തലശ്ശേരി ജനറൽ ആശുപ്രത്രിയിൽ ഗർഭിണിയും ഗർഭസ്ഥ ശിശുവും മരിച്ചു. സംഘർഷാവസ്ഥ - Kannur Varthakal\nHome / Kannur / തലശ്ശേരി ജനറൽ ആശുപ്രത്രിയിൽ ഗർഭിണിയും ഗർഭസ്ഥ ശിശുവും മരിച്ചു. സംഘർഷാവസ്ഥ\nതലശ്ശേരി ജനറൽ ആശുപ്രത്രിയിൽ ഗർഭിണിയും ഗർഭസ്ഥ ശിശുവും മരിച്ചു. സംഘർഷാവസ്ഥ\nതലശ്ശേരി∙ ജനറൽ ആശുപ്രത്രിയിൽ ഗർഭിണിയും ഗർഭസ്ഥ ശിശുവും മരിച്ചു. കൂത്തുപറമ്പ് മാങ്ങാട്ടിടം മാണിക്കോത്തു വയൽ മനോജ് ഭവനിൽ മനോജിന്റെ ഭാര്യ രമ്യ(30)യാണു ഇന്നലെ പുലർച്ചെ മൂന്നരയോടെ മരിച്ചത്.\nഡോക്ടറുടെയും ജീവനക്കാരുടെയും അനാസ്ഥയാണു മരണത്തിനു കാരണമെന്നു ബന്ധുക്കൾ ആരോപിച്ചു. പ്രസവ വാർഡിലെ ജീവനക്കാർ രാത്രിയിലുടനീളം മൊബെൽ ഫോണിലായിരുന്നുവെന്നും അവർ പറഞ്ഞു. സംഭവത്തെ തുടർന്നു ആശുപത്രിയിൽ സംഘർഷം ഉടലെടുത്തു. പ്രതിഷേധക്കാർ ഡ്യൂട്ടി ഡോക്ടറെ തടഞ്ഞു. സംഭവമറിഞ്ഞു എ.എൻ.ഷംസീർ എംഎൽഎ, നഗരസഭാ അധ്യക്ഷൻ സി.കെ. രമേശൻ, സിപിഎം ഏരിയ സെക്രട്ടറി എം.സി. പവിത്രൻ എന്നിവർ ആശുപത്രിയിലെത്തി.\n21നാണു രമ്യയെ പ്രസവത്തിനായി ആശുപത്രിയിൽ പ്രവേശിപ്പിച്ചത്. 25നു രാത്രി ഒൻപതിനു വേദനയനുഭവപ്പെട്ടതിനെത്തുടർന്നു പ്രസവ മുറിയിലേക്കു മാറ്റി. എന്നാൽ പുലർച്ചെ മൂന്നരയോടെ രമ്യ മരിച്ചതായി ആശുപത്രി അധികൃതർ ബന്ധുക്കളെ അറിയിക്കുകയായിരുന്നു. രാത്രി രണ്ടുവരെ രമ്യ ആരോഗ്യവതിയായിരുന്നെന്നും 2.20 ന് പെട്ടെന്നു മരണം സംഭവിക്കുകയായിരുന്നെന്നുമാണു ആശുപ്രത്രി അധികൃതർ പറയുന്നത്.\nസംഭവം എ.എൻ.ഷംസീർ എംഎൽഎ മന്ത്രി കെ.കെ. ശൈലജയുടെ ശ്രദ്ധയിൽപെടുത്തിയതിനെത്തുടർന്നു മന്ത്രി ആശുപത്രി അധികൃതരിൽ നിന്നും റിപ്പോർട്ടു തേടി. റിപ്പോർട്ടു കിട്ടിയശേഷം കുറ്റക്കാർക്കെതിരെ കർശന നടപടി സ്വീകരിക്കുമെന്നു മന്ത്രി അറിയിച്ചു. എംഎൽഎയുടെ നേതൃത്വത്തിൽ രമ്യയുടെ ബന്ധുക്കളും നാട്ടുകാരുമായി നടത്തിയ ചർച്ചയെത്തുടർന്നു സംഘർഷത്തിന് അയവു വന്നു. മൃതദേഹം ഇൻക്വസ്റ്റ് നടത്തി പോസ്റ്റുമോർട്ടത്തിനായി പരിയാരം മെഡിക്കൽ കോളജിലേക്കു മാറ്റി.


Singam2release to get pushed? - Malayalam Filmibeat\n2 min ago പ്രവചനങ്ങൾ തെറ്റി,‘ഹരികൃഷ്ണന്‍സി’നൊപ്പമെത്തിയസമ്മര് ഇന് ബത്ലേഹം സിനിമയ്ക്ക് സംഭവിച്ചത്...\n41 min ago നയന്‍താരയെ നിഴലിലേക്ക് സജസ്റ്റ് ചെയ്തത് ചാക്കോച്ചന്, തുറന്നുപറഞ്ഞ് സംവിധായകന്\n45 min ago ഞാന് വാരിവലിച്ച് സിനിമകള് ചെയ്യാന് കാരണം എന്റെ ആര്‍ത്തിയാണ്, ഉദാഹരണ സഹിതം മമ്മൂട്ടി പറയുന്നു\n| Published: Tuesday, June 11, 2013, 13:12 [IST]\nസൂര്യ നായകനാകുന്ന തമിഴ് ചിത്രം സിങ്കം2ജൂണില് റിലീസാകില്ലെന്ന് സൂചന. ആദ്യം ജൂണ് 14ന് ചിത്രം റിലീസാകുമെന്നാണ് പറഞ്ഞിരുന്നത്. എന്നാല് പിന്നീട് റിലീസ് തീയതി ജൂണ് 28ആക്കി നിശ്ചയിച്ചു. ഈ തിയതിയിലും റിലീസ് നടക്കില്ലെന്നാണ് ഇപ്പോള് കേള്‍ക്കുന്നത്. റിലീസ് തീയതി സംബന്ധിച്ച് അവ്യക്തത നിലനില്‍ക്കുകയാണ്.\nസിങ്കത്തിന്റെ ഒന്നാം ഭാഗം വലിയ ഹിറ്റായിരുന്നു. രണ്ടാംഭാഗവും ഇത്തരത്തില് തരംഗമാകുമെന്നാണ് പ്രതീക്ഷിക്കപ്പെടുന്നത്. എന്നിട്ടും അണിയറക്കാര് റിലീസ് മാറ്റുന്നത് ചിത്രത്തിന്റെ തെലുങ്ക് പതിപ്പിനെക്കുറിച്ച് ആശങ്കയുള്ളതുകൊണ്ടാണെന്നാണ് സൂചന. തെലുങ്കില് നടന് രവിതേജയുടെ ബലുപു എന്ന ചിത്രം ജൂണ് 28നാണ് റീലാസാകുന്നത്. ഈ ദിവസം തന്നെ സിങ്കം2റിലീസ് ചെയ്താല് മികച്ച തിയേറ്ററുകള് ലഭിയ്ക്കാതെ പോകുമെന്നുള്ള ചിന്തയാണത്രേ ആശങ്കയ്ക്ക് കാരണം.\nആന്ധ്രയിലെ നിമയം അനുസരിച്ച് തെലുങ്ക് ചിത്രങ്ങള് റീലീസായാല് അവയ്ക്കാണ് മികച്ച തിയേറ്ററുകള് നല്‍കേണ്ടത്. മറുഭാഷ ചിത്രങ്ങളും ഡബ്ബിങ് ചിത്രങ്ങളും ചെറിയ തിയേറ്ററുകളിലേ പ്രദര്‍ശിപ്പിക്കുകയുള്ളു. ഈ പ്രശ്‌നം ഒഴിവാക്കാനായി മറ്റ് തെലുങ്ക് ചിത്രങ്ങളുടെയൊന്നും റിലീസ് ഇല്ലാത്ത ജൂലൈ 5ലേയ്ക്ക് സിങ്കം 2വിന്റെ റിലീസ് മാറ്റിയെന്നാണ് അറിയുന്നത്.\nഎന്നാല് ജൂലൈ 5ന് റീലീസ് ചെയ്യുന്നതിനോട് കേരളത്തിലെയും കര്‍ണായകത്തിലെയും വിതരണക്കാര്‍ക്ക് താല്‍പര്യമില്ലത്രേ. ജൂലൈ എട്ടിന് റംസാന് വ്രതം തുടങ്ങുന്നതാണ് ഇവര് ചൂണ്ടിക്കാണിയ്ക്കുന്ന പ്ര്ശ്‌നം. വ്രതകാലത്ത് റിലീസ് ചെയ്താല് കളക്ഷനില് കുറവുണ്ടാകുമെന്നാണ് ഇവര് പറയുന്നത്. എന്തായാലും നിര്‍മ്മാതാക്കളായ പ്രിന്‍സ് പിക്‌ചേഴ്‌സ് ചിത്രം എന്ന് റിലീസ് ചെയ്യുമെന്നതിനെക്കുറിച്ച് ഇതുവരെ അവസാനവാക്ക് പറഞ്ഞിട്ടില്ല.\nRead more about: singam2surya release tamil telugu theater സിങ്കം2സൂര്യ റിലീസ് തമിഴ് തെലുങ്ക് തിയേറ്റര്\nSurya's latest release Singam 2, may be pushed to July as Ravi Teja's Balupu will hit screens on June 28.\nStory first published: Tuesday, June 11, 2013, 13:12 [IST]


ഇന്ത്യയും സിംഗപ്പൂരും സംയുക്ത സൈനികപരിശീലനം നടത്തും\nSaturday 1 October 2011 9:20 pm IST\nകൊല്‍ക്കത്ത: ഇരുരാജ്യങ്ങളും തമ്മിലുള്ള ബന്ധങ്ങള് ശക്തമാക്കുന്നതിന്റെ ഭാഗമായി ഇന്ത്യയും സിംഗപ്പൂരും കലയ്കുണ്ട വ്യോമതാവളത്തില് അടുത്തമാസം മുതല് സംയുക്ത സൈനികാഭ്യാസം നടത്തും. 14 മുതല് ഒരു മാസത്തേക്ക് സിംഗപ്പൂര് വ്യോമസേനയുടെ പരിശീലനം ഈ കേന്ദ്രത്തില് നടക്കുമെന്ന് പ്രതിരോധ മന്ത്രാലയ വക്താവ് അറിയിച്ചു. 150 പേരടങ്ങുന്ന സിംഗപ്പൂര് വ്യോമസേനക്ക് 8 എഫ് 16 വിമാനങ്ങളും ഒരു റഡാറും പരിശീലനത്തിനായി നല്‍കും. ഇന്ത്യന് വ്യോമസേനയുടെ ദഡ്കുണ്ടി റേഞ്ചില് സിംഗപ്പൂര് സൈനികര്‍ക്ക് ആകാശത്തുനിന്ന് ഭൂമിയിലേക്ക് വെടിയുതിര്‍ക്കാനുള്ള പരിശീലനവും നല്‍കും. 2006 ലാണ് ഇത്തരം സംയുക്ത പരിശീലനം ആരംഭിച്ചത്. പരിശീലനത്തിലൂടെ ലഭിക്കുന്ന മെച്ചപ്പെട്ട അറിവുകള് പരസ്പരം കൈമാറും. കലയ്കുണ്ട വ്യോമസേനാ കേന്ദ്രം വിപുലീകരിക്കപ്പെട്ടിട്ടുണ്ട്.\nഇവിടെ അന്തര്‍ദേശീയ വൈമാനിക പ്രകടനങ്ങള് നടത്താന് എല്ലാവിധ സൗകര്യങ്ങളുമുണ്ട്. മലയ, ബര്‍മ്മ എന്നീ രാജ്യങ്ങള്‍ക്കുനേരെയുള്ള ജപ്പാന്റെ ആക്രമണം തടയാനാണ് രണ്ടാം ലോകമഹായുദ്ധകാലത്ത് ഈ നാവികകേന്ദ്രം ആരംഭിച്ചത്. ഇന്ത്യന് വ്യോമസേനയുടെ മിസ്റ്ററി, ക്യാന്‍ബറ, തൂഫാനി, ഹണ്ടര് നാറ്റ്, വാംപെയര്, മിഗ് വിമാനങ്ങളുടെ കേന്ദ്രമായും കലയ്കുണ്ട പ്രവര്‍ത്തിച്ചിട്ടുണ്ട്.\nമിഠായിത്തെരുവ് തീപ്പിടിത്തം 25നുശേഷം കടകളില് സംയുക്ത പരിശോധന\nമാവോയിസ്റ്റ് സാന്നിധ്യം കണ്ടെത്താന് സംയുക്ത ഓപ്പറേഷന് നടത്തും: ആഭ്യന്തരമന്ത്രി


മനുഷ്യനെ സ്‌നേഹിക്കാന് പഠിപ്പിച്ച സിസ്റ്റര്\n05 Dec, 2021, 7:07 am\nടൈസന് തോമസ്, പാലാരിവട്ടം ഇടവക\nഇടുക്കിയിലെ ഒരു മലയോര ഗ്രാമത്തില് ജനിച്ചു വളര്‍ന്ന എന്റെ ബാല്യകാലം ഞാന് ഏറെ ചിലവഴിച്ചത് പള്ളിയും അതുമായി ബന്ധപ്പെട്ട കാര്യങ്ങളിലുമായിരുന്നു. ഞങ്ങളുടെ നാടിന്റെ ആത്മീയവും സാംസ്‌കാരികവുമായ വളര്‍ച്ചയ്ക്ക് ഞങ്ങളുടെ ഇടവകയിലെ ആരാധനാമഠം നല്കിയ പങ്ക് നിസ്സാരമല്ല.\nഎന്റെ ബാല്യകാലത്തിന്റെ ഊഷ്മളമായ ഓര്‍മ്മകളിലൊന്ന് എന്റെ വേദപാഠ അദ്ധ്യാപികയായിരുന്ന സിസ്റ്റര് റെജിയേക്കുറിച്ചുള്ളതാണ്. ഇന് സിസ്റ്റര് ഇടുക്കി പ്രൊവിന്‍ഷ്യാളായി സേവനമനുഷ്ഠിക്കുകയാണ്.\nഞാന് ആറാം ക്ലാസ്സില് വേദപാഠം പഠിക്കുന്ന കാലം ആ വര്‍ഷത്തെ സണ്‍ഡേ സ്‌കൂള് വാര്‍ഷികത്തിന് ഒരു പ്രസംഗം പറയാന് എന്റെ വേദപാഠ അദ്ധ്യാപികയായിരുന്ന സിസ്റ്റര് റെജി എന്നെ തിരഞ്ഞെടുത്തു. കലാരംഗങ്ങളിലൊന്നും യാതൊരു കഴിവുകളുമില്ലാതിരുന്ന എന്നോട് സിസ്റ്റര് ഇങ്ങനെയൊരു കാര്യം ആവശ്യപ്പെട്ടപ്പോള് ആദ്യം ഒഴിഞ്ഞുമാറാന് ശ്രമിച്ചെങ്കിലും സിസ്റ്റര് എനിക്ക് ധൈര്യം പകര്‍ന്നു. എന്നോട് അന്നു വൈകിട്ട് മഠത്തില് വരെ ഒന്നു വരണമെന്ന് സിസ്റ്റര് പറഞ്ഞതനുസരിച്ച് ഞാനന്നു വൈകീട്ട് മഠത്തിലെത്തി. രണ്ടു ഷീറ്റു നിറയെ എഴുതിയ രണ്ടു പേപ്പറുകള് എന്റെ കൈയ്യില്‍ത്തന്നിട്ട് സിസ്റ്റര് പറഞ്ഞു, ''ഇത് ഞാന് എഴുതി തയ്യാറാക്കിയ പ്രസംഗമാണ്. മോന് ഇതു കാണാതെ പഠിച്ചു പറഞ്ഞാല് മാത്രം മതി. ഒട്ടും പേടിക്കേണ്ട കേട്ടോ പ്രസംഗത്തിനിടെ മറന്നുപോയാലും സാരമില്ല, കര്‍ട്ടണ്‍ന്റെ സൈഡില് ഞാനുണ്ടാകും.''\nപ്രസംഗം എഴുതിയ ആ രണ്ടു ഷീറ്റുകള് വാങ്ങുമ്പോള് എന്റെ കൈകള് വിറയ്ക്കുന്നുണ്ടായിരുന്നെങ്കിലും ''മറന്നു പോയാലും സാരമില്ല; കര്‍ട്ടണ്‍ന്റെ സൈഡില് ഞാനുണ്ടാകും.'' സിസ്റ്ററിന്റെ വാക്കുകള് ആത്മവിശ്വാസത്തിന്റെ കൈത്താങ്ങായി.\nഞാന് ആ പ്രസംഗവുമായി വീട്ടിലെത്തി. വിശാലമായ ഞങ്ങളുടെ പുരയിടത്തിന്റെ കുന്നില് മുകളിലുള്ള ആളൊഴിഞ്ഞ പാറപ്പുറത്തുകയറി ഉറക്കെ വായിച്ചു തുടങ്ങി. ''അടുത്തു നില്‍പ്പോരനുജനെ നോക്കാനക്ഷികളില്ലാത്തോനരൂപനീശ്വരനദൃശ്യനായാലതിലെന്താശ്ചര്യം.''\nഇതായിരുന്നു പ്രസംഗത്തിന്റെ തുടക്കം. ഒന്നും മനസ്സിലാവാത്ത ഞാന് പല പ്രാവശ്യം അത് ആവര്‍ത്തിച്ചു പഠിക്കാനാരംഭിച്ചു. പിറ്റേന്ന് വി. കുര്‍ബാന കഴിഞ്ഞ് സിസ്റ്ററിനെ മാറ്റി നിര്‍ത്തി ഞാന് രഹസ്യമായി ചോദിച്ചു, ''ആ പ്രസംഗത്തിലെ ആദ്യവരികള് ഒന്നൊഴിവാക്കിത്തരാമോ? അതെന്താണെന്ന് മനസ്സിലാവുന്നില്ല, പറഞ്ഞൊപ്പിക്കാനും ബുദ്ധിമുട്ടാണ്.'' സ്വതസിദ്ധമായ ചെറുചിരിയോടെ സിസ്റ്റര് പറഞ്ഞു, ''മോനേ ആ വരികളാണ് ഈ പ്രസംഗത്തിന്റെ കാതല്. നമ്മുടെ ജീവിതത്തില് നാം കാത്തുസൂക്ഷിക്കേണ്ട ഏറ്റവും വലിയ ജീവിതമൂല്യത്തേക്കുറിച്ചാണ് ആ വരികള് പറയുന്നത്. കാരണം കാണപ്പെടുന്ന സഹോദരനെ സ്‌നേഹിക്കാത്തവനു കാണപ്പെടാത്ത ദൈവത്തെ സ്‌നേഹിക്കുവാന് സാധിക്കുകയില്ല; ഇതാണ് ഈശോ നമ്മെ പഠിപ്പിക്കുന്നത്.'' എനിക്ക് അതികഠിനമായി തോന്നിയ കവി വാക്കുകളെ ഈശോയുടെ വചനത്തിലൂടെ വളരെ ലളിതമായി പറഞ്ഞു തന്നപ്പോള് സിസ്റ്റര് ജീവിതത്തില് വലിയൊരു മൂല്യമാണ് എന്നില് നിക്ഷേപിച്ചത്.\nകാലചക്രം തിരിഞ്ഞ പ്പോള് ഗ്രാമീണതയുടെ നൈര്‍മല്യതയില് നിന്നും നഗരത്തിന്റെ തിരക്കുകളിലേക്കെത്തപ്പെട്ടപ്പോഴും മനസ്സിലിന്നും മായാതെ നില്‍ക്കുകയാണ് സിസ്റ്റര് എന്നെ പഠിപ്പിച്ച ആദ്യ പ്രസംഗത്തിന്റെ ആദ്യവരികള്. പിന്നീട് ബൈബിളിലെ നല്ല സമരിയാക്കാരനിലൂടെ ആ വരികളുടെ ആഴം ഞാനറിഞ്ഞു. ഒരു വേദപാഠ അദ്ധ്യാപികയായിരുന്ന സിസ്റ്ററിന്റെ ജീവിതം എന്നില് ചെലുത്തിയ സ്വാധീനം പിന്നീട് എന്നേയും ഒരു വേദപാഠ അദ്ധ്യാപകനാക്കി മാറ്റി. ഈ അദ്ധ്യാപികയിലൂടെ എനിക്കു ലഭിച്ച സ്‌നേഹവും പ്രോത്സാഹനവും ധാര്‍മ്മിക മൂല്യങ്ങളും ഇന്ന് ഞാന് എന്റെ കുഞ്ഞുങ്ങള്‍ക്കും പകര്‍ന്നു കൊടുക്കുവാന് ശ്രമിക്കുന്നു.\nക്രിസ്തുവിന്റെ സുവിശേഷം പങ്കുവയ്ക്കാനായി ഒരു മിഷനറിയായി പലദേശങ്ങളില് യാത്ര ചെയ്യുമ്പോഴും, പ്രസംഗപീഠങ്ങളുടെ മുമ്പില് നില്‍ക്കുമ്പോഴും പുഞ്ചിരിക്കുന്ന സിസ്റ്ററിന്റെ മുഖവും പ്രോത്സാഹനവും എന്നെ ഇന്നും നയിക്കുന്നു.


താലൂക്ക് യാഥാർഥ്യമാക്കിയില്ല; യു പ്രതിഭ എംഎൽഎയ്ക്കെതിരെ യൂത്ത് കോൺഗ്രസ് പ്രതിഷേധം| Malayala Manorama\nതാലൂക്ക് യാഥാർഥ്യമാക്കിയില്ല; യു പ്രതിഭ എംഎൽഎയ്ക്കെതിരെ യൂത്ത് കോൺഗ്രസ് പ്രതിഷേധം\nസ്വന്തം ലേഖകൻ February 28, 2021 09:02 AM IST\nകായംകുളം താലൂക്ക് യാഥാർത്ഥ്യമാക്കാത്ത എംഎൽഎക്കെതിരെ പ്രതീകാത്മക താലൂക്ക് ഓഫീസ് സ്ഥാപിച്ച് പ്രതിഷേധം. യു.പ്രതിഭ എം.എല്.എയ്ക്കെതിരെയാണ് യൂത്ത് കോണ്‍ഗ്രസിന്റെ നേതൃത്വത്തില് പ്രതിഷേധം സംഘടിപ്പിച്ചത്. പരിപാടിയ്ക്കിടെ പൊലീസും പ്രവർത്തകരും തമ്മിൽ ഉന്തും തള്ളുമുണ്ടായി.\nകായംകുളത്തിന്റെ ചിരകാലസ്വപ്നമായ കായംകുളം താലൂക്ക് യാഥാർത്ഥ്യമാക്കാന് ഭരണകക്ഷിയില്‍പ്പെട്ട എം.എല്.എ ചെറുവിരലനക്കിയില്ലെന്നാരോപിച്ചായിരുന്നു യൂത്ത് കോൺഗ്രസ് കായംകുളം നിയോജക മണ്ഡലം കമ്മിറ്റി പ്രതിഷേധം സംഘടിപ്പിച്ചത്. എൽഡിഎഫ് ഭരണമുണ്ടായിട്ടും അനുകൂല സാഹചര്യങ്ങള് പ്രയോജനപ്പെടുത്താതെ എം.എല്.എ കായംകുളം ജനതയെ വഞ്ചിച്ചെന്ന് യൂത്ത് കോണ്‍ഗ്രസ് ആരോപിച്ചു. പ്രതീകാത്മക താലൂക്ക് ഓഫീസുമായി പ്രവര്‍ത്തകര് നഗരത്തില് പ്രകടനം നടത്തി. മിനി സിവിൽ സ്റ്റേഷന് മുന്നിൽ പൊലീസ് തടഞ്ഞതോടെ ഉന്തും തള്ളുമായി.\nനേതാക്കളെത്തി പ്രവർത്തകരെ അനുനയിപ്പിച്ചെങ്കിലും വീണ്ടും സംഘര്‍ഷം തുടര്‍ന്നു. തുടർന്ന് മതിൽ ചാടിക്കടന്ന സ്ത്രീകളടക്കമുള്ള പ്രവർത്തകർ പ്രതീകാത്മക താലൂക്ക് ഓഫീസ് മിനി സിവിൽ സ്റ്റേഷനു മുന്നിൽ സ്ഥാപിച്ചു. പ്രതീകാത്മക താലൂക്ക് ഓഫീസിന്റെ ഉദ്ഘാടനം യൂത്ത് കോൺഗ്രസ് സംസ്ഥാന സെക്രട്ടറി എം.നൗഫൽ നിർവഹിച്ചു. സിവിൽ സ്റ്റേഷനു മുന്നിൽ നടന്ന ധർണ ഡിസിസി പ്രസിഡൻറ് എം.ലിജു ഉദ്ഘാടനം ചെയ്തു. കായംകുളത്തിന്റെ സാധ്യതകളെ പ്രയോജനപ്പെടുത്താൻ എൽഡിഎഫ് സർക്കാർ ഒന്നും ചെയ്തില്ലെന്നും യുഡിഎഫ് ഭരണത്തിൽ കായംകുളം താലൂക്ക് യാഥാർഥ്യമാക്കുമെന്നും എം.ലിജു പറഞ്ഞു.


വാഹന പരിശോധന കർശനമാക്കി മോട്ടോർ വാഹന വകുപ്പ്;വരാനിരിക്കുന്നത്പിഴയുടെ പെരുമഴ ക്കാലം -; ഒരു മാസത്തിനിടെ പെറ്റിയടിച്ചത് 4.42 കോടി രൂപ - Mangalam News Online\nPosted On: October 1, 2020 2:04 am IST\nവാഹന പരിശോധന കർശനമാക്കി മോട്ടോർ വാഹന വകുപ്പ്;വരാനിരിക്കുന്നത്പിഴയുടെ പെരുമഴ ക്കാലം -; ഒരു മാസത്തിനിടെ പെറ്റിയടിച്ചത് 4.42 കോടി രൂപ\nകൊച്ചി>>>വാഹനപരിശോധന കർശനമാക്കിയ മോട്ടോർ വാഹനവകുപ്പ് 28 ദിവസത്തിനിടെ പെറ്റിയടിച്ചത് നാലരക്കോടി രൂപ. എന്നാൽ നിസാര കാര്യങ്ങൾ പോലും ചൂണ്ടിക്കാട്ടി ഉദ്യോഗസ്ഥർ വൻ തുക ഈടാക്കുന്നതായും ആക്ഷേപം ഉയർന്നിട്ടുണ്ട്. അതേസമയം, സമൂഹ മാധ്യമങ്ങളിൽ വ്യാജ സന്ദേശങ്ങളിട്ട് അപകീർത്തിപ്പെടുത്തുന്നവർക്കെതിരെ നിയമ നടപടി സ്വീകരിക്കാൻ മോട്ടോർ വാഹന വകുപ്പ് തീരുമാനിച്ചു. ഇ ചെല്ലാൻ ആപ്ലിക്കേഷന്റ സഹായത്തോടെയാണ് മോട്ടോർ വാഹനവകുപ്പ് വാഹന പരിശോധന കർശനമാക്കുന്നത്. നിയമം ലംഘിച്ച വാഹനത്തിന്റ ചിത്രം എടുത്ത് ആപ്പിൽ അപ് ലോഡ് ചെയ്താൽ ഉടമയുടെ ഫോൺ നമ്പരിലേക്ക് ഉടനടി പിഴത്തുകയുടെ സന്ദേശം എത്തും. ആപ്പ് വന്നതോടെ വാഹനത്തിൽ വരുത്തിയിട്ടുള്ള എല്ലാ തരം മോടി പിടിപ്പിക്കലും പിടികൂടിത്തുടങ്ങി. അയ്യായിരം രൂപയാണ് ഇതിന് പിഴ. നിർത്തിയിട്ട വണ്ടികൾക്കും രക്ഷയില്ലാതായി. 20,623 പേരിൽ 776 പേർക്കും കഴിഞ്ഞ 28 ദിവസത്തിനിടെ പണി കിട്ടിയത് വാഹനത്തിലെ മോടി പിടിപ്പിക്കലിനാണ്. ഒരു മാസത്തിനിടെ 4.42 കോടി രൂപയാണ് പെറ്റിയിനത്തിൽ പിരിഞ്ഞത്\nസിവിൽ സർവീസ് പരീക്ഷ മാറ്റിവെക്കാനാകില്ല: ഹർജി തള്ളി സുപ്രീം കോടതി\nരണ്ടില ചിഹ്നം – പിജെ ജോസ ഫിന്റെ ഹര്‍ജി ഹൈക്കോടതി ഇന്നു പരിഗ ണിക്കും


വനിതാ ദിനത്തില് മോദിയെ കാണാന് പോയ വനിതാ കമ്മീഷന് അധ്യക്ഷയെ നടുറോഡില് വലിച്ചിഴച്ചു - themediasyndicate\nറേപ്പ് രോകോ ആവശ്യവുമായി പ്രധാനമന്ത്രിയെ കാണാന് പോയ വനിതാ കമ്മീഷന് അധ്യക്ഷയെ നടുറോഡില് വലിച്ചിഴച്ചു\nദല്‍ഹി പൊലീസ് വനിതാ കമ്മീഷന് അധ്യക്ഷയോട് നിരന്തരം കാണിക്കുന്ന അതിക്രമത്തിന്റെ തുടര്‍ച്ചയായിരുന്നു വനിതാ ദിനമായ ഇന്നത്തെ അറസ്റ്റ്.\nഭാരത് മാതാവിനെയും ഗോമാതാവിനെയും നിരന്തരം പാടി പുകഴ്ത്തുന്ന പ്രധാനമന്ത്രിയെ വനിതാ ദിനമായ ഇന്ന് കാണാന് പോയ ദല്‍ഹി വനിതാ കമ്മീഷന് അധ്യക്ഷയെ പൊലീസ് റോഡില് വലിച്ചിഴച്ചു. പ്രധാനമന്ത്രിയെ കാണാന് മുന്‍കൂട്ടി അനുവാദം വാങ്ങിയവരോടായിരുന്നു പൊലീസ് അതിക്രമം കാണിച്ചത്. സ്ത്രീകള്‍ക്കു നേരെയുള്ള അതിക്രമം തടയണമെന്ന ആവശ്യവുമായാണ് ദല്‍ഹി വനിതാ കമ്മീഷന് അധ്യക്ഷ പ്രധാനമന്ത്രിയെ കാണാന് പോയത്.\nബലാംത്സംഗം നിര്‍ത്തൂ (റേപ്പ് രോകോ) ക്യാപെയിനിന്റെ ഭാഗമായുള്ള കത്തുകള് മുഖ്യമന്ത്രിക്ക് കൊടുക്കാന് പോയ ദല്‍ഹി വനിതാ കമ്മീഷന് അധ്യക്ഷ സ്വാതി മാലിവാളിനെയും ഒപ്പമുണ്ടായിരുന്ന കമ്മീഷന് അംഗങ്ങളെയുമാണ് പൊലീസ് ബലം പ്രയോഗിച്ച് അറസ്റ്റു ചെയ്തത്.\nഇന്ന് ലോകം നേരിടുന്ന കുട്ടികള്‍ക്കു നേരെയുള്ള ലൈംഗിക പീഢനം നടത്തുന്നവര്‍ക്ക് കര്‍ശനമായ ശിക്ഷ ഉറപ്പു വരുത്തണമെന്ന ആവശ്യമാണ് റേപ്പ് രുകോ ക്യാപെയില് മുന്നോട്ടു വെയ്ക്കുന്നത്. ഈ ക്യാപെയിനെ പിന്‍താങ്ങി അഞ്ചരലക്ഷം കത്തുകളാണ് ലഭിച്ചത്. ഈ കത്തുകള് പ്രധാനമന്ത്രിക്ക് നല്‍കാനാണ് വനിതാ കമ്മീഷനും മറ്റു അംഗങ്ങളും പോയത്.\nപ്രധാനമന്ത്രിയെ കാണാനുള്ള അനുവാദം പ്രധാനമന്ത്രിയുടെ ഓഫീസിനെയും പൊലീസിനെയും നരെത്തെതന്നെ വിവരം അറിയിച്ചിരുന്നു. പ്രധാനമന്ത്രിയെ കാണുവാന് പോകുന്ന വഴിയില് വെച്ചാണ് പൊലീസ് ഇവരെ തടഞ്ഞത്. എന്നാല് നേരത്തെ അനുവാദം വാങ്ങിയെന്നു പറഞ്ഞിട്ടും പൊലീസ് ഇവര്‍ക്കുനേരെ ബലം പ്രയോഗിക്കുകയും സ്ത്രീകളെ റോഡില് വലിച്ചിഴക്കുകയും ചെയ്യുകയായിരുന്നു.\nTags: വനിതാ ദിനത്തില് മോദിയെ കാണാന് പോയ വനിതാ കമ്മീഷന് അധ്യക്ഷയെ നടുറോഡില് വലിച്ചിഴച്ചു


കൊറോണ വൈറസിൽ നിന്നു കുട്ടികളെ സംരക്ഷിക്കാൻ ചെയ്യേണ്ടത്? കൊറോണ വൈറസിൽ നിന്നു കുട്ടികളെ സംരക്ഷിക്കാൻ ശ്രദ്ധിക്കേണ്ടതും അവർക്കു പറഞ്ഞു കൊടുക്കേണ്ടതുമായ കാര്യങ്ങൾ എന്തൊക്കെയെന്നു നോക്കാം. അസുഖത്തെ കുറിച്ചുള്ള കൃത്യമായ അറിവുകൾ, കുട്ടികളുടെ പ്രായത്തിനനുസരിച്ച്, വ്യക്തമായി പറഞ്ഞ് കൊടുക്കുക. വിവരങ്ങൾ വിശ്വസനീയമായ ഉറവിടങ്ങളിൽ നിന്നാണെന്ന് ഉറപ്പ് വരുത്തുക. കുട്ടികൾ എന്താണ് മനസ്സിലാക്കി വച്ചിരിക്കുന്നത് എന്ന് മനസ്സിലാക്കാൻ ശ്രമിക്കുക. തെറ്റിദ്ധാരണകൾ മാറ്റിയെടുത്ത് ആത്മവിശ്വാസം വളർത്തുക. അൽപം വലിയ കുട്ടികളാണെങ്കിൽ, അവരെ വ്യാജവാർത്തകൾ തിരിച്ചറിയുവാൻ പഠിപ്പിക്കുക. കുട്ടികൾക്കും ഭീതിയുണ്ടാകാം. മാനസികമായ പിന്തുണ …\nകുട്ടികളിലെ ചെവിവേദന : കാരണങ്ങളും പരിഹാരങ്ങളും കുട്ടികളിലെ ചെവിവേദന വളരെയധികം ശ്രെദ്ധിക്കേണ്ട ഒന്നാണ്. അലര്‍ജി, അണുബാധ മുതലായ പല പ്രശ്നങ്ങൾ കൊണ്ടും കുട്ടികളിൽ ചെവിവേദന ഉണ്ടാവാം. നവജാത ശിശുക്കള് മുതല് പ്രായമായവരെ ഏറെ അലോസരപ്പെടുത്തുന്ന് ഒരു പ്രധാന പ്രശ്‌നമാണ് ചെവിവേദന. പ്രത്യേകിച്ച് കാരണങ്ങളൊന്നുമില്ലാതെ ആരംഭിക്കുന്ന് വേദന ചിലസമയങ്ങളില് ശ്ക്തി പ്രാപിക്കുകയും ചെയ്യും. നവജാതശിശുക്കള് ചിലപ്പോള് നിര്‍ത്താതെ കരയുന്നത് ചെവിവേദനയുടെ ലക്ഷണങ്ങള് കാരണമാകാം. പലപ്പോഴും ഇതിന് വഴിവയ്ക്കുന്നത് ചെവിയുടെ സംരക്ഷണത്തില് വരുത്തുന്ന വീട്ടുവീഴ്ച മനോഭാവം കാരണമാണ്. ചെവിവേദന സ്ഥിരമായോ, …\nകുഞ്ഞുങ്ങൾക്ക് പാലിനൊപ്പം ഈ പൊടികളും കുഞ്ഞുങ്ങൾക്ക് പാലിനൊപ്പം ഈ പൊടികളും നൽകുന്നത് കുട്ടികളുടെ ആരോഗ്യത്തിനു വളരെ നല്ലതാണ്. കുട്ടിയ്ക്ക് ആരോഗ്യം,ബുദ്ധി,തൂക്കം കുട്ടികളുടെ ഭക്ഷണശീലങ്ങള് മാതാപിതാക്കള്‍ക്ക് എപ്പോഴും തലവേദനയാണ്. മിക്കാവറും കുട്ടികള്‍ക്കു ഭക്ഷണം കഴിയ്ക്കുവാന് ഏറെ മടിയുള്ളവരുമാണ്. ആരോഗ്യകരമായ ഭക്ഷണങ്ങളല്ലാതെ ജങ്ക് ഫുഡുകളോടായിരിയ്ക്കും പല കുട്ടികള്‍ക്കും താല്‍പര്യക്കൂടുതലും. കുട്ടികള്‍ക്കു നിര്‍ബന്ധമായും കൊടുത്തിരിയ്‌ക്കേണ്ട ഒന്നാണ് പാല്. കാല്‍സ്യവും വൈറ്റമിനുകളും പ്രോട്ടീനുകളുമെല്ലാം നിറഞ്ഞ ഒന്നാണിത്. കുട്ടികള്‍ക്കു വളര്‍ച്ചയ്ക്ക് അത്യാവശ്യമായ ഒന്നെന്നു പറയാം. പാലില് പലപ്പോഴും പലതരം പൊടികളും,അതായത് ഹെല്‍ത് ഡ്രിങ്ക്‌സ് കലക്കിക്കൊടുക്കുന്നതു …\nഅപസ്മാരം – കുട്ടികളിൽ അപസ്മാരം കുട്ടികളില് ചുരുക്കമായി മാത്രം കാണുന്ന ഒരു അസുഖമാണ്. തലച്ചോറിലെ വൈദ്യുതി പ്രവാഹത്തിന്‍റെ തോതിലുള്ള വ്യത്യാസത്തിനനുസരിച്ച് ശരീരം പ്രകടിപ്പിക്കുന്ന മാറ്റങ്ങളാണ് അപസ്മാരം. കുട്ടിക്കാലത്തു മാത്രം കാണുന്ന ചില അപസ്മാരങ്ങളുണ്ട്. ഇവ ഒരു പ്രായമെത്തുന്നതോടെ തനിയെ മാറിയെന്നു വരാം. എന്നാല് ചിലയിനം അപസ്മാരങ്ങള് കുട്ടിക്കാലത്തേ ചികില്‍സിച്ചു മാറ്റിയില്ലെങ്കില് ഗുരുതരപ്രശ്‌നങ്ങളായി വളരാനുമിടയുണ്ട്. അതിനാല് കുട്ടികളിലെ അപസ്മാരങ്ങളെ വേര്‍തിരിച്ച് കൃത്യമായി ഏതു തരത്തിലുള്ളതാണെന്ന് മനസ്സിലാക്കിയ ശേഷം, ശരിയായ ചികിത്സാരീതികള് സ്വീകരിക്കേണ്ടത് ആവശ്യമാണ്. തലച്ചോറിലെ വൈദ്യുതി പ്രവാഹത്തിന്‍റെ തോതിലുള്ള വ്യത്യാസത്തിനനുസരിച്ച് ശരീരം …


പുത്തന് ഡിസയറുമായി മാരുതി, ആകാംക്ഷയില് വാഹനലോകം |Maruti Dzire Facelift Launch Expected In April 2020\nMumbai, First Published 23, Feb 2020, 3:37 PM IST\nജനപ്രിയ സെഡാന് ഡിസയറിന്റെ ഫെയ്‌സ്‌ലിഫ്റ്റ് പതിപ്പിനെ അവതരിപ്പിക്കാന് ഒരുങ്ങുകയാണ് മാരുതി\nജനപ്രിയ സെഡാന് ഡിസയറിന്റെ ഫെയ്‌സ്‌ലിഫ്റ്റ് പതിപ്പിനെ അവതരിപ്പിക്കാന് ഒരുങ്ങുകയാണ് മാരുതി എന്ന് റിപ്പോർട്ടുകൾ. 12 വര്‍ഷം മുമ്പായിരുന്നു മാരുതി ഡിസയറിനെ ആദ്യമായി അവതരിപ്പിച്ചത്. സ്വിഫ്റ്റ് ഡിസയര് എന്നായിരുന്നു അന്ന് വാഹനത്തിന്‍റെ പേര്. സ്വിഫ്റ്റിന്റെ രൂപകല്പനയിൽ നിന്ന് പ്രചോദനമുള്‍ക്കൊണ്ട സെഡാൻ സെഗ്മെന്റിലെ വാഹനമായിരുന്നു ഡിസയർ.\n2017 മെയ് മാസത്തില് അവതരിപ്പിച്ച ഡിസയറാണ് ഇപ്പോള് വിപണിയിലുള്ളത്. അപ്പോഴാണ് പേരില് നിന്നും സ്വിഫ്റ്റ് എടുത്തുമാറ്റി ഡിസയര് എന്നു മാത്രമാക്കിയത്. 2018ല് രാജ്യത്ത് ഏറ്റവും കൂടുതല് വിറ്റഴിച്ച കാര് എന്ന റെക്കോര്‍ഡ് ഡിസയറിനായിരുന്നു. യഥാർഥ സെഡാൻ ശൈലിയിലുള്ള രൂപകൽപ്പനയും കാഴ്ചപ്പകിട്ടും ഡ്രൈവിങ് സുഖവും മികച്ച സീറ്റുകളുമൊക്കെയാണു ‘ഡിസയറി’നു മികച്ച വിൽപ്പന നേടിക്കൊടുക്കുന്നതെന്നും സ്ഥലസൗകര്യമുള്ള അകത്തളവുമൊക്കെയായാണു വാഹനത്തിനു നേട്ടമാകുന്നത്.\n2008ലാണ് സ്വിഫ്റ്റ് എന്ന ഹാച്ച്ബാക്കിൽ നിന്ന് ജന്മം കൊണ്ട സെഡാനായ ഡിസയർ ആദ്യമായി വിപണിയിലെത്തിയത്. 2012-ല് ടാക്‌സി സെഗ്മെന്റിൽ ടൂര് എന്ന പേരില് കോംപാക്ട് സെഡാൻ പതിപ്പിന്‍റെ അവതരണം. അപ്പോഴും മികച്ച പ്രകടനം തന്നെ ഡിസയർ കാഴ്ച വച്ചു. മൂന്നാം തലമുറയിൽപ്പെട്ട ഡിസയറാണ് 2017 മെയില് പുറത്തിറങ്ങിയത്. പ്ലാറ്റ്‌ഫോം ഉൾപ്പെടെ വലിയ മാറ്റങ്ങളാണ് ഏറ്റവും പുതിയ മോഡലിൽ. അളവുകളില് അല്പം വലുതാണ് പുതിയ ഡിസയര്. ഭാരം കുറഞ്ഞ പുതിയ പ്ലാറ്റ്‌ഫോമിലാണ് ഡിസയറിന്റെ നിര്‍മാണം. പെട്രോള് മോഡലിന് 85 കിലോഗ്രാമും ഡീസല് മോഡലിന് 105 കിലോഗ്രാമും ഭാരം കുറവാണ്.\nക്രോം ഫിനിഷില് പുതിയ ഡിസൈനിലുള്ള ഹെക്സഗണല് ഗ്രില് വാഹനത്തിന് ന്യുജെന് ഭാവം സമ്മാനിക്കുന്നു. എല്‍ഇഡി ഡേ ടൈം റണ്ണിങ് ലാമ്പുകളോട് കൂടിയതാണ് ഹെഡ്ലാമ്പുകള്, പുതിയ ഫോഗ്‌ലാമ്പുകളും, പിന്നിലെ എല്‍ഇഡി ടെയില്‍ലാമ്പും വാഹനത്തിന്റെ അഴക് വര്‍ധിപ്പിക്കുന്നു.\nകാറിന്റെ ബൂട്ടുമായി യോജിപ്പിച്ച C -പില്ലര് പ്രത്യേക രൂപഭംഗി നല്‍കുന്നു. പുതിയ പതിപ്പില് ബൂട്ട് സ്‌പെയ്‌സ് വര്‍ധിപ്പിച്ചു. ഓക്‌സ്‌ഫോര്‍ഡ് ബ്ലൂ, ഷെര്‍വുഡ് ബ്രൗണ് എന്നീ പുതു നിറങ്ങളിലും ഡിസയര് വിപണിയില് ലഭ്യമാണ്.\nവാഹനത്തിന്‍റെ 2020 പതിപ്പിനെപ്പറ്റി നിലവില് കൂടുതല് വിവരങ്ങള് ലഭ്യമല്ല. ഉടന് തന്നെ ഇക്കാര്യത്തില് കമ്പിനയുടെ ഔദ്യോഗിക പ്രതികരണം ഉണ്ടായേക്കും എന്നാണ് വാഹനലോകത്തെ പ്രതീക്ഷ.\nMaruti Dzire 2020 Review\nMaruti Dzire 2020 Launch


ചിലന്തിവല നൂലുകൾ പോലെ മുറ്റത്തേക്ക് വീഴുന്ന വെളിച്ച രശ്മികൾക്കിടയിലൂടെ മുറ്റത്തൊന്ന് കറങ്ങി മുറ്റത്തെ വിശേഷങ്ങളൊക്കെ ശ്രദ്ധിച്ച ശേഷം കറുത്ത ഷൂസണിഞ്ഞ് യെനാൻ അപ്പൂപ്പൻ സുലൈമാനൊപ്പം ഒരു ചെറു സർക്കീട്ടിനൊരുങ്ങുകയാണ്\nUpdated: June 7, 2020 12:44:17 pm\nയെനാന്റെ ഒരു ദിവസം\nകാപ്പി കുടിച്ചു കഴിഞ്ഞതോടെ യെനാന് ഊര്‍ജ്ജസ്വലനായി.\nഉല്‍സാഹം, ഒരു പതിനൊന്നുമണിക്കാറ്റു പോലെ ശാന്തമായി, എന്നാല് ചൂടോടെ, അവന്റെ ശരീരത്ത് കടന്നു കയറിയിരിക്കുകയാണ്.\nകോണിപ്പടിക്കടിയില് നിന്ന്, തന്റെ ചെറിയ ചുവന്ന ഷൂസുകള് എടുക്കാനായി അവന് കൈകള് നീട്ടി.\n‘ചാരൂ… എനിക്ക് ശൂശ് വേണം…’ എന്ന്, പുറത്തേക്ക് ഉമിനീരു ചീറ്റിക്കുന്ന ശബ്ദത്തില്, വലിയ ഒച്ചയുണ്ടാക്കാതെ അവന് വിളിച്ചു.\nകൊച്ചായതു കൊണ്ട് അവന് ‘ഷ’ എന്ന അക്ഷരത്തെ ഇപ്പോഴും ‘ശ’ എന്നാണ് പറയാറുള്ളത്.\n‘ചാരു’ എന്നു വിളിക്കുന്നത് അവന്റെ അമ്മൂമ്മയെ തന്നെയാണ്. സ്‌നേഹം കൂടുമ്പോള് അവന് അവന്റെ മുത്തശിയെ പേരു തെന്നയാണ് വിളിക്കുക. നേരത്തെ അപ്പൂപ്പനെ ‘സുലൈമാന്’ എന്നു വിളിച്ചതു പോലെ.\n‘സുലൈമാന്’ എന്നു അപ്പൂപ്പനെ വിളിക്കുന്നത് അദ്ദേഹത്തിനും ഇഷ്ടമാണ്. ‘ചെറുക്കന് വിളിക്കട്ടെ…’ എന്ന് അദ്ദേഹം ആ വിളിയെ പ്രോല്‍സാഹിപ്പിച്ചു.\n‘അവനു തുല്യരായി തോന്നുന്നതു കൊണ്ടാണ് അവനങ്ങനെ വിളിക്കുന്നത്. അവന്റെ കൂട്ടുകാരാണ് നമ്മളെല്ലാവരും,’ അപ്പൂപ്പന്റെ ഫിലോസഫി അതാണ്.\nസ്‌നേഹം കൂടുമ്പോള്, ഇങ്ങനെ, യെനാന് പലരേയും പേരു തന്നെ വിളിച്ചു.\nഉച്ചത്തില് ഒരു തമാശപ്പാട്ടു പോലെ വിളിച്ചു കൊണ്ട്, കുഞ്ഞു ഷൂസുകള് കാലിലണിഞ്ഞ്, നാലു വയസ്സുകാരന് യെനാന് മുറ്റത്തേക്കിറങ്ങി.\nബക്കറ്റില് പച്ചക്കറികള്‍ക്കിടാനുള്ള വളവുമായി, സുലൈമാന് അപ്പൂപ്പന് കൃഷിയിടത്തിലേക്ക് പോവുകയാണ്.\nവെയില് കൊള്ളാതിരിക്കാനായി അദ്ദേഹം, തലയില് വലിയൊരു വട്ടത്തൊപ്പി വെച്ചിട്ടുണ്ട്.\nയെനാന് ഓര്‍മ്മ വെച്ച കാലം മുതല്, അപ്പൂപ്പന് എന്നും ഇങ്ങനെയാണ്. എപ്പോഴും തിരക്കോടു തിരക്ക്. സദാ സമയവും പ്രവര്‍ത്തന നിരതനായ ഒരു വലിയ കൃഷിക്കാരനാണ് തന്റെ അപ്പൂപ്പന് എന്നതില് കുഞ്ഞു യെനാന് ഏറെ അഭിമാനിക്കുന്നു!\nഅപ്പൂപ്പന് യെനാനെപ്പോലെയല്ല. ഉറക്കം വളരെ കുറവാണ്.\nവെളുപ്പിന് സൂര്യന് തന്റെ ഗുഹ വിട്ട് പുറത്തിറങ്ങണോ എന്നു ശങ്കിച്ചു നില്‍ക്കുമ്പോള് തന്നെ അപ്പൂപ്പന് എണീറ്റിരിക്കും.\nപല്ലു വൃത്തിയാക്കി, മുഖം കഴുകി, ചുമച്ചു കൊണ്ട് അദ്ദേഹം അതി കാലത്ത് വീട്ടില് നിന്ന് വെളിയിലേക്കിറങ്ങുന്നത്, പാതിയുറക്കത്തിനിടയില് ചിലപ്പോള് അവന് അറിയാറുണ്ട്.\nഅപ്പോള് കൃഷിക്കളത്തിലിറങ്ങിയാല്, പിന്നെ ചന്തിയില് ചൂടടിച്ചിട്ടോ വല്ല സ്വപ്‌നവും കണ്ടിട്ടോ യെനാന് ഉണരുന്ന നേരത്തു മാത്രമേ, അദ്ദേഹം തന്റെ കൃഷിഭൂമി വിട്ടു പുറത്തേു വരൂ.\nകാപ്പി കുടിക്കാനായി ഇടവേള എടുക്കുന്നതാണ്. അപ്പോഴാണ് യെനാന് ഉണരുന്നതും അവന്റെ കാപ്പിക്കായി കൈ നീട്ടുന്നതും.\nയെനാന് ഷൂസുമണിഞ്ഞ് പുറത്തിറങ്ങിയതു കണ്ട്, മത്തന് വള്ളിക്ക് വളമിടുന്ന അപ്പൂപ്പന്, തടത്തില് നിന്ന് വിളിച്ചു പറഞ്ഞു- ‘എടാ കുഞ്ഞാ… നീ ഇതിലൂടൊക്കെ നടന്ന് കുറച്ചു നേരം വെയില്‍കൊള്ള്… അപ്പോഴേക്കും അപ്പൂപ്പന് വളമൊക്കെ എല്ലായിടത്തുമിട്ട് തിരിച്ചെത്താം.’\nയെനാന് മുറ്റത്തൂടെ നടന്ന് പരിസരം വീക്ഷിച്ചു.\nപുറത്തെ സപ്പോട്ടാ മരത്തില് ചെറിയ പൂവുകളും കായ്കളും വിരിഞ്ഞിട്ടുണ്ട്. കുറേ കഴിയുമ്പോള് അണ്ണാറക്കണ്ണന്മാര് ‘ക്വില്..ക്വില്…’ എന്നു ചിലച്ചു കൊണ്ടു വരും.\nതൊട്ടടുത്തുള്ള പേര മരത്തിനിടയിലൂടെ, ആ ദിവസത്തെ ഏറ്റവും പ്രസാദാത്മകമായ പ്രകാശ നൂലുകളാണ് ചിലന്തി വല പോലെ നിലത്തേക്ക് പാളി വീഴുന്നത്.\nചൂടു പിടിക്കുന്ന മുറ്റത്തെ മണ്ണില്, ഇലകളും നിഴലുകളും പരന്നു കിടക്കുകയാണ്.\nചില ഇലകള് പെറുക്കിയെടുത്ത് യെനാന് കയ്യില് സൂക്ഷിച്ചു.\nഅവയില് നല്ലതു കണ്ടു പിടിച്ച് പിന്നീടവന് പമ്പരമുണ്ടാക്കാനുള്ളതാണ്!\nവീടിനു ചുറ്റും മൂന്നു-നാലു തവണ നടന്നു കഴിഞ്ഞപ്പോള് ചില കാര്യങ്ങള് യെനാന് കണ്ടെത്തി.\nഒന്ന് – മുറ്റത്തെ തുളസിച്ചെടിക്ക് കൂടുതല് ഇലകള് വന്നിരിക്കുന്നു.\nരണ്ട് – വലതു വശത്തെ ഉണ്ടച്ചി പ്ലാവില് മൂന്നു ചക്ക മുളകള് കൂടി ഉണ്ടായിരിക്കുന്നു. വലിയ രണ്ടു ചക്കകള് മൂപ്പെത്തിയ മട്ടിലുമുണ്ട്.\nമൂന്ന് – അപ്പൂപ്പന്റെ കൃഷിക്കളത്തില് നിന്ന് പുതിയൊരു മണം വരുന്നുണ്ട്. എന്തോ അവിടെ സംഭവിച്ചിട്ടുണ്ട്.\nനാല് – മുറ്റത്തെ തേനീച്ചക്കൂട്ടില് തേനീച്ചകള് എന്തോ രഹസ്യ ചര്‍ച്ചയിലാണ്. ആരേയും പുറത്തു കാണുന്നില്ല.\nഅഞ്ച് – വീട്ടിലെ തക്കുടു പൂച്ച പുറത്തെവിടെയോ സര്‍ക്കീട്ടിലാണ്. കഴിഞ്ഞ ദിവസം വീട്ടില് ചോറിനൊപ്പം മത്സ്യമില്ലെന്ന് കണ്ടറിഞ്ഞ്, പിണങ്ങി അടുത്ത വീട്ടില് പോയതാവണം.\n‘വാടാ യെനാനെ…’ എന്നു വിളിച്ചു കൊണ്ട് ഇതിനിടയില് സുലൈമാന് അപ്പൂപ്പന് കൃഷിക്കളത്തില് നിന്ന് കയറി വന്നു. ഒരു മണ്ണുകുപ്പായം ധരിച്ച മാതിരി അദ്ദേഹത്തിന്റെ മേലാകെ ചെളി പുരണ്ടിട്ടുണ്ട്.\nമുറ്റത്തിന്റെ ഓരത്തായി ഉറപ്പിച്ചു നിര്‍ത്തിയ പൈപ്പില് നിന്ന് വെള്ളം ചീറ്റിച്ച് അപ്പൂപ്പന് ശരീരം വൃത്തിയാക്കി.\nവൈകുേന്നര സമയമായിരിനെങ്കില് തന്റെ വസ്ത്രങ്ങള് വലിച്ചെറിഞ്ഞ് യെനാനും കൂടെ കൂടിയേനെ. പക്ഷേ ഇതിപ്പോള് സര്‍ക്കീട്ടിനുള്ള തയ്യാറെടുപ്പാണ്. യെനാന് അറിയാം.\nശരീരം വൃത്തിയാക്കി, സുലൈമാന് അപ്പൂപ്പന് വൃത്തിയുള്ള കാലുറകളും ഷര്‍ട്ടും ധരിച്ചു.\nപിന്നെ യെനാന്റെ കൈ പിടിച്ചു.\n‘അയ്യോ… അപ്പൂപ്പാ… ശൂശു മാറ്റാന് മറന്നു പോയി…’-യെനാന് തന്റെ കാലുകളിലേക്ക് നോക്കിക്കൊണ്ട് പറഞ്ഞു.\nചുവന്ന ഷൂസു ധരിച്ച്, യെനാന് പുറത്തു പോവുകയേ ഇല്ല. അതവന് വീട്ടിനകത്തും മുറ്റത്തും കളിക്കാനുള്ളതാണ്.\nകറുത്ത ഷൂസുകളാണ്, പുറത്തു പോകുമ്പോഴെല്ലാം യെനാന് തന്റെ കാലിലണിയുക.\nകറുപ്പിനാണ് ചുവപ്പിനേക്കാള് സൗന്ദര്യം എന്ന് യെനാന് കുഞ്ഞന് വിശ്വസിച്ചു.\nഅതു കൊണ്ട് അവനിപ്പോള് കറുത്ത ഷൂസുകള് വേണം. മരക്കോവണിക്കടിയില് നിന്ന് തുടച്ചു വെച്ചിരുന്ന, യെനാന്റെ കുഞ്ഞു ഷൂസുകള് അപ്പൂപ്പന് എടുത്തു.\nപുതിയ ഷൂസില്, യെനാന് ഒരു കുട്ടി സഞ്ചാരിയായി.\n‘പൂയ്… സുലൈമാന്… നമുക്കോടിയാലോ…’ എന്നു ചോദിച്ചു കൊണ്ട്, അവനിതാ പുറത്തെ ചെമ്മണ് പാതയിലേക്ക് ഓടിക്കഴിഞ്ഞു.\nഒരു നിമിഷം ശങ്കിച്ചു നിന്നിട്ട്, സുലൈമാനും അവനു പിറകേ ഓടി.\nIndian Express Malayalam · Bhoomiyude Alamara-Chapter 2: VH Nishad Novel for Children\nWeb Title: Kids stories v h nishad novel for children podcast audible audio book bhoomiyude alamara part two


Lord SREE NARAYANA GURU Sevak: ഈഴവസമുദായത്തിൻറ്റെ മുൻകാല രാഷ്ട്രീയ സാഹസചരിത്രം\nഈഴവസമുദായത്തിൻറ്റെ മുൻകാല രാഷ്ട്രീയ സാഹസചരിത്രം\nസോഷ്യലിസ്റ്റ് റിപ്പബ്ലിക്കൻ പാർട്ടി (എസ്സ്.ആർ.പി)യുടെ ചരിത്രം.\n21 ഒക്ടോബർ 1975 ൽ തൊട്ടു മുമ്പുള്ള നിയമസഭയുടെ കാലാവധി കഴിഞ്ഞിരുന്നു.\nഅടിയന്തിരാവസ്ഥ പ്രഖ്യാപിച്ചതിനാൽ പുതിയ ഇലക്ഷൻ നടന്നില്ല. ആറു മാസങ്ങൾ വീതം അധികസമയം3പ്രാവശ്യം നൽകിയതിനാൽ ഇലക്ഷൻ നടന്നത് 19 മാർച്ച് 1977 ൽ ആയിരുന്നു.\nവലതു പക്ഷം: കോൺഗ്രസ്സ്, സി.പി.ഐ, മുസ്ലീംലീഗ്, ആർ.എസ്സ്.പി, കേരളകോൺഗ്രസ്സ്, പി.എസ്സ്.പി.\nഇടതു പക്ഷം : സി.പി.എം, ബി.എൽ.ഡി (ജനത), മുസ്ലീംലീഗ്, കേരളകോൺഗ്രസ്സ് (പിള്ള), കോൺഗ്രസ്സ് റാഡിക്കൽ, നാഷണൽ പി,എസ്സ്,പി, കെ.എസ്സ്.പി.\nനായർ സർവ്വീസ്സ് സൊസൈറ്റി പുതിയതായി രൂപീകരിച്ച നാഷണൽ ഡെമോക്രാറ്റിക് പാർട്ടി (എൻ.ഡി.പി) വലത്പക്ഷത്തെ പിന്തുണച്ചു.\nവലത് പക്ഷം 111 സീറ്റ് നേടി, അതിൽ എൻ.ഡി.പി5സീറ്റുകൾ നേടി, നിയമസഭയിലും,ആർ. സുന്ദരേശൻ നായരിലൂടെ മന്ത്രിസഭയിലും എത്തി.\n25 മാർച്ച് 1977 കെ.കരുണാകരൻ മുഖ്യമന്ത്രി ആയി സത്യപ്രതിജ്ഞ ചെയ്തു, കൃത്യം ഒരു മാസം തികഞ്ഞപ്പോൾ എ.കെ.ആൻറ്റണി രാജൻകേസ്സിൽ കെ.കരുണാകരനെ താഴെയിറക്കി, മുഖ്യമന്ത്രിക്കസേരയിൽ കയറിപ്പറ്റി.\nചിക്കമം ഗളൂർ ഇലക്ഷനിൽ ഇന്ദിരാഗാന്ദിയുടെ തീരുമാനത്തിൽ പ്രതീഷേധിച്ചു എ.കെ.ആന്റണി7ഒക്ടോബർ 1979 ൽ രാജിവച്ചു.\nപിന്നീട് പി.കെ.വാസുദേവൻ നായർ മുഖ്യമന്ത്രിയായി. യു.ഡി.എഫ്, എൽ.ഡി.എഫ് സംവിധാനങ്ങൾ സൃഷ്ടിയ്ക്കാൻ അദ്ദേഹം രാജിവച്ചപ്പോൾ സി.എച്ച്. മുഹമ്മദ് കോയയ്ക്കും കിട്ടി മുഖ്യമന്ത്രി പദവി.\n1 ഡിസംബർ 1979 ഇൽ ആ മത്രിസഭയും രാജിവച്ചു, 24 ജനുവരി 1980 ൽ പുതിയ നിയമസഭ നിലവിൽ വന്നു.\nഎൻ.ഡി.പി അധികാരത്തിൽ വന്നതു മുതൽ ഒരു തരം അരക്ഷിതാവസ്ഥ ഈഴവ സമുദായത്തിലേയ്ക്ക് കടന്നു വന്നു. അവർ ഒരു രാഷ്ടീയ സംഘടന രൂപീകരിച്ചു, സോഷ്യലിസ്റ്റ് റിപ്പബ്ലിക്കൻ പാർട്ടി (എസ്സ്.ആർ.പി, എസ്സ്.എൻ.ഡി.പി നേതൃത്വം ഇതിനു മുൻകൈ എടുത്തു. പ്രസിഡൻറ്റ് എൻ.ശ്രിനിവാസൻ നേരിട്ട് ഇതിനു നേതൃത്വവും നൽകി.\n1980 ൽ എസ്സ്.ആർ.പി യു.ഡി.എഫിനൊപ്പം നിന്ന് മത്സരിച്ചെങ്കിലും, സാമ്പത്തിക / സാമൂഹിക സംവരണത്തിൻ റ്റെ പേരിൽ ഉള്ള ഭിന്നതയും ഭീതിയും, എസ്സ്.ആർ.പി യുടെ തോൽവി മാത്രമല്ല, മുന്നണിയുടേയും തോൽവിയ്ക്ക് കാരണമായി. എൻ.ഡി.പി അപ്പോഴും3സീറ്റുകൾ നേടി. ഇടതു പക്ഷം 93 സീറ്റുകൾ നേടി അധികാരത്തിൽ വന്നു. എങ്കിലും 1981 ൽ കെ.കരുണാകരൻ ഈ മന്ത്രിസഭയെ അട്ടിമറിച്ച് മുഖ്യമന്ത്രി ആയി. 1982 ൽ അദ്ദേഹവും, ലോനപ്പൻ നമ്പാടൻ കാരണം രാജിവച്ചു\n1982 ൽ വീണ്ടും ഇലക്ഷനെത്തി, എസ്സ്.ആർ.പി6ഇടത്ത് മത്സരിച്ച്,2ഇടത്തു വിജയിച്ചു.\nകോട്ടയം നിയോജകമണ്ഡലത്തിൽ നിന്നും എൻ.ശ്രീനിവാസനും, കരുനാഗപ്പള്ളി നിയോജകമണ്ഡലത്തിൽ നിന്നും ടി.വി.വിജയരാജനും.\nഎൻ.കരുണാകരൻ മന്ത്രിസഭയിലെത്തി, റിട്ടയേഡ് ജില്ലാ ജഡ്ജി ആയിട്ടും, ഈഴവനായതിനാൽ എക്സൈസ്സ് വകുപ്പ് ആണു നൽകിയത്.\nഭാഗ്യം, രണ്ട് എം.എൽ.എ മാർ മാത്രം ഉണ്ടായിരുന്നതിനാൽ പാർട്ടി രണ്ടായി മാത്രം പിളർന്നു. എസ്സ്.ആർ.പി (എസ്സ്), എസ്സ്.ആർ.പി (വി). പിന്നീട് എസ്സ്.ആർ.പി (എസ്സ്) യു.ഡി.എഫിലും (വി) പിന്നെ (സി) ആയി ബി.ജെ.പി യുടെ കൂടേയും ചേർന്നു.\n1987 ലെ ഇലക്ഷനിൽ എസ്സ്.ആർ.പി (എസ്സ്)4സീറ്റിൽ മത്സരിച്ചു, എല്ലാം തോറ്റു. എസ്സ്.ആർ.പി (സി) യ്ക്ക് നാലു സീറ്റിലും കെട്ടി വച്ച കാശു നഷ്ടമായി.\nഎൻ.ഡി.പി യ്ക്ക് ഒരു സീറ്റ് ലഭിച്ചു. ബി.ജെ.പി യും, എൻ.എസ്സ്.എസ്സും, കെ.കരുണാകരനും, ആൻറ്റണിയും ആരാരെ വിഴുങ്ങുമെന്ന് മത്സരിച്ചപ്പോൾ, എസ്സ്.ആർ.പി യ്ക്ക് ചരമഗീതമൊരുങ്ങി. എസ്സ്.എൻ.ഡി.പി യുടേയും, ഈഴവസമുദായത്തിൻ റ്റേയും രാഷ്ട്രീയ മോഹങ്ങൾക്കും, ആവശ്യങ്ങൾക്കും അതോടെ അന്ത്യമായി.\nപരമ്പരാഗത ശത്രുക്കളുടെ പതനത്തോടെ പ്രസക്തി നഷ്ടപ്പെട്ട എൻ.ഡി.പി യെ ആർ.ബാലക്രിഷ്ണപിള്ളയുടേയും, എൻ.എസ്സ്.എസ്സിൻറ്റേയും സഹായത്താൽ അവർ വായുവിൽ അലിയിച്ചു കളഞ്ഞു.\nഅവിടെ അവസാനിച്ചു എസ്സ്.ആർ.പിയുടേയും, എൻ.ഡി.പ്പിയുടേയും ആദ്യ രാഷ്ടീയ കുതിപ്പ്.\nPosted by LonelY TravelleR at 10:53 PM\nLabels: ഈഴവസമുദായത്തിൻറ്റെ മുൻകാല രാഷ്ട്രീയ സാഹസചരിത്രം


കൊറോണ ഭീതി: അമൃതാനന്ദമയി ദർശനം നൽകുന്നത് നിർത്തിവച്ചു 0Amritanandamayi Stops Darshan and Hug Corona Fear\nപനിയും ജലദോഷവും കാരണം ഫ്രാൻസിസ് മാർപാപ്പ റോമിലെ പ്രാർത്ഥനാ ചടങ്ങുകളിൽ നിന്നു വിട്ടുനിന്നതും നേരത്തെ വാർത്തയായിരുന്നു\nMarch 6, 2020 2:43:25 pm\nകൊല്ലം: ആത്മീയാചാര്യ അമൃതാനന്ദമയി ദർശനം നൽകുന്നത് തൽക്കാലത്തേക്ക് നിർത്തിവച്ചു. കൊറോണ വെെറസ് ഭീതിയുടെ പശ്ചാത്തലത്തിലാണ് നടപടി. രാജ്യത്തിന്റെ പലയിടത്തായുള്ള ആശ്രമങ്ങളിൽ ദർശനം നൽകുന്നത്, ആരോഗ്യവകുപ്പിന്റെ നിർദേശത്തെ ത്തുടർന്ന് നിർത്തിവച്ചതായി ‘ദ ഹിന്ദു’ റിപ്പോർട്ട് ചെയ്തു.\nആശ്രമത്തിലെത്തുന്ന ഭക്‌തരെ ആലിംഗനം ചെയ്‌താണ് അമൃതാനന്ദമയി അനുഗ്രഹിക്കുക. അമൃതാനന്ദമയിയുടെ അനുഗ്രഹം വാങ്ങാൻ ഭക്‌തർ മണിക്കൂറുകൾ വരിനിൽക്കാറുണ്ട്. കൊറോണ പടരുന്ന സാഹചര്യത്തിൽ ആരോഗ്യവകുപ്പിന്റെ കർശന നിർദേശത്തെത്തുടർന്ന് കൊല്ലത്തെ അമൃതപുരി ആശ്രമത്തിലേക്ക് ഭക്‌തരെ പ്രവേശിപ്പിക്കുന്നില്ലെന്ന് ആശ്രമ അധികൃതർ പുറപ്പെടുവിച്ച നോട്ടീസിൽ പറയുന്നു. മനുഷ്യർ അടുത്തിടപഴുകുന്നതിലൂടെ കൊറോണ വൈറസ് പടരാൻ സാധ്യതയുണ്ട്. ഇങ്ങനെയൊരു സാഹചര്യത്തിലാണ് കനത്ത ജാഗ്രതാ നിർദേശം നൽകിയിരിക്കുന്നത്. രാജ്യത്തിനകത്തും പുറത്തുനിന്നും നിരവധി പേരാണ് അമൃതാനന്ദമയി മഠത്തിലേക്ക് എത്താറുള്ളത്. അനുഗ്രഹം വാങ്ങാനായി മണിക്കൂറുകൾ വരിനിൽക്കേണ്ടി വരാറുണ്ട്.\nആരോഗ്യവകുപ്പ് ഏര്‍പ്പെടുത്തിയ നിയന്ത്രണങ്ങളെത്തുടര്‍ന്ന് മാതാ അമൃതാനന്ദമയി മഠത്തില് സന്ദര്‍ശകര്‍ക്ക് വിലക്കേര്‍പ്പെടുത്തിയതായി വ്യസനസമേതം അറിയിക്കുന്നതായി അമൃതാനന്ദമയി മഠത്തിന്റെ ഔദ്യോഗിക വെബ്‌സെെറ്റിൽ പറയുന്നു. വിദേശികളും സ്വദേശികളുമായ നിരവധി ഭക്തർ അധിവസിക്കുന്ന ആശ്രമം ആരോഗ്യവകുപ്പിന്റെ നിരീക്ഷണത്തിലാണ്. ഈ സാഹചര്യത്തില് ഇന്ത്യന് പൗരന്‍മാരോ വിദേശികളോ ആയ ഭക്തരെ ആശ്രമത്തില് പ്രവേശിപ്പിക്കാന് സാധിക്കില്ലെന്നും ഇവർ വ്യക്‌തമാക്കുന്നു.\nRead Also: ‘പണിവരുന്നുണ്ട് അവറാച്ചാ’; ട്രാൻസിനെ ശപിച്ച് പാസ്റ്റർ\nപനിയും ജലദോഷവും കാരണം ഫ്രാൻസിസ് മാർപാപ്പ റോമിലെ പ്രാർത്ഥനാ ചടങ്ങുകളിൽ നിന്നു വിട്ടുനിന്നത് നേരത്തെ വാർത്തയായിരുന്നു. തുടർച്ചയായി അഞ്ച് ദിവസത്തോളം റോമിലെ എല്ലാ പ്രാർത്ഥനകളിൽ നിന്നും ഫ്രാൻസിസ് മാർപാപ്പ വിട്ടുനിന്നിരുന്നു. പോപ്പിനു കൊറോണയുണ്ടോയെന്ന ആശങ്ക പരന്നിരുന്നു. എന്നാൽ, പോപ്പിനു പനി മാത്രമാണെന്നും ഭയപ്പെടേണ്ട സാഹചര്യമില്ലെന്നും മാർപാപ്പയുമായി ബന്ധപ്പെട്ട വൃത്തങ്ങൾ പിന്നീട് സ്ഥിരീകരിച്ചു.\nഅതേസമയം, ഇന്ത്യയിൽ കൊറോണ ബാധിതരുടെ എണ്ണം 31 ആയി. ലോകമെമ്പാടും കൊറോണ ബാധിച്ചവരുടെ എണ്ണം ഒരു ലക്ഷത്തിലേക്ക് അടുക്കുന്നു. ഇന്നു രാവിലെ വരെയുള്ള കണക്കനുസരിച്ച് 98,420 പേരാണ് ആകെ കൊറോണ ബാധിതർ. കൊറോണ ബാധിച്ചു മരിച്ചവരുടെ എണ്ണം 3,385 ആയി. 55,622 പേർ കൊറോണ ബാധയിൽനിന്ന് മുക്‌തരായി. ഇതിൽ പലരും ഇപ്പോഴും നിരീക്ഷണത്തിൽ കഴിയുകയാണ്.\nചെെനയിലെ കൊറോണ ബാധിതരുടെ എണ്ണം 80,552 ആയി. 3,042 പേർക്കാണ് കൊറോണ ബാധ മൂലം ചെെനയിൽ മാത്രം ജീവൻ നഷ്‌ടപ്പെട്ടത്. ഇറ്റലിയിൽ 148 പേരും ഇറാനിൽ 108 പേരും കൊറോണ ബാധിച്ചു മരിച്ചു. ദക്ഷിണ കൊറിയയിൽ 40 പേർ മരിച്ചു.\nWeb Title: Amritanandamayi stops darshan and hug corona fear


ആനന്ദ് നീലകണ്ഠന്റെ ‘വാനര’ സിനിമയാകുന്നു\nമലയാളിയായ ഇംഗ്ലീഷ് എഴുത്തുകാരന് ആനന്ദ് നീലകണ്ഠന്റെ വാനര- ദി ലെജന്റ് ഓഫ് ബാലി, സുഗ്രീവ ആന്റ് താര എന്ന ഏറ്റവും പുതിയ കൃതി സിനിമയാകുന്നു. എസ്.എസ്. രാജമൗലി സംവിധാനം ചെയ്ത ബാഹുബലിയുടെ മാതൃകയില് ബിഗ് ബജറ്റില് ബ്രഹ്മാണ്ഡസിനിമയായിട്ടായിരിക്കും സിനിമ എത്തുക. പുസ്തകത്തിന്റെ സിനിമാ പകര്‍പ്പ് അവകാശം പ്രമുഖ നിര്‍മ്മാണ കമ്പനിയായ ഡര് മീഡിയ ആന്റ് കെ.ആര് മൂവീസ് 1.5 കോടി രൂപയ്ക്കു വാങ്ങി. ഈ മാസം 19-ന് പുസ്തകം പുറത്തിറങ്ങിയതിന് പിന്നാലെ തന്നെ സിനിമയ്ക്കായി കരാര് ഒരുങ്ങി. ഇന്ത്യന് സിനിമയില് കഥാപകര്‍പ്പവകാശത്തിനായി ഏറ്റവും കൂടുതല് തുക ചെലവഴിച്ച പുസ്തകങ്ങളുടെ കൂട്ടത്തില് ഇതോടെ വാനരയും ഉള്‍പ്പെടുന്നു.\nഇതിഹാസസന്ദര്‍ഭങ്ങളെയും ചരിത്രകഥകളെയും ഉപജീവിച്ചെഴുതിയ ആനന്ദ് നീലകണ്ഠന്റെ കൃതികള്‍ക്ക് ഇന്ത്യയില് വായനക്കാര് ഏറെയാണ്. അദ്ദേഹത്തിന്റെ അഞ്ചാമത്തെ കൃതിയാണ് വാനര. രാമായണത്തിലെ വീരകഥാപാത്രങ്ങളായ ബാലി, സുഗ്രീവന്, ബാലിപത്‌നി താര എന്നിവരിലൂടെയാണ് കഥാഗതി വികസിക്കുന്നത്. പെന്‍ഗ്വിന് റാന്‍ഡം ഹൗസാണ് വാനര പ്രസിദ്ധീകരിച്ചിരിക്കുന്നത്.\nപുസ്തകപ്രേമികള് വായിച്ചിരിക്കേണ്ട നൂറു പുസ്തകങ്ങളുടെ ഗണത്തിലാണ് ആമസോണ് ആനന്ദ് നീലകണ്ഠന്റെ ആദ്യകൃതിയായ അസുര ഉള്‍പ്പെടുത്തിയിരിക്കുന്നത്. 2012-ല് ഏറ്റവുമധികം വില്പന നേടിയ പുസ്തകങ്ങളില് ഈ കൃതിയും ഇടംപിടിച്ചിരുന്നു. അജയ: റോള് ഓഫ് ദി ഡൈസ്, അജയ: റൈസ് ഓഫ് കാളി, ദി റൈസ് ഓഫ് ശിവഗാമി, ഭൂമിജ: സീത, ശാന്ത: (ദി സ്‌റ്റോറി ഓഫ് സിസ്റ്റര് ഓഫ് രാമ) എന്നിവയാണ് അദ്ദേഹത്തിന്റെ മറ്റു കൃതികള്.\nചരിത്രപഠിതാക്കള്‍ക്കായി ആര്.എസ്. ശര്‍മ്മ രചിച്ച പ്രാചീന ഇന്ത്യ


ഫോട്ടോ ഷൂട്ടില് രാജകുമാരിയായി നമിത പ്രമോദ് » Newsthen\nWeb DeskNovember 11, 2020\nമലയാളികള്‍ക്ക് പ്രിയങ്കരിയായ നടിയാണ് നമിത പ്രമോദ്. ബാലതാരമായി സിനിമയിലെത്തിയ നടി വളരെ ചുരുക്കം സിനിമകളിലൂടെ ജനങ്ങളുടെ മനസില് തന്റേതായ സ്ഥാനം നേടിയെടുക്കുകയായിരുന്നു. ഇതിനോടകം മലയാളത്തിലെ പല മുന്‍നിര നായകന്മാരുടെയൊപ്പം താരം നായികയായി അഭിനയിച്ചു കഴിഞ്ഞു.\nഇപ്പോള് താരം വാര്‍ത്തകളില് ഇടം പിടിക്കുന്നത് ഒരു ഫോട്ടോ ഷൂട്ടിന്റെ പേരിലാണ്. നടനും സംവിധായകനുമായ നാദിര്‍ഷയുടെ മകള് ആയിഷ ഡിസൈന് ചെയ്ത വേഷത്തിലാണ് നമിത പ്രത്യക്ഷപ്പെട്ടത്. പതിവിലും കൂടുതല് നമിത സുന്ദരിയായിരിക്കുന്നുവെന്നാണ് പ്രേക്ഷകരുടെ കമന്റുകള്.\nഒരു പരസ്യത്തിന്റെ ഭാഗമായിട്ടായിരുന്നു ഫോട്ടോ ഷൂട്ട്. ജിസ് ജോണ് ആണ് നമിതയുടെ മനോഹരമായ ചിത്രങ്ങള് ക്യാമറയില് പകര്‍ത്തിയത്. നിരവധി ആളുകള് നമിതയേയും ആയിഷയേയും പ്രശംസിച്ച് രംഗത്ത് വന്നിരുന്നു. ജയസൂര്യ നായകനാവുന്ന നാദിര്‍ഷയുടെ പുതിയ ചിത്രത്തിലെ നായിക നമിതയാണ്\nAyisha \_ Malayalam Actress Nadirsha Namitha Pramodh Photshoot\nകെ.എം ഷാജിയെ ഇഡി ഇന്ന് വീണ്ടും ചോദ്യം ചെയ്യും\nഇനി ഓണ്‍ലൈന് മാധ്യമങ്ങള് കേന്ദ്ര വാര്‍ത്താവിതരണ മന്ത്രാലയത്തിന് കീഴില്


Mysuru ZP: JD(S) shakes off BJP and aligns with Congress | ക്ലൈമാക്സില് കിടിലന് ട്വിസ്റ്റ്: മൈസൂരില് അധികാരം പിടിച്ച് കോണ്‍ഗ്രസ്-ദള് സഖ്യം - Malayalam Oneindia\n21 min ago തന്റെ ഗുരുതര രോഗം വെളിപ്പെടുത്തി റാണ റഗുബാട്ടി; 30 ശതമാനം മരണ സാധ്യത, കുതിപ്പിനിടെ പോസ്\n29 min ago യുഡിഎഫിനെ വിടാതെ വിജിലന്‍സ്; എംകെ രാഘവന് എംപിക്കെതിരെ വിജിലന്‍സ് അന്വേഷണം\n30 min ago ആരാണ് ബിജു രമേശ്... മാണിയെന്ന അതികായനെ വീഴ്ത്തി; അടുത്തത് ചെന്നിത്തല...? അറിയാം ചരിത്രം\nബെംഗളൂരു: മൈസൂരു ജില്ലാപഞ്ചായത്തില് അവസാന നിമിഷം കോണ്‍ഗ്രസുമായി കൈകോര്‍ത്ത് ഭരണം പിടിച്ച് ബിജെപിയെ ഞെട്ടിച്ച് ജനതാദള് എസ്. സംസ്ഥാനത്ത് കോണ്‍ഗ്രസുമായി ചേര്‍ന്ന് ഭരണത്തിലെത്തിയ ജെഡിഎസ് മൈസൂരു ജില്ലാപഞ്ചായത്തില് ഭരണം പിടിക്കാന് ബിജെപിയുമായി കൈകോര്‍ക്കുമെന്നായിരുന്നു അവസാന നിമിഷം വരെ പ്രതീക്ഷിക്കപ്പെടിരുന്നത്.\nകര്‍ണാടകയില് ജെഡിഎസുമായി ചേര്‍ന്ന് അധികാരം പിടിച്ചത് പോലെ മൈസൂരു ജില്ലാ പഞ്ചായത്തിലും ഭരണം പിടിക്കാനായിരുന്നു കോണ്‍ഗ്രസ് നീക്കം. എന്നാല് ബിജെപിയുമായി സഖ്യത്തിലെത്താനായിരുന്നു ജെഡിഎസ് തീരുമാനം. വോട്ടിങ് ദിനമായ ശനിയാഴ്ച്ച വരെ ഇതായിരുന്നു തീരുമാനം.. പക്ഷെ വന് ട്വിസ്റ്റ് ആയിരുന്നു ശനിയാഴ്ച്ച സംഭവിച്ചത്.\nകര്‍ണാടകിയില് ജനതാദളിന്‍റെ ഏറ്റവും വിലിയ സ്വാധീന മേഖലകളില് ഒന്നാണ് മൈസുര്. കോണ്‍ഗ്രസും ഇവിടെ ശക്തമാണ്. നിയമസഭാ തിരഞ്ഞെടുപ്പില് ജനതാദളിന് ഏറ്റവും കൂടുതല് സീറ്റുകള് കിട്ടിയത് മൈസൂര് മേഖലയില് നിന്നായിരുന്നു.\nജനതാദള് വിജിയിച്ച മിക്ക സീറ്റുകളിലും കോണ്‍ഗ്രസായിരുന്നു രണ്ടാംസ്ഥാനത്ത്. കോണ്‍ഗ്രസ് വിജയിച്ച സീറ്റുകളില് ജെഡിഎസും. സംസ്ഥനത്ത് കോണ്‍ഗ്രസ്-ജനതാദള് സഖ്യ സര്‍ക്കാര് അധികാരത്തില് വന്നെങ്കിലും മൈസൂര് അടക്കം ഇരുപാര്‍ട്ടികള്‍ക്കും കരുത്തുള്ള മേഖലകളിലെ രാഷ്ട്രീയ വൈര്യം മാറിയിരുന്നില്ല.\nകോണ്‍ഗ്രസുമായി ചേര്‍ന്നു പ്രവര്‍ത്തിക്കാനുള്ള പ്രവര്‍ത്തകരുടെ കൂടി വികാരം മനസ്സിലാക്കിയായിരുന്നു സംസ്ഥാനത്ത് സഖ്യ സര്‍ക്കാര് അധികാരത്തില് നില്‍ക്കേ തദ്ദേശ സ്വയംഭരണ സ്ഥാപനങ്ങളിലേക്ക് നടന്ന തിരഞ്ഞെടുപ്പില് ഇരുപാര്‍ട്ടികളും പരസ്പരം മത്സരിച്ചത്.\nതിരഞ്ഞെടുപ്പില് ഒരു പാര്‍ട്ടിക്കും വ്യക്തമായ ഭൂരിപക്ഷം ലഭിക്കാതിരുന്നിടത്ത് പിന്നീട് കോണ്‍ഗ്രസ്-ദള് സഖ്യം അധികാരത്തില് വന്നിരുന്നെങ്കിലും മൈസൂര് ജില്ലാ പഞ്ചായത്തില് സഖ്യം സാധ്യമായിരുന്നില്ല.\nമന്ത്രിമാരായ ജിടി ദേവഗൗഡ, എസ് ആര് മഹേഷ്, ജെഡിഎസ് സംസ്ഥാന പ്രസിഡന്‍റ് എഎച്ച് വിശ്വനാഥ് എന്നിവര് ജെഡിഎസ് ജില്ലാ പഞ്ചായത്ത് അംഗങ്ങളുമായി ചര്‍ച്ച നടത്തിയപ്പോള് ഭൂരിഭാഗം അംഗങ്ങളും കോണ്‍ഗ്രസുമായുള്ള സഖ്യത്തെ എതിര്‍ത്തിരുന്നു.\nപിന്നീട് കഴിഞ്ഞ ദിവസം ചേര്‍ന്ന യോഗത്തില് ബിജെപിയുമായി സഖ്യമുണ്ടാക്കാന് തീരുമാനിക്കുകയായിരുന്നു. ജെഡിഎസിന് പ്രസിഡന്‍റ് സ്ഥാനവും ബിജെപിക്ക് വൈസ് പ്രസിഡന്‍റ് സ്ഥാനവുമായിരുന്നു ധാരണ.\nഎന്നാല് അവസാന നിമിഷം കോണ്‍ഗ്രസുമായി കൈകോര്‍ത്ത് ജെഡിഎസ് ബിജെപിയെ ഞെട്ടിക്കുകയായിരുന്നു. കോണ്‍ഗ്രസ്-ജെഡിഎസ് സഖ്യം ജെഡിഎസിലെ പരിമള ശ്യാമിനെ ജില്ലാ പഞ്ചായത്ത് പ്രസിഡന്‍റുമായും കോണ്‍ഗ്രസിലെ ഗൗരമ്മ സോമ ശേഖറെ വൈസ് പ്രസിഡന്‍റ് ആയും തിരഞ്ഞെടുത്തു.\nമൈസൂര് ജില്ലാപഞ്ചായത്തില് ആകെയുള്ള 49 സീറ്റുകളില് കോണ്‍ഗ്രസിന് 21 അംഗങ്ങളും ജെഡിഎസിന് 20 അംഗങ്ങളും ബിജെപിക്ക് 8 അംഗങ്ങളുമാണ് ഉള്ളത്. 25 അംഗങ്ങളുടെ പിന്തുണയാണ് കേവല ഭൂരിപക്ഷത്തിന് വേണ്ടത്. ജെഡിഎസ്-കോണ്‍ഗ്രസ് സഖ്യത്തിന് 41 വോട്ടുകള് ലഭിച്ചു.\nmysuru karnataka jds congress bjp മൈസൂരു ജെഡിഎസ് കോണ്‍ഗ്രസ് ബിജെപി\nMysuru ZP: JD(S) shakes off BJP and aligns with Congress


പോരാടി നേടിയ ഇരിപ്പിടം | Women | Deshabhimani | Tuesday Jul 10, 2018\nപോരാടി നേടിയ ഇരിപ്പിടം\nജി അനിൽകുമാർUpdated: Tuesday Jul 10, 2018\nഇനി അൽപ്പനേരം ഇരിക്കാം...അതും നിയമത്തിന്റെ പിൻബലത്തിൽ. മാനേജരുടെ കണ്ണുരുട്ടൽ പേടിയില്ലാതെ, അന്യായപ്പിഴയോ മുകൾ നിലകളിലേക്ക‌് അടിക്കടി പടികയറ്റി ജോലി ചെയ്യിക്കുമെന്ന ഭീതിയോ ഇല്ലാതെ... ഒരിത്തിരിനേരം...അതും തിരക്കില്ലാത്ത നേരത്ത‌്, ചെറുതല്ല... വലിയൊരു ആശ്വാസമാണത്. ‘ഇരിപ്പിടം’ നിയമത്തിലൂടെ സുരക്ഷിത ഇടമായതോടെ തൊഴിൽ ശാലകളിലെങ്ങും ആവേശമാണ്. സമരത്തിലൂടെ ഉയർത്തിയ ആവശ്യം നാടിന്റെ നിയമമാകുമ്പോൾ അഭിമാനമുണ്ട് അവർക്ക്. അതിലെറെ സന്തോഷവും. രാവിലെ മുതൽ രാത്രി വൈകുംവരെ ഒരേ നിൽപ്പിൽ ജോലിചെയ്യേണ്ടിവരുന്ന ജീവനക്കാർക്ക‌് ഇനി അവകാശബോധത്തോടെ ഇരിക്കാം.\nപുരോഗമന കേരളത്തിലാണ‌് ഇരിപ്പിടത്തിനായി ഒരു നിയമം വേണ്ടിവന്നത‌്. തൊഴിലിടങ്ങളിൽ നിലനിൽക്കുന്ന ഒട്ടും മാനുഷികമല്ലാത്ത, അപരിഷ‌്കൃതമായ ചൂഷണത്തിലേക്കാണ‌് ഇത‌് വിരൽ ചൂണ്ടിയത‌്. വസ‌്ത്രശാലകൾ, ജ്വല്ലറികൾ, ഹോട്ടലുകൾ, റെസ‌്റ്റോറന്റുകൾ തുടങ്ങി അസംഘടിത മേഖലയിലെ മൂന്നുലക്ഷത്തോളം തൊഴിലാളികൾക്ക് പുതിയ നിയമ ഭേദഗതി ആശ്വാസം പകരും. മണിക്കൂറുകൾ നീണ്ട നിൽപ്പ് സ്‌ത്രീ ജീവനക്കാരിൽ നിരവധി ആരോഗ്യ പ്രശ്‌നങ്ങൾ സൃഷ്ടിക്കുന്നതായി സർക്കാരിന്റെ ശ്രദ്ധയിലുണ്ട്.\n1960 ലെ കേരള ഷോപ‌്സ‌് ആൻഡ‌് എസ‌്റ്റാബ്ലിഷ‌്മെന്റ ആക്ടിൽ ഭേദഗതി വരുത്തിയാണ‌് പുതിയ നിയമം സാധ്യമാക്കിയത‌്. മികച്ച തൊഴിൽ സൗഹൃദ അന്തരീക്ഷം രൂപപ്പെടുത്തുക നിയമത്തിന്റെ ലക്ഷ്യമാണ്. തൊഴിൽശാലകളിൽ സ‌്ത്രീകൾക്കെതിരായ ലൈംഗിക അതിക്രമം മുതൽ ലൈംഗിക സൂചനകളോടെയുള്ള പെരുമാറ്റവും സംസാരവും വരെ തടയേണ്ട ഉത്തരവാദിത്തം തൊഴിലുടമയ‌്ക്കാണ‌്. പരാതി പരിഹാര സമിതികൾ രൂപീകരിക്കാനും വ്യവസ്ഥകൾ ലംഘിച്ചാലുള്ള പിഴ 20 മടങ്ങ‌് വരെ വർധിപ്പിച്ചുമാണ‌് പുതിയ നിയമഭേദഗതി. സ്ഥിരം തൊഴിൽ ഇല്ലാതാക്കി തൊഴിലുടമയ‌്ക്ക‌് അനുകൂലമായ കേന്ദ്ര തൊഴിൽ നിയമ ഭേദഗതി വന്ന‌് ഏറെക്കഴിയും മുമ്പാണ‌് സംസ്ഥാനത്ത‌് തൊഴിലാളികൾക്ക‌് അനുകൂലമായ ഈ നിയമം.\nഒരുകൂട്ടം സ‌്ത്രീ തൊഴിലാളികൾ നടത്തിയ അത്യുജ്ജ്വല സമരമാണ‌് ഈ നിയമത്തിന‌് ഹേതു. കുത്തക മാധ്യമങ്ങളുടെ പിന്തുണയില്ലാതെ വിജയിച്ച സമരം എന്ന പ്രത്യേകതയുമുണ്ട‌്. ആലപ്പുഴയിൽ സീമാസ‌് വെഡ്ഡിങ‌് കലക്ഷൻസിലും, തൃശൂർ കല്യാൺ സിൽക‌്സിലുമായിരുന്നു സമരം. 2015 ആഗസ‌്ത‌ിൽ ഇൻഡസ്‌ട്രിയൽ ആൻഡ് കൊമേഴ്‌സിയൽ എംപ്ലോയീസ് യൂണിയൻ (സിഐടിയു) നേതൃത്വത്തിലായിരുന്നു സീമാസിലെ സമരം. രാവിലെ മുതൽ രാത്രി കടയടയ്‌ക്കുംവരെ സ്ഥാപനത്തിനു മന്നിൽ നിന്നും കുത്തിയിരുന്നും സമരം. യുഡിഎഫ‌് സർക്കാരും, തൊഴിൽ വകുപ്പും, പൊലീസും അടക്കം സ്ഥാപന ഉടമയ‌്ക്ക‌് അനുകൂലമായി നിലയുറപ്പിച്ചിട്ടും ഒമ്പതാം ദിവസം ആവശ്യങ്ങൾ നേടിയെടുത്താണ‌് സമരം അവസാനിച്ചത‌്.\nസ്ഥാപനങ്ങളിൽ നിലനിന്ന കൊടിയ ചൂഷണങ്ങളാണ് സമരമായി പൊട്ടിപ്പുറപ്പെട്ടത്. ഓരോ സ്ഥാപനത്തിലും തോന്നുംപടിയാണ് പെരുമാറ്റച്ചട്ടം. ലംഘിച്ചാൽ കനത്ത പിഴയും. തുഛ വേതനത്തിൽനിന്നാണ് ഇൗ അന്യായപ്പിഴ ഈടാക്കുന്നത്. അഞ്ചും ആറും നിലകളുള്ള സ്ഥാപനത്തിൽ ജീവനക്കാർ ലിഫ്‌റ്റിൽ കയറാൻ പാടില്ല. കയറിയാൽ 100 മുതൽ 150 രൂപവരെ പിഴ. ഉപഭോക്താക്കൾക്കൊപ്പമെത്താൻ ബഹുനിലക്കെട്ടിടത്തിൽ പടികൾ ഓടിക്കയറുന്ന ജീവനക്കാർ. 10 മുതൽ 12 മണിക്കൂർ വരെ ജോലി. യൂണിഫോം, കഴുത്തിൽ തൂക്കുന്ന ഐഡി കാർഡ് തുടങ്ങിയവയ്‌ക്കെല്ലാം തുകയീടാക്കും. ധരിച്ചില്ലെങ്കിൽ അതിനും പിഴ. എന്തിനുമേതിനും പണംപിടുങ്ങും.\nകാന്റീനിൽ പഴകിയതും ദുർഗന്ധം പരത്തുന്നതുമായ ഭക്ഷണം, വൃത്തിഹീനവും ഇടുങ്ങിയതും അസൗകര്യം നിറഞ്ഞതുമായ താമസ സൗകര്യം...ഇതിനെല്ലാം പണവും നൽകണം. വൃത്തിയില്ലാത്ത ശൗചാലയം. സമരത്തെത്തുടർന്ന് സംസ്ഥാന യുവജന കമീഷൻ നടത്തിയ പരിശോധനയിലെ കണ്ടെത്തലുകൾ ഞെട്ടിക്കുന്നവയാണ്.\nതൊഴിൽ ചൂഷണമില്ലെന്നും നിയമ പ്രകാരമുള്ള മിനിമം വേതനവും ബോണസും മറ്റ് ആനുകൂല്യങ്ങളും സ്ഥാപന ഉടമ നൽകുന്നുണ്ടെന്നായിരുന്നു ജില്ലാ ലേബർ ഓഫീസറുടെ റിപ്പോർട്ട‌്. തൊഴിൽ സമരങ്ങളിൽ പൊലീസ‌് ഇടപെടരുതെന്ന വ്യവസ്ഥ നിലനിൽക്കെ 64 ഓളം സ‌്ത്രീകളെ പൊലീസ‌് അറസ‌്റ്റുചെയ‌്ത‌് പൊലീസ‌് വാനിൽ കയറ്റിക്കൊണ്ടുപോയി. ഇതോടെ സമരം സിപിഐ എം ഏറ്റെടുത്തു. അന്ന് എംഎൽഎമാരായിരുന്ന ഡോ. ടി എം തോമസ് ഐസക്, ജി സുധാകരൻ, സിപിഐ എം ജില്ലാ സെക്രട്ടറി സജി ചെറിയാൻ, യൂണിയൻ നേതാവ് പി പി ചിത്തരഞ്‌ജൻ തുടങ്ങിവർ ശക്തമായ പിന്തുണയേകി ഒപ്പംനിന്നു.\nമാനുഷികമായ മൂല്യങ്ങൾക്കും അവകാശങ്ങൾക്കം വേണ്ടി പടപൊരുതിയ നാട്ടിൽ ബഹുഭൂരിപക്ഷം സ‌്ത്രീകൾ വരുന്ന ഒരു തൊഴിൽ സമൂഹത്തിന് പുതിയ നിയമം പരിരക്ഷയുടെ വലയം തീർക്കും. നിയമം അനുഭവവേദ്യമാക്കാൻ ഇനിയും പോരാടേണ്ടിവരും. അതാണ‌് മുൻകാല അനുഭവവും. പക്ഷെ ആശ്വസിക്കാം. ഒപ്പമുണ്ട് ഈ സർക്കാർ.


കോവിഡ്: വ്യാപനം കുറയുന്നു എന്ന് ഗവേഷകർ; ആർ വാല്യു ഒന്നിൽ താഴെ | Malayali Express\nHomeIndiaകോവിഡ്: വ്യാപനം കുറയുന്നു എന്ന് ഗവേഷകർ; ആർ വാല്യു ഒന്നിൽ താഴെ\nഏറ്റവും കൂടുതൽ സജീവ രോഗികളുള്ള മഹാരാഷ്ട്രയിലെയും കേരളത്തിലെയും ആർ വാല്യു ഒന്നിൽ താഴെ ആണ്\nന്യൂഡൽഹി: രാജ്യത്ത് കോവിഡിന്റെ വ്യാപന തോത് കുറയുന്നതായി ഗവേഷകർ. ഇന്ത്യയിലെ കോവിഡ് -19ന്റെ ആർ-വാല്യു അഥവാ പ്രത്യുത്പാദന സംഖ്യ ഓഗസ്റ്റ് അവസാനത്തിൽ 1.17 ആയിരുന്നതിൽ നിന്നും സെപ്റ്റംബർ മധ്യത്തിൽ 0.92 ആയി കുറഞ്ഞു. ഇത് രാജ്യത്തുടനീളം വ്യാപനം മന്ദഗതിയിലായതിന്റെ സൂചയാണെന്ന് ഗവേഷകർ പറഞ്ഞു.\nഅതേസമയം, മുംബൈ, കൊൽക്കത്ത, ചെന്നൈ, ബെംഗളൂരു തുടങ്ങിയ പ്രധാന നഗരങ്ങളിലെ ആർ വാല്യു ഇപ്പോഴും ഒന്നിനു മുകളിലാണ്. ദില്ലി, പൂണെ എന്നീ നഗരങ്ങളിൽ ഇത് ഒന്നിൽ താഴെയാണ്.\nഏറ്റവും കൂടുതൽ സജീവ രോഗികളുള്ള മഹാരാഷ്ട്രയിലെയും കേരളത്തിലെയും ആർ വാല്യു ഒന്നിൽ താഴെ ആണ്. ചികിത്സയിലുള്ള രോഗികളുടെ എണ്ണം കണക്കിലെടുക്കുമ്പോൾ രണ്ടു സംസ്ഥാനങ്ങളെ സംബന്ധിച്ചും ആശ്വാസം നൽകുന്നതാണ് ഇത്.\nഓഗസ്റ്റ് അവസാനം 1.17 ആയിരുന്ന ആർ-വാല്യു, സെപ്റ്റംബർ നാലിനും ഏഴിനും ഇടയിൽ 1.11 ആയി കുറഞ്ഞിരുന്നു, പിന്നീട് അത് ഒന്നിൽ താഴെയായി തുടരുകയാണ്.\n“ഇന്ത്യയിലും ഏറ്റവും കൂടുതൽ സജീവമായ കേസുകൾ ഉള്ള രണ്ട് സംസ്ഥാനങ്ങളായ കേരളത്തിലും മഹാരാഷ്ട്രയിലും ആർ വാല്യു ഒന്നിൽ താഴെയായി തുടരുന്നു എന്നതാണ് നല്ല വാർത്ത” ചെന്നൈയിലെ ഇൻസ്റ്റിറ്റ്യൂട്ട് ഓഫ് മാത്തമാറ്റിക്കൽ സയൻസസിലെ സീതാഭ്ര സിൻഹ പറഞ്ഞു. ആർ-വാല്യു കണക്കാക്കുന്ന ഒരു സംഘം ഗവേഷകരെ നയിക്കുന്നത് സിൻഹയാണ്.\nപുതിയ കണക്കുകൾ അനുസരിച്ചു, മുംബൈയുടെ ആർ വാല്യു 1.09, ചെന്നൈയുടെ 1.11, കൊൽക്കത്തയുടെ 1.04, ബെംഗളൂരുവിലേത് 1.06 എന്നിങ്ങനെയാണ്.\nരോഗബാധിതനായ ഒരാൾ ശരാശരി എത്ര പേർക്ക് രോഗം നൽകുന്നു എന്നതിനെയാണ് പ്രത്യുത്പാദന സംഖ്യ അല്ലെങ്കിൽ ആർ എന്നത് സൂചിപ്പിക്കുന്നത്. മറ്റൊരു വിധത്തിൽ പറഞ്ഞാൽ, വൈറസ് എത്രത്തോളം ‘കാര്യക്ഷമമായി’ വ്യാപിക്കുന്നു എന്ന് ഇത് വ്യകതമാക്കുന്നു.\nരണ്ടാം തരംഗത്തിനു ശേഷം ആർ വാല്യു കുറയാൻ തുടങ്ങിയിരുന്നു. കോവിഡ് രണ്ടാം തരംഗം അതിന്റെ ഏറ്റവും ഉയർന്ന നിലയിൽ എത്തിയപ്പോൾ, മൊത്തത്തിൽ, രാജ്യത്തെ ആർ വാല്യു 1.37 വരെ എത്തിയിരുന്നു. മാർച്ച് 9നും ഏപ്രിൽ 21നും ഇടയിൽ ആയിരുന്നു ഇത്. ഏപ്രിൽ 24 മുതൽ മെയ് 1 വരെ ഇത് 1.18 ആയി കുറഞ്ഞു, അത് പിന്നീട് ഏപ്രിൽ 29 മുതൽ മെയ്7വരെ 1.10 ആയി കുറഞ്ഞു.\nPrevious articleഡോ. പി എ മാത്യുവിന് പ്രോസ്റ്റേറ്റ്, ബ്രെസ്റ്റ് കാൻസർ ചികിത്സയ്ക്കുള്ള യുഎസ് പേറ്റന്റ്\nNext articleസാർക്ക്: താലിബാനെ പങ്കെടുപ്പിക്കണമെന്ന് പാക്കിസ്ഥാൻ; മന്ത്രിമാരുടെ യോഗം റദ്ദാക്കി


ഗര്‍ഭിണികള് മരണവീട്ടില് പോകരുതെന്ന് പറയുന്നത് എന്തുകൊണ്ട്...! - FUTURELINE\nഗര്‍ഭിണികള് മരണവീട്ടില് പോകരുതെന്ന് പറയുന്നത് എന്തുകൊണ്ട്…!\nഗര്‍ഭം ധരിച്ച് കഴിഞ്ഞാല് പിന്നെ കൃത്യമായ ചിട്ടയും ജീവിത രീതിയും എല്ലാം പിന്തുടരുന്നവരാണ് പല സ്ത്രീകളും. എന്നാല് പലപ്പോഴും ഇവിടെയെല്ലാം പലരും സ്വീകരിക്കുന്നത് മുത്തശ്ശിമാര് പറയുന്ന കാര്യങ്ങളാണ്. അങ്ങനെ ചെയ്യരുത് ഇങ്ങനെ ചെയ്യരുത് എന്ന് പറുന്ന മുത്തശ്ശിമാര് ഉണ്ടാവും.എന്തൊക്കെ കാര്യങ്ങളാണ് ഗര്‍ഭിണിയായിക്കഴിഞ്ഞാല് മുത്തശ്ശിമാരും പഴമക്കാരും വിലക്ക് തീര്‍ക്കുന്ന കാര്യങ്ങള് എന്ന് നോക്കാം. പലപ്പോഴും ഇത്തരത്തിലുള്ള പല കാര്യങ്ങളും നമ്മുടെ നാട്ടിന്‍പുറത്തെ ഗര്‍ഭിണികള്‍ക്ക് അനുഭവിച്ച് ശീലമുണ്ടായിരിക്കും. എന്തൊക്കെയാണവ എന്ന് നോക്കാം.\nതാന് ഗര്‍ഭിണിയായെന്ന് അറിയുന്ന നിമിഷം തന്നെ ഭക്ഷണത്തിന്‍റെ കാര്യത്തില് ശ്രദ്ധ കൊടുക്കണം. അവിടെയാണ് പപ്പായ കഴിക്കരുതെന്ന് മുത്തശ്ശി പറയുന്നത്. പപ്പായ ഗര്‍ഭിണികള്‍ക്ക് നല്ലതല്ല എന്ന് അവര് തീരുമാനിക്കുന്നു. എന്നാല് പഴുത്ത പപ്പായ കഴിക്കുമ്പോള് അത് ഓക്‌സിടോസിനും പ്രോസ്റ്റാഗ്ലാന്റിനും വര്‍ദ്ധിപ്പിക്കുന്നു. ഇത് നേരത്തേയുള്ള പ്രസവത്തിനോ അല്ലെങ്കില് അബോര്‍ഷനോ കാരണമാകുന്നു.\nമരണ വീട്ടില് പോവുന്നതിനും സംസ്‌കാര ചടങ്ങില് പങ്കെടുക്കുന്നതിനും പലപ്പോഴും ഗര്‍ഭിണികള്‍ക്ക് വിലക്കുണ്ട്. ഇതിന് പഴമക്കാര് പറയുന്ന കാരണം എന്ന് പറയുന്നത് ദുഷ്ട ശക്തികള് ഗര്‍ഭിണികളില് ആവേശിക്കും എന്നതാണ്. എന്നാല് ഇതിന് ശാസ്ത്രീയ വിശദീകരണം ഉണ്ട്. രോഗം പിടിച്ചോ വയസ്സായോ മരണപ്പെട്ടതാണെങ്കില് അത്തരം അന്തരീക്ഷത്തില് ധാരാളം ബാക്ടീരിയകള് ഉണ്ടാവാനുള്ള സാധ്യതയുണ്ട്. ഇത് പെട്ടെന്ന് തന്നെ ഗര്‍ഭിണികളില് കയറിക്കൂടുന്നു. ഇത് പിന്നീട് ആരോഗ്യപരമായ പ്രശ്‌നങ്ങളിലേക്ക് നയിക്കുന്നു.ഗര്‍ഭിണികള് ഒരിക്കലും ഒറ്റക്ക് യാത്ര ചെയ്യരുതെന്ന് പഴമക്കാര് പറയുന്നു. കാരണം പെട്ടെന്നെന്തെങ്കിലും അസ്വസ്ഥതകളോ മറ്റോ വന്നാല് സഹായിക്കാന് ആരുമില്ലാത്തത് പലപ്പോവും ഗര്‍ഭിണികളെ ബാധിക്കുന്നു.ഗര്‍ഭകാലം എപ്പോഴും സന്തോഷപ്രദമായിരിക്കാന് ശ്രദ്ധിക്കണം. സന്തോഷകരമായ ചിന്തകളും കാര്യങ്ങളുമായിരിക്കണം വേണ്ടത് എന്നാണ് ഗര്‍ഭിണികളോട് പഴമക്കാര് പറയുന്നത്. ഗര്‍ഭിണിയുടെ മൂഡ് മാറ്റം ഗര്‍ഭസ്ഥശിശുവിനേയും ബാധിക്കും എന്നുള്ളത് കൊണ്ടാണ് ഇത്.\nഒരിക്കലും സന്ധ്യാസമയത്ത് പുറത്ത് പോവുന്നതിനും വിലക്കുണ്ടാവും. സന്ധ്യാസമയത്ത് പുറത്ത് പോവുന്നത് നല്ലതല്ലെന്നും ബാധ കൂടാനും മറ്റും കാരണമാകും എന്നാണ് വിശ്വാസം. എന്നാല് ഇരുട്ടത്ത് പുറത്ത് പോവുമ്പോള് എവിടെയെങ്കിലും തട്ടി വീണ് പ്രശ്‌നമാവും എന്നുള്ളത് കൊണ്ടാണ് സന്ധ്യ കഴിഞ്ഞാല് പുറത്ത് പോവരുതെന്ന് പറയുന്നത്.\nപ്രസവശേഷമാണെങ്കില് പോലും കുറച്ച് ദിവസങ്ങള്‍ക്ക് പുറത്ത് പോവാന് സ്ത്രീകളെ അനുവദിക്കില്ല. പ്രസവശേഷം പല സ്ത്രീകളും അല്‍പം ഉത്കണ്ഠാകുലരായിരിക്കും. ഇത് മാനസികാരോഗ്യത്തേയും ശാരീരികാരോഗ്യത്തേയും പ്രതികൂലമായാണ് ബാധിക്കുക. അതുകൊണ്ട് തന്നെയാണ് അല്‍പം റിലാക്‌സ് ആയതിനു ശേഷവും ആരോഗ്യ പ്രശ്‌നങ്ങള് കഴിഞ്ഞതിനു ശേഷവും പുറത്ത് പോയാല് മതി എന്ന് പറയുന്നത്.\nഗര്‍ഭിണികള് ഒരിക്കലും ഗ്രഹണസമയത്ത് പുറത്തിറങ്ങരുത്. ഇത് കുട്ടിക്ക് അംഗഭംഗം ഉണ്ടാക്കും എന്നാണ് പഴമക്കാര് പറയുന്നത്. എന്നാല് ഗ്രഹണസമയത്ത് പുറത്തിറങ്ങിയാല് അതി ശക്തമായ രശ്മികള് ഗര്‍ഭസ്ഥശിശുവിന്റെ ആരോഗ്യത്തെ ദോഷകരമായി ബാധിക്കുന്നു.\nPrevious: ഒരാഴ്ചയ്ക്കുള്ളില് രണ്ട് തവണ ലോട്ടറിയടിച്ചു; പത്തുകോടിയിലധികം നേടിയ ആളെ കാണാനില്ല..!!\nNext: ഒമ്പതാം ക്ളാസ്സുകാരിയായ മകളെ നീലചിത്രങ്ങള് കാട്ടി കാമുകന്മര്‍ക്ക് കാ‍ഴ്ചവച്ചു; അമ്മ പൊലീസ് പിടിയിലാകാന് കാരണം ഇതായിരുന്നു..!!\nമക്കളുടെ ഫോണിലെ ആപ്ലിക്കേഷനുകളുടെ പ്രവര്‍ത്തനം ഇനി മാതാപിതാക്കള്‍ക്കു നിയന്ത്രിക്കാം.. ആപ്ലിക്കേഷനുമായി ഗൂഗിള്…!\nമാംസാഹാരം കഴിച്ചാല് ഉടനടി മരണം സംഭവിച്ചേക്കാവുന്ന യുവതി ;ഈ അപൂര്‍വ രോഗാവസ്ഥയ്ക്ക് പിന്നില്…\nക്ഷേത്രദര്‍ശനം നടത്തുമ്പോള് ഈ ചിട്ടകള് നിര്‍ബന്ധമായും പാലിക്കണം……\nആഗസ്റ്റ്7ന് രാജ്യവ്യാപകമായി മോട്ടോര് വാഹന പണിമുടക്ക്..!!


അറവുമാലിന്യം തള്ളുന്നു മൂക്ക് പൊത്തി പെരുമ്പാവൂര്\nTuesday, June 25, 2019 Last Updated4Min 26 Sec ago English Edition\nപെരുമ്പാവൂര്: നഗരത്തിന്റെ വിവിധ ഭാഗങ്ങളില് അറവ് മാലിന്യങ്ങള് തള്ളുന്നതായി പരാതി. മാലിന്യം തള്ളുന്നത് ശക്‌തമായി വിലക്കിയ സ്‌ഥലങ്ങളിലാണ് രാത്രിയുടെ മറവിലും പുലര്‍ച്ചയും വാഹനങ്ങളില് എത്തിച്ച് തള്ളുന്നത്. നഗരത്തിലും സമീപ പ്രദേശത്തെ പഞ്ചായത്തുകളിലും കശാപ്പ് ചെയ്യുന്ന മൃഗങ്ങളുടെ ആന്തരീക അവയവങ്ങളാണ് ചാക്കില് കെട്ടി റോഡ് വക്കിലും തോട്ടിലും പാടത്തും കൊണ്ടിടുന്നത്.\nപാലക്കാട്ടുതാഴം, പുത്തന്‍പാലം, പഴയപാലം, പാത്തിപാലം തുടങ്ങിയ പാലങ്ങളുടെ സമീപങ്ങളില് മാലിന്യം തള്ളുന്നത് തുടരുകയാണ്. പ്രതിഷേധങ്ങള് ശക്‌തമായിരുന്ന സമയത്ത് ഇതിന് അറുതിയുണ്ടായിരുന്നു. ഇപ്പോള് വീണ്ടും മാലിന്യ നിക്ഷേപിക്കുന്നത് വര്‍ധിക്കുകയാണ്. പാലക്കാട്ടുതാഴത്ത് കഴിഞ്ഞ ദിവസം കന്നുകാലികളുടെ ആന്തീകാവയവങ്ങള് കൊണ്ടിട്ടിരിക്കുന്നത് ചീഞ്ഞളിഞ്ഞ് കിടക്കുകയാണ്.\nവെള്ളമെഴുകുന്ന തോടിന് സമീപത്താണ് ഇത് തള്ളിയിരിക്കുന്നത്. വേനലില് വെള്ളം കിട്ടാക്കനിയായി മാറിയ പ്രദേശങ്ങളിലെ തോടുകളിലേക്ക് മാലിന്യം തളളുന്നത് കടുത്ത ദ്രോഹമാണെന്ന് പ്രദേശവാസികള് ചൂണ്ടികാട്ടുന്നു.\nതോടുകളിലേക്ക് മാലിന്യമിട്ട് അശുദ്ധമാക്കിയതിനാല് വെള്ളമിപ്പോള് ആരും ഉപയോഗിക്കാത്ത സ്‌ഥിതിയാണ്. കുടിക്കാനും കുളിക്കാനും കൃഷിക്കും ആശ്രയിച്ചിരുന്ന തോടുകളിലെ വെളളം പല മാറാ വ്യാധികളും പടര്‍ത്തുന്നതായി മാറി. അറവ് മാലിന്യങ്ങള് ഉള്‍പ്പടെയുള്ളവ നിക്ഷേപിക്കുന്നതിന് സൗകര്യങ്ങളില്ലാത്തതാണ് പാലങ്ങളിലും തോട്ടിലും റോഡിലും തളളുന്നത്.\nപല സംഘകടനകളും ഇതിനെതിരെ രംഗത്തിറങ്ങി നിയന്ത്രിക്കാന് ശ്രമം നടത്തുന്നുണ്ടെങ്കിലും സാമൂഹ്യദ്രോഹികള് രംഗമൊഴിയാന് തയ്യാറാകുന്നില്ലെന്നാണ് ആക്ഷേപം. മാലിന്യം തളളുന്നത് തടയാന് നഗരസഭയുടെ കീഴിലുള്ള പാലങ്ങളുടെ വശങ്ങളില് കമ്പി വലകള് സ്‌ഥാപിക്കാന് പദ്ധതിയുണ്ട്. ഇതിന്റെ ആദ്യപടിയായി വല്ലം പുത്തന്‍പാലത്തില് കുറേ ഭാഗം വല കെട്ടി കഴിഞ്ഞു.\nമറ്റ് പാലങ്ങള് കൂടി വല കെട്ടി സംരക്ഷിച്ചാല് ഒരു പരിധിവരെ തടയാനാവും. രഹസ്യ കാമറകള് സ്‌ഥാപിച്ച് കുറ്റവാളികളെ പിടികൂടുന്നതുള്‍പ്പടെ ശക്‌തമായ നടപടികള് ഇതിനെതിരെ സ്വീകരിക്കണമെന്നാണ് സാംസ്‌കാരിക സംഘടനകള് ഉള്‍പ്പടെയുള്ളവര് ആവശ്യപ്പെടുന്നത്.


എയര്‍സ്ട്രിപ് പദ്ധതിക്ക് ചിറകു മുളയ്ക്കുന്നു; സിയാല് മോഡലില് കമ്പനി രൂപീകരിക്കും\nWed Apr 24 2019 20:11:26 GMT+0530 (IST)\nകാസര്‍കോട്: ജില്ലയ്‌ക്കൊരു ചെറുവിമാനത്താവളവും ജലവൈദ്യുതപദ്ധതിയും വാഗ്ദാനം ചെയ്ത് ജില്ലാ പഞ്ചായത്ത് ബജറ്റ്. 107,63,32,319 വരവും 100,72,98,211 കോടി രൂപ ചെലവും 6,90,34,108 രൂപ നീക്കിയിരിപ്പുമുള്ള ബജറ്റാണ്് വൈസ്പ്രസിഡന്റ്് ശാന്തമ്മ ഫിലിപ്പ് അവതരിപ്പിച്ചത്. ജില്ലയിലൊരു ചെറുവിമാനത്താവളമെന്ന സ്വപ്‌നപദ്ധതിക്ക് സര്‍ക്കാരിന്റെ അനുമതിയോടെ പെരിയയിലെ 75 ഏക്കര് റവന്യുസ്ഥലത്ത് നിര്‍ദിഷ്ട എയര്‍സ്ട്രിപ്പ് നിര്‍മിക്കുന്നതിനായി ജില്ലാ പഞ്ചായത്ത് മുന്‍കൈയെടുക്കും.\nഇതിനായി ഒരു കമ്പനി രൂപീകരിച്ച് സ്വകാര്യനിക്ഷേപകരിലൂടെ ഫണ്ട് സ്വരൂപിച്ച് 30 കോടി അടങ്കല് പ്രതീക്ഷിക്കുന്ന പദ്ധതി സിയാല് (നെടുമ്പാശേരി വിമാനത്താവളം) മാതൃകയില് പൂര്‍ത്തിയാക്കാനാണ് ഉദ്ദേശിക്കുന്നതെന്ന് ബജറ്റ് പ്രസംഗത്തില് പറഞ്ഞു. കേന്ദ്രസര്‍ക്കാരിന്റെ ഉഡാന് പദ്ധതിയുടെ സഹായവും ലഭിക്കുമെന്ന് പ്രതീക്ഷിക്കുന്നതായി ബജറ്റ് ആമുഖ പ്രഭാഷണം നടത്തിയ ജില്ലാ പഞ്ചായത്ത് പ്രസിഡന്റ്് എ ജി സി ബഷീര് പറഞ്ഞു. പദ്ധതിക്കായി അഞ്ചുലക്ഷം രൂപ നീക്കിവച്ചിട്ടുണ്ട്. 75 പേര്‍ക്ക് സഞ്ചരിക്കാന് കഴിയുന്ന വിമാന—മാണ്് പദ്ധതിയിലുള്ളത്. കൊച്ചി, തിരുവനന്തപുരം, മംഗളുരു, ഗോവ, മുംബൈ എന്നിവിടങ്ങളിലങ്ങളിലേയ്ക്ക് സര്‍വീസ് നടത്താന് കഴിയും. ജില്ലയിലെ മലയോരമേഖലയില് നിന്നും കൊച്ചി വഴി മധ്യതിരുവിതാംകൂര് മേഖലയിലേയ്ക്ക് 22 ബസുകള് പ്രതിദിനം സര്‍വീസ് നടത്തുന്നുണ്ട്.\nഇതില് മാത്രം 750 സ്ഥിരംയാത്രക്കാരുണ്ട്. തിരുവന്തപുരത്തേയ്ക്ക് 1700-1800 രൂപയാണ് രൂപയാണ് തേര്‍ഡ് എസി ട്രെയിന് ടിക്കറ്റിന് ചെലവാകുന്നതെങ്കില് വിമാനയാത്രയ്ക്ക് 2200 രൂപയേ ചെലവാകുകയുള്ളുവെന്നും പ്രസിഡന്റ് പറഞ്ഞു. എന്നാല് പദ്ധതി ഒട്ടും തന്നെ പ്രായോഗികമല്ലെന്ന് ബജറ്റ് ചര്‍ച്ചാവേളയില് സിപിഎം അംഗം വി പി പി മുസ്തഫ പറഞ്ഞു. 2006ല് ബിആര്‍ഡിസിക്ക് വേണ്ടി സംസ്ഥാന സര്‍ക്കാര് കൊണ്ടുവന്ന പദ്ധതിയാണിത്. പ്രാഥമിക സര്‍വേ നടത്തിയ സിയാല് ഈ പദ്ധതി പ്രായോഗികമല്ലെന്നു റിപോര്‍ട്ടും നല്‍കിയിരുന്നെന്നും മുസ്തഫ പറഞ്ഞു. ജില്ലാ ആസൂത്രണകമ്മീഷന് തന്നെ പദ്ധതിയെ തള്ളിക്കളയുമെന്ന് ബിജെപി അംഗം കെ ശ്രീകാന്തും പ്രതികരിച്ചു.\nഎന്നാല് സിയാലിന്റെ സര്‍വേ ടൂറിസത്തിന്റെ മാത്രം അടിസ്ഥാനത്തിലായിരുന്നെന്ന് ജില്ലാ പഞ്ചായത്ത് പ്രസിഡന്റ് എ ജി സി ബഷീര് മറുപടി പ്രസംഗത്തില് പറഞ്ഞു. കൂടുതല് വിശാലമായ കാഴ്ചപ്പാടോടെയാണ് ഇപ്പോള് പദ്ധതിയെ സമീപിച്ചിരിക്കുന്നത്. ഇക്കാര്യം മുഖ്യമന്ത്രി പിണറായി വിജയനോടും താന് സംസാരിച്ചിരുന്നു. അദ്ദേഹവും അനുകൂലമായാണ് പ്രതികരിച്ചത്. പദ്ധതിയുടെ ആകെ ചെലവിന്റെ 75 ശതമാനവും ജില്ലയിലെ പ്രവാസിവ്യവസായികളില് നിന്നും സമാഹരിക്കാന് കഴിയുമെന്ന കാര്യത്തില് തനിക്ക് ആത്മവിശ്വാസമുണ്ട്. അഞ്ചുവര്‍ഷം കൊണ്ട് പദ്ധതിയെ ലാഭത്തിലെത്തിക്കാന് കഴിയുമെന്നും അദ്ദേഹം കൂട്ടിച്ചേര്‍ത്തു.\nരൂക്ഷമായ ഊര്‍ജപ്രതിസന്ധി നേരിടുന്ന കാസര്‍കോടിന് ആശ്വാസമായി ജില്ലയിലെ ആദ്യ ജലവൈദ്യുതപദ്ധതി രാജപുരം പുളിങ്കൊച്ചി ഒരുങ്ങുന്നു. സംസ്ഥാനസര്‍ക്കാരിന്റെയും സ്വകാര്യസംരഭകരുടെയും വൈദ്യുത വകുപ്പിന്റെയും സാമ്പത്തിക സാങ്കേതിക സഹായത്തോടെ ഇതിനായി ജില്ലാ പഞ്ചായത്തിന്റെ നേതൃത്വത്തില് സൊസൈറ്റി രൂപീകരിക്കും. പദ്ധതിയുമായി ബന്ധപ്പെട്ട സാധ്യതപഠനങ്ങള് ഇതിനകം നടന്നുകഴിഞ്ഞു. 20 കോടി രൂപ ചെലവ് പ്രതീക്ഷിക്കുന്ന പദ്ധതിയില് പ്രതിവര്‍ഷം 65 ലക്ഷം യൂനിറ്റ് വൈദ്യുതി ഉല്‍പാദിപ്പിക്കാന് കഴിയുമെന്നാണ് കരുതപ്പെടുന്നത്. പ്രാരംഭഘട്ടപ്രവര്‍ത്തനങ്ങള്‍ക്കായി 20 ലക്ഷം രൂപ അനുവദിച്ചിട്ടുണ്ട്. സംസ്ഥാനത്ത് തന്നെ ഇതു രണ്ടാംതവണയാണ് ഒരു ജില്ലാ പഞ്ചായത്ത് ജലവൈദ്യുതപദ്ധതി ആവിഷ്‌കരിക്കുന്നത്. ബജറ്റിലെ മറ്റു പ്രധാന നിര്‍ദ്ദേശങ്ങള്: കൃഷിക്കും അനുബന്ധ ജലസേചനസൗകര്യങ്ങള്‍ക്കും രണ്ടുകോടി, ജലസംരക്ഷണ പ്രവര്‍ത്തനങ്ങള്‍ക്ക് 3.4 കോടി.\nഇതില് ഏറ്റവും പ്രധാനം ചെറുകിട ചെക്ക് ടാമുകള് നിര്‍മിക്കുകയാണ്. കൂടാതെ പുഴകളുടെ സംരക്ഷണം, കിണര് റിചാര്‍ജിങ്, മാതൃക ജലഗ്രാമങ്ങള് എന്നിവ ഉള്‍പ്പെടെയുള്ള പ്രവര്‍ത്തികള്‍ക്കാണ് 3.4 കോടി രൂപ ബജറ്റില് വകയിരുത്തിയിരിക്കുന്നത്. കാറഡുക്ക, കാസര്‍കോട്, മഞ്ചേശ്വരം ബ്ലോക്കുകളില് ജലസംരക്ഷണ പ്രവര്‍ത്തങ്ങള്‍ക്ക് പ്രത്യേക സംയുക്ത പദ്ധതികള്‍ക്ക് 1.5 കോടി രൂപയോളം നീക്കിവച്ചിട്ടുണ്ട്. ജില്ലയിലെ തിരഞ്ഞെടുത്ത പഞ്ചായത്ത് ആസ്ഥാനങ്ങളില് സ്ത്രീകള്‍ക്കായി ഷീ ലോഞ്ച് എന്നപേരില് ശൗചാലയം, വിശ്രമമുറി, മുലയൂട്ടല് കേന്ദ്രം എന്നീ ആരോഗ്യസൗഹൃദകേന്ദ്രങ്ങള് സ്ഥാപിക്കും. ഇതിനായി 75 ലക്ഷം രൂപ വകയിരുത്തിയിട്ടുണ്ട്. ഭിന്നശേഷിക്കാരുടെ സമ്പൂര്‍ണ പുനരധിവാസം ലക്ഷ്യമിട്ടുള്ള ജില്ലാതലകര്‍മപദ്ധതിക്ക് 7.55 കോടി. ജന്റര് റിസോഴ്‌സ് സെന്ററിന് അഞ്ചുലക്ഷം.\nഭിന്നലിംഗക്കാര്‍ക്ക് സ്വയംതൊഴില് സംരംഭം ആരംഭിക്കാന് അഞ്ചുലക്ഷം. ബദിയടുക്കയില് കോഴിക്കുഞ്ഞുങ്ങളുടെ ഉല്‍പാദനത്തിനായി ഹാച്ചറി തുടങ്ങാന് 75 ലക്ഷം. ക്ഷീരമേഖലയില് സ്വയംപര്യാപ്തതയ്ക്ക് ലക്ഷ്യമിട്ടുള്ള പദ്ധതിക്ക് 1.4 കോടി. ജില്ലാ ആശുപത്രികളിലെ സീവേജ് ട്രീറ്റ്‌മെന്റ്് പ്ലാന്റുകള്‍ക്ക് 3.3 കോടി. ജില്ലയിലെ മുഴുവന് പഞ്ചായത്തുകളേയും സംയോജിപ്പിച്ചുകൊണ്ടുള്ള സമഗ്രശുചിത്വപദ്ധതിക്ക് 80 ലക്ഷം. കാന്‍സര് വിമുക്ത കാസര്‍കോടിനായി മുഴുവന് തദ്ദേശസ്വയംഭരണസ്ഥാപനങ്ങളെയും പങ്കെടുപ്പിച്ചുകൊണ്ടുള്ള പ്രതിരോധപദ്ധതിക്കായി 15 ലക്ഷം. ലഹരിവിരുദ്ധ പ്രതിരോധപ്രവര്‍ത്തനത്തിന് 1.69 കോടി. വിദ്യാഭ്യാസ ഗുണനിലവാരം ലക്ഷ്യമിട്ട് നാലുകോടിയുടെ പദ്ധതികള്.


1.25 ലക്ഷത്തിന്റെ ഐഫോൺ XS മാക്സ് പൊട്ടിത്തെറിച്ചു\nആപ്പിളിന്റെ പുതിയ മോഡലുകളിലൊന്നായ ഐഫോൺ XS മാക്സ് പൊട്ടിത്തെറിച്ചു. യുഎസിലെ ഓഹിയോയിലെ കൊളംബസിലാണ് സംഭവം\n01 Jan, 2019 at 06:08 AM\nആപ്പിളിന്റെ പുതിയ മോഡലുകളിലൊന്നായ ഐഫോൺ XS മാക്സ് പൊട്ടിത്തെറിച്ചു. യു.എസിലെ ഓഹിയോയിലെ കൊളംബസിലാണ് സംഭവം. ജോഷ് ഹില്ലാഡ് എന്നയാളുടെ ഫോണാണ് പൊട്ടിത്തെറിച്ചത്. ആഴ്ചകൾക്ക് മുൻപ് വാങ്ങിയതായിരുന്നു ഫോണ്. പാന്റ്സിന്റെ പോക്കറ്റിലിരുന്ന ഐഫോൺ ചൂടായി പൊട്ടിത്തെറിക്കുകയായിരുന്നു.\nഫോൺ ചൂടായതോടെ തീപിടിച്ചതാണെന്ന് കരുതി പുറത്തേക്ക് എറിഞ്ഞതിനാല് പരിക്കേല്‍ക്കാതെ രക്ഷപ്പെടുകയായിരുന്നു. അതേസമയം വിവരം ആപ്പിൾ അധികൃതരെ അറിയിച്ചെങ്കിലും വേണ്ട നടപടി എടുത്തില്ലെന്നും ജോഷ് ഹില്ലാഡ് പരാതിപ്പെട്ടു. ഫോൺ തീപിടിച്ച ഉടനെ കസ്റ്റമർ കെയറുമായി ബന്ധപ്പെട്ടെങ്കിലും തണുപ്പൻ പ്രതികരണമാണ് ലഭിച്ചത്. നിരവധി തവണ ആപ്പിൾ സ്റ്റോറുമായി ബന്ധപ്പെട്ടെങ്കിലും നഷ്ടപരിഹാരം നൽകാൻ പോലും കമ്പനി തയാറായില്ലെന്നും ഉപയോക്താവ് പറയുന്നു.\nകത്തിയ ഐഫോൺ XS മാക്സിന്റെ ചിത്രങ്ങൾ സോഷ്യല്‍മീഡിയ കളിലൂടെ പുറത്തുവിട്ടിട്ടുണ്ട്. ഡിസ്പ്ലെയുടെ പകുതി ഭാഗവും കത്തിയ നിലയിലാണ്. ഇന്ത്യയിൽ ഏകദേശം ഒന്നേക്കാൽ ലക്ഷം രൂപ വില വരുന്നതാണ് ഐഫോൺ XS മാക്സ്. 2018ലാണ് ഐഫോണ് ഇൌ മോഡല് പുറത്തിറക്കിയത്. ഐഫോണിന്റെ തന്നെ വില കൂടിയ മോഡലാണ് XS മാക്സ്. ഐഫോൺ XS, ഐഫോൺ XS മാക്‌സ്, ഐഫോൺ XR എന്നീ മോഡലുകളാണ് 2018ല് വിപണിയിൽ ഇറക്കിയത്.\nApple iPhoneiPhone XS Max


Monday 20 February 2017 11:19 pm IST\nകൊച്ചി: ഇരുചക്രവാഹനങ്ങള് കൂട്ടിമുട്ടിയുണ്ടായ അപകടത്തില് ഒരു ബൈക്ക് പൂര്‍ണമായും കത്തിനശിച്ചു. പരുക്കേറ്റ കുമ്പളങ്ങി സ്വദേശി തട്ടാലിത്തി വീട് സിമിത്ത് ജോര്‍ജിനെ (30) പ്രഥമ ശ്രുശൂഷനല്‍കി വിട്ടയച്ചു. ഇടിച്ച ബൈക്ക് നിര്‍ത്താതെ പോയി. ഇന്നലെ രാവിലെ 9.30 ഓടെ കുണ്ടന്നൂര് തേവര പാലത്തിലായിരുന്നു അപകടം. തേവര ഭാഗത്തു നിന്ന് വന്നിരുന്ന വാഹനങ്ങള് തമ്മിലാണ് കൂട്ടിമുട്ടിയത്. ഇടിച്ച വാഹനം അമിത വേഗത്തിലായിരുന്നുവെന്ന് ദൃക്‌സാക്ഷികള് പറഞ്ഞു. ഇടിയുടെ ആഘാദത്തില് നിലത്ത് കുടി ഉരഞ്ഞ ബൈക്കില് ടാങ്കില് നിന്ന് തീ പടരുകയായിരുന്നു. തൃപ്പൂണിത്തുറയില് നിന്നും അഗ്‌നിശമന സേന എത്തിയാണ് തീ അണച്ചത്\nപോലീസ് ആസ്ഥാനത്തിന് മുന്നില് ബൈക്ക് കത്തി നശിച്ചു\nവീട്ടില് പാര്‍ക്ക് ചെയ്തിരുന്ന ഇരുചക്ര വാഹനങ്ങള് കത്തിനശിച്ചു\nബൈക്ക് മോഷണം: നാല് പേര് കൂടി അറസ്റ്റില്


Yogi Adityanath On UP Power Crisis ഉപഭോക്താക്കൾക്ക് കൃത്യസമയത്ത് ബിൽ നൽകണം; വൈദ്യുതി പ്രതിസന്ധിക്കിടെ യോഗി Yogi Adityanath On UP Power Crisis\nഉപഭോക്താക്കൾക്ക് കൃത്യസമയത്ത് ബിൽ നൽകണം; വൈദ്യുതി പ്രതിസന്ധിക്കിടെ യോഗി\nകടുത്ത ചൂടും വൈദ്യുതി മുടക്കവും മൂലം ഉത്തർപ്രദേശിലെ ജനങ്ങൾ പൊറുതിമുട്ടുകയാണ്. വൈദ്യുതി പ്രതിസന്ധി രൂക്ഷമായതോടെ ഊർജ മേഖലയിൽ സമഗ്രമായ പരിഷ്‌കാരങ്ങൾ വരുത്താൻ വകുപ്പ് മന്ത്രിയോട് മുഖ്യമന്ത്രി യോഗി ആദിത്യനാഥ് ആവശ്യപ്പെട്ടു. ഭാവിയിലെ ഊർജാവശ്യങ്ങൾ കണക്കിലെടുത്ത് ഒരു കർമപദ്ധതി തയ്യാറാക്കണമെന്നും ഉന്നതതല യോഗത്തിൽ അദ്ദേഹം നിർദ്ദേശം നൽകി.\nഖനികളിൽ നിന്ന് വൈദ്യുത നിലയങ്ങളിലേക്ക് കൽക്കരി കൊണ്ടുപോകുന്നതിന് റെയിലും റോഡും ഉപയോഗിക്കണമെന്ന് യോഗി ഉദ്യോഗസ്ഥർക്ക് നിർദ്ദേശം നൽകി. ഇക്കാര്യത്തിൽ കേന്ദ്രസർക്കാരിന്റെ എല്ലാ സഹായവും നൽകുന്നുണ്ട്. വകുപ്പിന്റെ പ്രവർത്തനം സമഗ്രമായി അവലോകനം ചെയ്‌തതിന് ശേഷം മന്ത്രി എല്ലാ തലത്തിലും മാറ്റങ്ങൾ വരുത്താൻ ശ്രമിക്കണമെന്നും മുഖ്യമന്ത്രി പറഞ്ഞു.\nവൈദ്യുതി ബില്ലുകൾ സമയബന്ധിതമായി അടയ്ക്കുന്നതിന് ഉപഭോക്താക്കളെ പ്രോത്സാഹിപ്പിക്കണം. ഉപഭോക്താക്കൾക്ക് വൈദ്യുതി ബിൽ കൃത്യസമയത്ത് നൽകണം. അമിത ബില്ലിംഗ്, തെറ്റായ ബില്ലിംഗ് അല്ലെങ്കിൽ വൈകി ബില്ലിംഗ് എന്നിവ ഉപഭോക്താവിന് അസൗകര്യം ഉണ്ടാക്കുന്നു. ഈ സംവിധാനം മെച്ചപ്പെടുത്തുന്നതിന്, ബില്ലിംഗും ശേഖരണ കാര്യക്ഷമതയും വർദ്ധിപ്പിക്കുന്നതിന് ഊർജ്ജവകുപ്പ് ഒരു കർമ്മ പദ്ധതി തയ്യാറാക്കേണ്ടതുണ്ട്.\nവൈദ്യുതി ബിൽ കുടിശ്ശിക അടയ്ക്കുന്നതിന് ഒറ്റത്തവണ തീർപ്പാക്കൽ പദ്ധതി (ഒടിഎസ്) കൊണ്ടുവരണമെന്ന് മുഖ്യമന്ത്രി പറഞ്ഞു. കുടിശ്ശികയുടെ പലിശയിൽ നിന്ന് ആളുകൾക്ക് ഇളവ് ലഭിക്കുന്ന തരത്തിലായിരിക്കണം പദ്ധതി, ഗഡുക്കളായി പണമടയ്ക്കാനുള്ള സൗകര്യം ഉണ്ടായിരിക്കണം. ഉത്തർപ്രദേശിലെ 75 ജില്ലകളിലും റോസ്റ്റർ അനുസരിച്ച് വൈദ്യുതി വിതരണം ഉറപ്പാക്കാൻ നിർദ്ദേശം നൽകിയ യോഗി ആദിത്യനാഥ്, സാധ്യമായ എല്ലാ സഹായവും കേന്ദ്ര സർക്കാർ നൽകുന്നുണ്ടെന്ന് പറഞ്ഞു.\nStory Highlights: Yogi Adityanath On UP Power Crisis\nRead more on: Electricity | Utharpradesh | yogi adityanath


ബ്രീട്ടീഷുകാരുടെ ഷൂസ് നക്കി സ്വാതത്ര സമരത്തെ ഒറ്റിയവരാണ് ആര്‍എസ്എസ്- കിടിലന് മറുപടിയുമായി നികേഷ് | editors hour rv babu vs anchor nikesh kumar -video - Malayalam Oneindia\nUpdated: Tue, Nov 20, 2018, 18:21 [IST]\nറേറ്റിങ്ങിന്റെ കാര്യത്തില് മലയാളത്തിലെ മറ്റു ചാനലുകളുടെ അത്ര മുന്നേറ്റം സൃഷ്ടിക്കാന് കഴിയുന്നില്ലെങ്കിലും സോഷ്യല് മീഡിയകളിലും ട്രോളന്‍മാര്‍ക്കിടയിലും താരം റിപ്പോര്‍ട്ടര് ടിവിയാണ്. ചര്‍ച്ചകളില് വരുന്ന രാഷ്ട്രീയ പാര്‍ട്ടി പ്രതിനിധികള്‍ക്ക് അവതാരകര് നല്‍കുന്ന മറുപടികളാണ് റിപ്പോര്‍ട്ടര് ചാനലിനെ സോഷ്യല് മീഡിയയില് താരമാക്കുന്നത്.\nനികേഷ് കുമാര്, അഭിലാഷ് മോഹന്, അപര്‍ണ സെന് തുടങ്ങിയ അവതാരകരൊക്കെ ഒന്നിനൊന്ന് മികച്ച മറുപടിയാണ് പലഘട്ടത്തിലായി പലര്‍ക്കും നല്‍കിയിട്ടുള്ളത്. അവതാരകര് അതിഥികളോട് ഇത്തരത്തില് പെരുമാറുന്നത് ശരിയല്ല എന്ന് ചെറിയൊരു വിഭാഗം വിമര്‍ശനമായി ഉന്നയിക്കുന്നുണ്ടെങ്കിലും ബഹുപൂരിപക്ഷവുംം ഇത്തരം മറുപടികള്‍ക്ക് നിറഞ്ഞ കയ്യടിയാണ് നല്‍കുന്നത്.. ഇന്നലത്തെ ചര്‍ച്ചയില് നികേഷ് കുമാറിന് മുന്നില് പെട്ടുപോയത് ആര്‍എസ്എസ് നേതാവ് ആര്‍വി ബാബുവായിരുന്നു... വിശദാംശങ്ങള് ഇങ്ങനെ..\nമുമ്പ് നടന്നൊരു ചര്‍ച്ചയില് ഇന്ത്യ ഹിന്ദുരാഷ്ട്രം തന്നെയാണെന്ന് വാദിച്ച ആര്‍എസ്എസ് സെദ്ധാന്തികന് ടിജി മോഹന്‍ദാസിന് നികേഷ് കുമാര് നല്‍കിയ മറുപടി സോഷ്യല് മീഡിയയില് വലിയ ഹിറ്റ് ആയിരുന്നു.\nഇന്ത്യ ഹിന്ദു രാഷ്ട്രം തന്നെയാണെന്നുള്ള ടിജി മോഹന്‍ദാസിന്റെ വാദത്തിന് ' ആ.. കോപ്പാണ്' എന്നായിരുന്നു നികേഷ് കുമാറിന്റെ മറുപടി. ആ കോപ്പാണ് എന്ന നികേഷിന്റെ ഡയലോഗ് ട്രോളന്‍മാര്‍ക്കിടിയില് തരംഗമായി മാറുന്നതാണ് പിന്നീട് നാം കണ്ടത്. ഇതേ തുടര്‍ന്ന് നികേഷിന്റെ ചിത്രം ട്രോള് മീം ആയിപ്പോലും പിന്നീട് രൂപാന്തരപ്പെട്ടു.\nടിജി മോഹന്‍ദാസിന് നല്‍കിയ ആ മറുപടിക്ക് ശേഷം ഇന്നലെയാണ് നികേഷ് വീണ്ടും സോഷ്യല് മീഡിയയില് താരമായിരിക്കുന്നത്. ടിജി മോഹന്‍ദാസിനെ പോലെ ഇത്തവണയും ഒരു ആര്‍എസ്എസ് നേതാവിന് തന്നെയായിരുന്നു നികേഷിന്റെ വായില് നിന്ന് ചുട്ടമറുപടി കേള്‍ക്കേണ്ടി വന്നത്.\nശബരിമല: കോടതി പരാമര്‍ശം സര്‍ക്കാറിനി തിരിച്ചടിയോ എന്ന വിഷയത്തിലായിരുന്നു ഇന്നലെ റിപ്പോര്‍ട്ടര് ചാനലില് നികേഷ് കുമാര് നയിച്ച ചര്‍ച്ചയില് ആനന്ദലവട്ടം ആനന്ദന്, ഡൊമനിക് പ്രസന്റേഷന്, ആര്‍വി ബാബു, ദേവസ്വം പിആര്‍ഒ എന്നിവരായിരുന്നു പങ്കെടുത്തത്.\nചര്‍ച്ച വാദവും പ്രതിവാദങ്ങളുമായി പുരോഗമിച്ചുകൊണ്ടിരിക്കേയാണ് സന്നിധാനത്ത് സമരം നടത്തേണ്ട ആവശ്യം എന്താണെന്ന ചേദ്യം നികേഷ് ആര്‍എസ്എസ് നേതാവിനോട് ചോദിക്കുന്നത്. രഹ്നഫാത്തിമ എന്ന ആക്ടിവിസ്റ്റിനെ അവിടെ കൊണ്ടുവന്നതോടെയായിരുന്നു പ്രശ്‌നങ്ങള്‍ക്ക് തുടക്കം കുറിച്ചത് എന്നായിരുന്നു ആര്‍വി ബാബുവിന്റെ മറുപടി.\nസന്നിധാനത്ത് ഇത്തരത്തില് പ്രതിഷേധം കൊണ്ടുവന്നതില് സര്‍ക്കാറിനാണ് പൂര്‍ണ്ണ ഉത്തരവാദിത്വം. സാവാകാശ ഹര്‍ജി പരിഗണിക്കുന്നത് വരെ വിധി നടപ്പിലാക്കില്ല എന്ന നിലപാട് സര്‍ക്കാര് എടുക്കണം എന്നും വ്യക്തമാക്കിയ ആര്‍വി ബാബു സന്നിധാനത്തെ നിയന്ത്രണങ്ങള്‍ക്കെതിരെ ദേവസ്വം ബോര്‍ഡ് പിആര്‍ഓക്കെതിരേയും ആഞ്ഞടിച്ചു.\nഎന്തിന്റെ അടിസ്ഥാനത്തിലാണ് അറസ്റ്റ്\nആരോപണത്തിന് ദേവസ്വം ബോര്‍ഡ് പിആര്‍ഒ മറുപടി നല്‍കികൊണ്ടിരിക്കെ ബാബു വീണ്ടും ചര്‍ച്ചയില് ഇടപെട്ടു. കഴിഞ്ഞ ദിവസം സന്നിധാനത്ത് ശരണം വിളിച്ച രാജേഷിനെ എന്തിന്റെ അടിസ്ഥാനത്തിലാണ് അറസ്റ്റ് ചെയ്തത് എന്നായിരുന്നു ബാബുവിന്റെ ചോദ്യം.\nഅയപ്പനെ ഉറക്കിയ ശേഷം\nഇതിന് നികേഷ് കുമാര് നല്‍കിയ മറുപടി ഇങ്ങനെ. 'അയപ്പനെ ഉറക്കിയ ശേഷം ശരണം വിളിക്കുന്നത് എന്ത് ആചാരമാണ്'. രാത്രിയൊക്കെ അയ്യപ്പന്‍മാര് മലകയറുമെന്നും അപ്പോഴൊക്കെ ശരണം വിളിക്കും നികേഷിന് ശബരിമലയിലെ ആചാരണങ്ങളെക്കുറിച്ച് ഒരുചുക്കും അറിയില്ലെന്നായിരുന്നു ബാബുവിന്റെ മറുപടി.\nപോലീസിന്റെ തല്ല് കിട്ടില്ല എന്നുറപ്പുള്ളത് കൊണ്ട് മാത്രമാണ് നിങ്ങള് അവിടെ സമരം ചെയ്യുന്നത്. അല്ലാത്തിടത്തായിരുന്നെങ്കില് നിങ്ങളുടെ ധൈര്യമൊക്കെ കഴിഞ്ഞ മുന്നാല് പതിറ്റാണ്ടായി മാധ്യമങ്ങള് കണ്ടതാണ് എന്നായി നികേഷ്.\nഅപ്പോള് കുനിയാന് പറഞ്ഞപ്പോള് ഇഴഞ്ഞുവന്നവരാണ് നികേഷിന്റെ വര്‍ഗ്ഗത്തില്‍പ്പെട്ട മാധ്യമപ്രവര്‍ത്തകര്. ആര്‍എസ്എസിന്റെ ചരിത്രം അതല്ല എന്ന് ബാബു തിരിച്ചടിച്ചു. ഇതേ തുടര്‍ന്നാണ് ഇപ്പോള് സോഷ്യല് മീഡിയയില് ആഘോഷിക്കപ്പെടുന്നു നികേഷിന്റെ കിടിലന് മറുപടി വരുന്നത്.\nആര്‍എസിഎസിന്റെ ചരിത്രം.. എന്താണ്.. ഷൂസ് നക്കിയ ചരിത്രം.. ബ്രീട്ടീഷുകാരന്റെ ഷൂശ് നക്കിയ ചരിത്രം. മാപ്പെഴുതിക്കൊടുത്ത് ഇന്ത്യന് സ്വാതന്ത്ര സമരത്തെ വഞ്ചിച്ച ചരിത്രമാണ് എന്നായിരുന്നു നികേഷിന്റെ മറുപടി.. ഇതോടെ കമ്യൂണിസ്റ്റുകാരുടെ ചരിത്രം പറഞ്ഞ് ബാബു തിരിച്ചടിച്ചതോടെ രംഗം മുറുകിയെങ്കിലും നികേഷ് ഉടന് തന്നെ ഡൊമനിക് പ്രസന്റേഷനിലേക്ക് ചര്‍ച്ചയെ വഴിതിരിച്ചു വിടുകയായിരുന്നു,\nകഴിഞ്ഞ ദിവസം രാഹുല് ഈശ്വരിന് അപര്‍ണാ സെന്നില് നിന്നും ഇതേപോലുള്ള മറപടി കിട്ടിയിരുന്നു. അപര്‍ണയുടേയും തന്റെയും അമ്മയാകാനുളള പ്രായമുളള വ്യക്തിയാണ് ശശികല ടീച്ചര്. ഒന്നുകില് ശ്രീമതി ശശികല എന്ന് വിളിക്കുക, അല്ലെങ്കില് ശശികല ടീച്ചര് എന്ന് വിളിക്കുക. ആദരവില്ലാതെ ഏതൊരു സ്ത്രീയേയും അഭിസംബോധന ചെയ്യുന്നത് ശരിയല്ല എന്നും രാഹുല് ഈശ്വര് പറയുകയുണ്ടായി.\nവര്‍ഗീയ വിഷം വിളമ്പുന്ന\nഅത് മാധ്യമധര്‍മ്മം അല്ലെന്നും രാഹുല് ഈശ്വര് കൂട്ടിച്ചേര്‍ത്തു. ശേഷം സംസാരം തുടര്‍ന്ന രാഹുല് ഈശ്വറിനെ അവതാരക തടയുകയും തനിക്ക് അതിന് മറുപടിയുണ്ടെന്നും പറഞ്ഞു. വര്‍ഗീയ വിഷം വിളമ്പുന്ന, ഈ നാടിനെ ഭിന്നിപ്പിക്കാന് ശ്രമിക്കുന്ന ഒരാളെ അത്രയധികം ബഹുമാനത്തോടെ അഭിസംബോധന ചെയ്യാന് തനിക്ക് ബുദ്ധിമുട്ടുണ്ട് എന്നാണ് മുഖത്തടിച്ചത് പോലെ അപര്‍ണ മറുപടി നല്‍കിയത്.\nനികേഷ് കുമാര് VS ആര്‍വി ബാബു\nരാഹുല് ഈശ്വര് VS അപര്‍ണാ സെന്\nsabarimala protest nikesh kumar sabarimala temple sabarimala verdict ayyappan sabarimala woman entry ശബരിമല ആര്‍എസ്എസ് rss ഷൂ ശബരിമല ക്ഷേത്രം ശബരിമല സ്ത്രീ പ്രവേശനം\neditors hour rv babu vs anchor nikesh kumar -video


flame: വരുന്നു, ചെസ്സിന്റെ മൊസാര്‍ട്ട്\nപോള് മോര്‍ഫി, ഇമ്മാനുവല് ലാസ്‌കര്, അലവിന്, കാപ്പാബ്ലാങ്ക, താള്, ഫിഷര്, കാര്‍പോവ്, കാസ്പറോവ്... ചെസ്സിലെ ചക്രവര്‍ത്തി പരമ്പരയുടെ ഏറ്റവും ഒടുവില് ഇന്ത്യയുടെ വിശ്വനാഥന് ആനന്ദിന്റെ പേരാണ്. ചരിത്രത്തിലെന്നപോലെ ഭാവിയിലും താല്പര്യമുള്ളവര് ഈ ലിസ്റ്റ് കണ്ടാല് ചോദിക്കും, അപ്പോള് ആനന്ദിനു ശേഷം ആരായിരിക്കും ചക്രവര്‍ത്തിയാവുക? ഇനി ആ ചോദ്യം ചോദിക്കുന്നതില് സാംഗത്യമുണ്ട്. കാരണം, ആനന്ദിന്റെ പ്രായം നാല്പതിനുമപ്പുറത്തേക്കു പോകുകയാണ്. ഇനിയേറെ നാള് ചക്രവര്‍ത്തി പദത്തില് തുടരാന് ആനന്ദിന് കഴിയില്ല. ഇക്കൊല്ലം ലിനാറസിലും ആമ്പര്‍ചെസ്സിലും ആനന്ദിന് നിരവധി വിജയങ്ങള് കിട്ടിയെങ്കിലും കിരീടം നേടാന് കഴിഞ്ഞില്ല. അതിനാല് ആനന്ദ് സിംഹാസനം ഉപേക്ഷിക്കുന്ന ദിവസം സമാഗതമാകുകയാണ്. അപ്പോള് ആരായിരിക്കും അവിടെയിരിക്കേണ്ടത്?\nഒരു കാര്യം ആദ്യമേ ഓര്‍മ്മിപ്പിക്കട്ടെ, ഇവിടെ ആലോചനാവിഷയം അടുത്തലോക ചാമ്പ്യന് ആരാകുമെന്നോ ഫിഡേ റാങ്കിങ്ങില് ഒന്നാംസ്ഥാനത്ത് ആരെ പ്രതീക്ഷിക്കാം എന്നോ അല്ല. അതൊന്നും അത്ര പ്രസക്തമായ കാര്യവുമല്ല. പലപ്പോഴും അത്രയൊന്നും പ്രസക്തരായ കളിക്കാരല്ല ലോകചാമ്പ്യന്മാരാകുന്നത്. ലോകറാങ്കിങ്ങും കളിക്കാരന്റെ പദവിയുടെ അളവുകോലല്ല. ഐ.സി.സി. ലോകറാങ്കിങ്ങില് സച്ചിന് താഴെയാണെന്ന് പറയുന്നതുപോലെയാണത്. ഒരു ചെറിയകാലത്തേക്ക് ജ്വലിച്ചു നില്‍ക്കുന്നവരായിരിക്കും ഫിഡേ റാങ്കിങ്ങില് മുന്നിലെത്തുക. ഇപ്പോള് രണ്ടായിരത്തി എണ്ണൂറിലേറെ പോയന്റുകളുള്ള റ്റോപ്പോളോവാണ് ഏറ്റവും മുന്നില്. പക്ഷേ, കാസ്പറോവിന്റെയെന്നല്ല ക്രാംനിക്കിന്റെ അത്രപോലും ഗരിമയില്ലാത്ത കളിക്കാരനാണ് റ്റോപ്പോളോവ്. അതുകൊണ്ട് അലവിനും കാപ്പാബ്ലാങ്കയും ഫിഷറുമൊക്കെ വരുന്ന അഷ്ടദിഗ്ഗജങ്ങളുടെ പട്ടികയിലേക്ക് ആരും റ്റോപ്പോളോവിന്റെ പേര് നിര്‍ദേശിക്കാന് പോകുന്നില്ല. അപ്പോള് ചോദ്യം ചില താരതമ്യങ്ങളിലൂടെ ആവര്‍ത്തിക്കട്ടെ. ബ്രാഡ്മാന്, സോബേഴ്‌സ്, റിച്ചാര്‍ഡ്‌സ്, ഗവാസ്‌കര്, ടെണ്ടുല്‍ക്കര് എന്ന പട്ടികയിലേക്ക് ഇനിയാരെന്ന ചോദ്യം പോലെ, റോഡ്‌ലേവര്, ബോര്‍ഗ്്, മക്കന്റോ, സാംപ്രസ്, ഫെഡറര് എന്ന പട്ടികയിലേക്ക് ഇനിയാരെന്ന ചോദ്യം പോലൊരു ചോദ്യമാണ് ചോദിക്കുന്നത്: ആനന്ദിനുശേഷം ഇനി ആരുടെ പേരാവും ചരിത്രം എഴുതിചേര്‍ക്കുക?\nആദ്യമേ പറയട്ടെ, ഒരു പ്രവചനവും സത്യമാവണമെന്നില്ല. പീറ്റര് ലെക്കോ എന്ന ഹംഗറിക്കാരന് ഉയരുന്നതുകണ്ടപ്പോള് ആ രാജ്യം എന്തൊക്കെ മോഹിച്ചതായിരുന്നു! ബോബി ഫിഷര് 15 വയസ്സും6മാസവും 1 ദിവസവും പ്രായമുള്ളപ്പോഴാണ് ഗ്രാന്റ് മാസ്റ്ററായതെങ്കില് ലെക്കോ 14 വയസ്സും4മാസവും 22 ദിവസവും പ്രായമുള്ളപ്പോഴാണ് ഗ്രാന്റ് മാസ്റ്ററായത്. ലോകറാങ്കിങ്ങിന്റെ മുകളിലെ എട്ടുപേരില് ഒരാളാവുന്നതുവരെയൊക്കെ ലെക്കോ അതേ വേഗം പ്രദര്‍ശിപ്പിച്ചു. പക്ഷേ, കാസ്പറോവ്-ആനന്ദ്-ക്രാംനിക് എന്ന ത്രിത്വത്തിനു മുന്നില് കടക്കാന് ലെക്കോവിന് കഴിഞ്ഞില്ല. ഇപ്പോള് ലെക്കോ ലോകത്തിലെ മികച്ച കളിക്കാരില് ഒരാള് തന്നെയെങ്കിലും ഇതിലും വലിയ നേട്ടങ്ങളൊന്നും ആരും ലൊക്കോയില് നിന്നും പ്രതീക്ഷിക്കുന്നില്ല. ഫ്രാന്‍സിന്റെ എത്തിയന് ബാര്‍ക്കോ 14 വയസ്സ്2മാസത്തിലും റൂസ്‌ലന് പനോമാരിയോവ്14 വയസ്സ് 17 ദിവസങ്ങളിലും ചീനയുടെ ബുസിയാങ്‌ഴി 13 വയസ്സ് 10 മാസം 13 ദിവസങ്ങളിലും ഗ്രാന്റ് മാസ്റ്റര് പദവി നേടിയെടുത്തപ്പോള് ചെസ് പ്രേമികള് അവരെയൊന്ന് ശ്രദ്ധിച്ചുവെന്നത് നേര്. പക്ഷേ, പ്രത്യേകിച്ചൊന്നും സംഭവിച്ചില്ല. ഇപ്പറഞ്ഞ കളിക്കാരാരും ഇന്ന് വലിയതാരങ്ങളുടെ നിരയില്‍പ്പോലുമില്ല. ശൈശവത്തിലും ബാല്യത്തിലും കാണിക്കുന്ന മിടുക്കൊന്നും മഹത്വത്തിന്റെ ലക്ഷണങ്ങളാണെന്ന് ഉറപ്പിക്കാനാവില്ലെന്ന് മനസ്സിലാക്കേണ്ടിയിരിക്കുന്നു. അമേരിക്കക്കാര്‍ക്ക് ഇക്കാര്യം പണ്ടേ ബോധ്യമായതാണ്. ഫിഷര്‍ക്കും മുമ്പ് സാമുവല് റെഷവ്‌സ്‌കി എന്നൊരു ബാലതാരം അമേരിക്കയില് ഉയര്‍ന്നുവന്നതാണ്. പക്ഷേ, അദ്ദേഹത്തിന്റെ ആദ്യകാല ഉയര്‍ച്ച സൂചിപ്പിച്ച ഉന്നതങ്ങളിലൊന്നും അദ്ദേഹത്തിന് എത്താനായില്ല. നൈജല് ഷോട്ടിന്റെ ചെസ് ജീവിതത്തില്‍നിന്ന് ഇതേ സത്യം ബ്രിട്ടീഷുകാരും പഠിച്ചു. അതുകൊണ്ടുതന്നെ സെര്‍ജി കാര്യാക്കിന് 12 വയസ്സ്7മാസത്തില് ഗ്രാന്റ്മാസ്റ്ററായപ്പോള് അദ്ദേഹത്തെ വാനോളം പുകഴ്ത്തി പലരും ലേഖനങ്ങള് എഴുതിയപ്പോഴും ഞാന് ഒരല്പം കാത്തിരിക്കാം, എന്നിട്ടുമതി പ്രവചനങ്ങള് എന്ന നിലപാടാണ് എടുത്തത്. എന്നാല് നോര്‍വേക്കാരനായ മറ്റൊരു കുട്ടി എന്റെ കണ്ണടച്ചുള്ള ധ്യാനത്തെ തകര്‍ക്കുകയാണ്. ചക്രവര്‍ത്തിപദത്തിലേക്കുള്ള ഒരു പേരായി ആ കുട്ടിയെ പരിഗണിക്കാതിരിക്കാന് എനിക്കാവില്ല.\nഅഞ്ചുവര്‍ഷങ്ങള്‍ക്കുമുമ്പ് റെയ്കയാവിക്കില് നിന്നുള്ള ഒരു വാര്‍ത്തയാണ് ഞാന് ആദ്യം ശ്രദ്ധിച്ചത്. നോര്‍വേക്കാരനായ കാള്‍സന് എന്ന പതിമൂന്നുകാരന് മുന് ലോകചാമ്പ്യന് അനറ്റോളി കാര്‍പോവിലെ തോല്പിക്കുന്നു, തൊട്ടടുത്ത ദിവസം ലോകത്തിലെ ഏറ്റവും മികച്ച കളിക്കാരനായിരുന്ന കാസ്പറോവിനെ ഡ്രോയില് തളച്ചിടുന്നു. കാര്‍പോവ്, കാസ്പറോവ് എന്നീ പഴയ സോവിയറ്റ് കളിക്കാര് ഞെട്ടിപ്പോയി എന്നതിലല്ലായിരുന്നു എന്റെ ശ്രദ്ധ. മറിച്ച് കളി നടന്നത് ഐസ്‌ലന്റിലെ റെയ്ക് യാവിക്കില് വെച്ചായിരുന്നു എന്നതിലായിരുന്നു. കാരണം, മൂന്നു പതിറ്റാണ്ടുകള്‍ക്കുമുമ്പ് ഈ നഗരത്തില് വെച്ചായിരുന്നു അമേരിക്കക്കാരനായ ബോബി ഫിഷര് സോവിയറ്റ് ചെസ് സാമ്രാജ്യത്തെ തവിടുപൊടിയാക്കി ലോകചാമ്പ്യനായത്. ഒരിക്കല്‍ക്കൂടി ആ റെയ്ക് യാവിക് മറ്റെന്തിന്റെയൊക്കെയോ നാന്ദി കുറിക്കുകയാണോ? സോവിയറ്റ് യൂണിയനു പുറത്തുള്ള യൂറോപ്യന് രാജ്യങ്ങളില് നിന്ന് ചെസ്സിന്റെ ചക്രവര്‍ത്തിപദത്തില് എത്തിയ ആരും ഇന്നേവരെ ഉണ്ടായിട്ടില്ല. ഡച്ച് ഗ്രാന്റ് മാസ്റ്റര് മാക്‌സ്ഏവ് ലോകചാമ്പ്യനായതൊഴിച്ചാല് യൂറോപ്പ് അത്രവലിയ ചെസ് ശക്തിയായിരുന്നില്ല. കാള്‍സന് എന്ന കുട്ടിയില് ഒരു യൂറോപ്യന് ലോകചാമ്പ്യനെ പ്രതീക്ഷിക്കാമോ എന്ന് അന്നേ ഞാന് സ്വയം ചോദിച്ചുപോയി. പക്ഷേ, വേണ്ടെന്നു വെക്കുകയും ചെയ്തു. കാരണം, ബ്രിട്ടീഷ് ഗ്രാന്റ്മാസ്റ്റര് നൈജല് ഷോട്ടും ഇതുപോലെ കുട്ടിക്കാലത്ത് ഗംഭീര വിജയങ്ങള് നേടിയിട്ടുണ്ട്. കാര്‍പോവും കോച്ച്‌നോയിലും ഷോട്ടിനോട് തോറ്റിട്ടുണ്ട്. എന്നിട്ടെന്തുണ്ടായി?\n2004ല് കാര്‍പ്പോവിനെതിരെ നേടിയ വിജയത്തിനുശേഷം അതേവര്‍ഷം ഏപ്രിലില് കാള്‍സന് ദുബായ് ഓപ്പനില് വെച്ച് ഗ്രാന്റ്മാസ്റ്റര് പദവി നേടി. ഇതിനുതൊട്ടുമുമ്പ് ശ്രദ്ധേയമായൊരു വാര്‍ത്ത വന്നത് ജനവരിയിലായിരുന്നു. വിക്കാന്‍സിയിലെ കോറസ് ടൂര്‍ണമെന്റില്‍നിന്ന്. കോറസ് ടൂര്‍ണമെന്റിന് 'എ' ഗ്രൂപ്പ്, 'ബി' ഗ്രൂപ്പ്, 'സി' ഗ്രൂപ്പ് എന്നിങ്ങനെ മൂന്ന് ഗ്രൂപ്പുകളുണ്ട്. 'എ' ഗ്രൂപ്പിലാണ് ആനന്ദ് അടക്കമുള്ളവര് വന്‍താരങ്ങള് കളിക്കുന്നത്. തൊട്ടുതാഴെ വരുന്ന ഒരു നിരകളിക്കാര് 'ബി' ഗ്രൂപ്പില്. 'സി' ഗ്രൂപ്പ് അതിനും താഴെയുള്ളവര്‍ക്ക്. പക്ഷേ, അക്കൊല്ലത്തെ ഏറ്റവും ശ്രദ്ധേയമായൊരു ഗെയിം 'സി' ഗ്രൂപ്പില് നിന്നായിരുന്നു. നോര്‍വേക്കാരന് ബാലതാരം മാഗ്നസ് കാള്‍സന് സിപ്‌കെ ഏണ്‍സ്റ്റിനെ നേരിടുന്നു. ഇരുവരും ആ സമയത്ത് ഏറ്റവും കൂടുതല് പോയന്റുകള് നേടി ഒന്നാം സ്ഥാനം പങ്കിടുകയായിരുന്നു. ഏണ്‍സ്റ്റിനെതിരെയുള്ള ഗെയിമില് കാള്‍സന് പുറത്തെടുത്തത് മാന്ത്രികമായ നീക്കങ്ങള് തന്നെയായിരുന്നു. ആ കളി www.chessbase.com/newsdetail.asp?newsid=1447 എന്ന പേജില് നിന്ന് കിട്ടും. 29 നീക്കത്തില് കാള്‍സന് എതിരാളിയെ അടിയറവ് പറയിച്ചു. ചെസ്സില് ഇക്കാലങ്ങളില് തീരെ കാണാത്തതരത്തിലുള്ള സാക്രിഫൈസുകളുടെയും കോമ്പിനേഷനുകളുടെയും താണ്ഡവമാണ് ഈ കളിയില്. പണ്ട് ഫിഷറും മിഖായേല് താളുമൊക്കെ ബോര്‍ഡില് ഇറക്കാറുള്ള മന്ത്രവാദം ഇവിടെ കാള്‍സനും ആവര്‍ത്തിച്ചു. ഈ കളികണ്ട ചെസ് കളിക്കാരനും ചെസ് ലേഖകനുമായ ല്യുബോമിര് കാവലക് വാഷിങ്ടണ് പോസ്റ്റില് എഴുതി 'ഇതാ വരുന്നു ചെസ്സിലെ മൊസാര്‍ട്ട്!' (www.washingtonpost.com/wp-dyn/articles/a47701-2004jan25)\n2005 ല് നോര്‍വെയിലെ ഡ്രെമനില് നടന്ന സ്മാര്‍ട്ഫിഷ് ചെസ്‌ഫെസ്റ്റിവലില്‍വെച്ച് കാള്‍സന് അലക്‌സിഷിറോവിനെ തോല്പിച്ചതോടെ തന്റെ വളര്‍ച്ച നിലച്ചിട്ടില്ലെന്ന സൂചന നല്‍കി. അതേ വര്‍ഷം ജൂണില് കാള്‍സന് ശ്രദ്ധേയമായൊരു തോല്‍വിയുമുണ്ടായി. ലിയോണ് റാപ്പിഡ് ചെസ് ടൂര്‍ണമെന്റില് കാള്‍സന് 3-1ന് തോറ്റത് മറ്റാരോടുമായിരുന്നില്ല വിശ്വനാഥന് ആനന്ദിനോടായിരുന്നു. പക്ഷേ, 2006 ല് ആനന്ദിനെ 2-0ന് അട്ടിമറിച്ചുകൊണ്ട് ഗ്ലിറ്റ്‌നിര് ബ്ലിറ്റ്‌സ് ടൂര്‍ണമെന്റില് ഓളങ്ങള് സൃഷ്ടിച്ചു. 2007 ലെ കോറസ് ചെസ് ടൂര്‍ണമെന്റില് കാള്‍സന് മോശമായാണ് കളിച്ചത്. ആനന്ദ് താണ്ഡവമാടിയ ഇവിടെ കാള്‍സന് 13 റൗണ്ടുകളില് നിന്ന് 4.5 പോയന്റുകളോടെ ഏറ്റവും പിറകിലായിപ്പോയി. പക്ഷേ, തൊട്ടുപിറകെവന്ന ലിനാറസ് ടൂര്‍ണമെന്റില് കാള്‍സന് തിരിച്ചുവന്നു. ആനന്ദും റ്റോപ്പലോവും അറോനിയനും പീറ്റര് ലെക്കോയും ഇവാബുക്കും കളിച്ച ഈ ടൂര്‍ണമെന്റില് 7.5 പോയന്റോടെ കാള്‍സന് രണ്ടാം സ്ഥാനം നേടി. 2008 ല് കാള്‍സന് നേടിയ പ്രധാന വിജയങ്ങളിലൊന്ന് ക്രാംനിക്കിനെതിരെയായിരുന്നു.\nഇത്തരം വിജയങ്ങളോടൊപ്പം തന്നെ കാള്‍സന്റെ ഫിഡെ റെയ്റ്റിങ്ങും വര്‍ധിക്കുകയായിരുന്നു. 2006 ല് 2698 പോയന്റുകള് നേടി ലോകത്തിന്റെ 22 -ാം നമ്പര് താരമായിരുന്ന കാള്‍സന് 2007 ല് തന്റെ സ്‌കോര് 2710 ആക്കി ഉയര്‍ത്തി 17-ാം നമ്പര് താരമായി ഉയര്‍ന്നു. 2008 ല് ആനന്ദ് 2800 നപ്പുറത്തേക്ക് കുതിച്ച കാലത്ത് കാള്‍സന് 2786 പോയന്റ് നേടി തൊട്ടുപിറകില് എത്തിയിരുന്നു. ഇപ്പോള് റ്റോപ്പലോവിനും ആനന്ദിനും പിറകില് 18 കാരനായ കാള്‍സന് ലോകത്തിലെ മൂന്നാം നമ്പര് താരമാണ്. കഴിവുകളില് കാള്‍സന് ആനന്ദിന്റെ ബാല്യകാലമാണ് ഓര്‍മ്മിപ്പിക്കുന്നത്. അമാനുഷികമായ ഓര്‍മ്മശക്തിയും 'ഫോട്ടോഗ്രാഫിക് മെമ്മറി' എന്നറിയപ്പെടുന്ന മനസ്സില് എന്തിന്റെയും പൂര്‍ണ്ണചിത്രം ഒട്ടും നഷ്ടപ്പെടാതെ സൂക്ഷിച്ചുവെക്കാനുള്ള കഴിവും കാള്‍സനുമുണ്ട്. മാഗ്നസ് കാള്‍സന്റെ അച്ഛന് പറയുന്നത് കാള്‍സന്5വയസ്സായിരുന്നപ്പോള് നോര്‍വേയിലെ 430 പ്രവിശ്യകളുടെയും (Counties) പേരും വിസ്തൃതിയും ജനസംഖ്യയും കാണാതെ പറയാന് കഴിയുമായിരുന്നു എന്നാണ്! ഏതെങ്കിലും ഒരു ചെസ് പുസ്തകത്തില് നിന്ന് ഒരു പേജ് മാത്രമെടുത്ത് അതിലെ ഒരു ചിത്രം മാത്രം കാണിച്ചാല് അത് ഏത് ചെസ് പുസ്തകത്തിലെ എത്രാമത്തെ പേജാണ്, ആ ഗെയിം ഏതാണ്, ആ ഗെയിം ഏതുവിധത്തിലാണ് മുന്നോട്ടുപോയത് എന്നീ കാര്യങ്ങള് ആ ബാലന് പറയും. ഈ കഴിവുകൊണ്ടാണ് കാള്‍സന്റെ ഓപ്പനിങ്ങ് നീക്കങ്ങളെക്കുറിച്ചുള്ള പരിജ്ഞാനം അത്ഭുതാവഹമാണ്. നിരവധി ചെസ് ലൈബ്രറികള് തന്നെ ആ ബാലന്റെ തലച്ചോറില് സൂക്ഷിച്ചുവെക്കപ്പെട്ടിരിക്കുന്നു. കാള്‍സനെക്കുറിച്ച് ഓയ്‌വിന്റ അസ്‌ബ്യോണ്‍സന് എന്നൊരു സംവിധായകന് ഒരു സിനിമയെടുത്തിട്ടുണ്ട്. പേര്: ചെസ്സിന്റെ രാജകുമാരന്.\n18 കാരനായ കാള്‍സന് ചെസ്സിലെ ലോകചാമ്പ്യനാവുമായിരിക്കാം. പക്ഷേ, ചക്രവര്‍ത്തി പദത്തില് എത്തുമോ? സാധ്യതയില്ലാതില്ല. എങ്കിലും അത്രയെളുപ്പത്തിലൊന്നും ആനന്ദ് താഴെയിറങ്ങില്ല. റ്റോപ്പോളോവും ക്രാംനിക്കും കാള്‍സന് പഠിക്കാത്ത പാഠങ്ങള് കൈവശമുള്ള മഹാഗുരുക്കന്മാരാണ്. ഇവാഞ്ചുക്കിനുമുണ്ടാകും ചില പുരാരേഖകളില് നിന്ന് കണ്ടെടുത്ത അത്ഭുതവഴികള്. പിന്നെ മറ്റൊരാള്‍കൂടിയുണ്ട് കാള്‍സന്റെ വഴിയില്- ലിയോണ് അറോണിയന്. പക്ഷേ, പ്രായം കാള്‍സന് അനുകൂലമാണ്. 18 കാരനാണ് കാള്‍സനെങ്കില് അറോണിയന് പ്രായം 26 ആയി. നാലഞ്ചുവര്‍ഷം കൂടി കാത്തിരുന്നാല് കാള്‍സന് തന്റെ യഥാര്‍ത്ഥ ഔന്നത്യത്തിലേക്കെത്തുമ്പോള് ആനന്ദടക്കമുള്ളവര് വിടപറഞ്ഞിട്ടുണ്ടാകും. അങ്ങനെ കാള്‍സന് ആനന്ദിന്റെ പിന്‍ഗാമിയാവുമോ എന്ന് നമുക്ക് കാത്തിരുന്ന് കാണാം.\nകെ.എം. നരേന്ദ്രന് | Mathrubhumi\nPosted by fasaledavanakad at 3:35 AM\nfasaledavanakad June 16, 2009 at 1:14 AM


Mathrubhumi - Agriculture - വാത്തയെ വളര്‍ത്താം -\nഹോം » മൃഗസംരക്ഷണം\nPosted on: 26 Jul 2014\nഡോ. പി.കെ. മുഹ്‌സിന്\nതാറാവുകളുമായി കാഴ്ചയില് സാമ്യമുള്ള പക്ഷികളാണ് വന് വാത്തുകള്. വാത്തകളെന്നും ഇവയെ വിളിക്കാറുണ്ട്. സാധാരണയായി ഇറച്ചിക്കും മുട്ടയ്ക്കും വേണ്ടിയാണ് ഇവയെ വളര്‍ത്തുന്നത്. വളരെയധികം രോഗപ്രതിരോധ ശക്തിയുള്ള ഇവ കളകളും പച്ചിലകളും മണ്ണില്‍കിടക്കുന്ന പാഴ്ധാന്യങ്ങളും കൊത്തിത്തിന്നുന്നു.\nഇവയുടെ തൂവലുകള് കിടക്കകള് നിര്‍മിക്കുവാന് ഉപയോഗിക്കാറുണ്ട്. പ്രായപൂര്‍ത്തിയായ ഒരു പൂവന് വന്‍വാത്തിന് പതിനഞ്ച് കിലോയും പിടയ്ക്ക് പത്തുകിലോയും ഭാരമുണ്ടായിരിക്കും. പാമ്പുകളെ തുരത്താനും മുറ്റം വൃത്തിയാക്കാനും ഇവയെ ഉപയോഗിക്കാം. എംഡന്, ടൊളൂസ്, ആഫ്രിക്കന്, ചൈനീസ്, പില്‍ഗ്രിം, കാനഡ, റോമന് എന്നിവയാണ് സാധാരണ വളര്‍ത്തുന്ന ഇനങ്ങള്. കൂടാതെ ഈജിപ്ഷ്യന്, സെബാസ്റ്റോ പോള്, ഇംഗ്ലീഷ് ഗ്രേ, ഇംഗ്ലീഷ് വൈറ്റ് എന്നിവയെയും വളര്‍ത്താറുണ്ട്.\nപ്രത്യുത്പാദന ക്ഷമതയുള്ള മുട്ടകള് ലഭിക്കണമെങ്കില് ചുരുങ്ങിയത് ആറാഴ്ചയെങ്കിലും പൂവനെ പിടയുടെ കൂടെ വിടണം. സാധാരണയായി പൂവന്മാര്‍ക്ക് അഞ്ച് വര്‍ഷവും പിടകള്‍ക്ക് പത്തുവര്‍ഷവും പ്രജനന പ്രദമായ ജീവിത ദൈര്‍ഘ്യമുണ്ട്.\nമുട്ടകള് വിരിയാന് 30 മുതല് 35 ദിവസം വരെ വേണം. മുട്ട ശേഖരിച്ച് പത്തുദിവസത്തിനുള്ളില് അടവെക്കണം. വാത്തകള്‍ക്ക് അടയിരിക്കുന്ന സ്വഭാവമുണ്ട്. പൊരുന്ന് കോഴിയെ ഉപയോഗിച്ചും ഇന്‍ക്യുബേറ്റര് ഉപയോഗിച്ചും മുട്ട വിരിയിക്കാം.\nഇന്‍ക്യുബേറ്റര് ഉപയോഗിച്ച് വിരിയിക്കുമ്പോള് ആദ്യത്തെ നാലാഴ്ച കൃത്രിമച്ചൂട് നല്കണം. കുഞ്ഞുങ്ങള്‍ക്ക് പെല്ലറ്റ് രൂപത്തിലുള്ള തീറ്റ നല്കുന്നതാണ് നല്ലത്. പിണ്ണാക്കുകള്, ചോളം, തവിട് എന്നിവ തീറ്റയില് ഉള്‍പ്പെടുത്താം. പന്ത്രണ്ടാഴ്ച പ്രായമാകുമ്പോള് വാത്തകള് വില്പനയ്ക്ക് തയ്യാറാകും. വന്‍വാത്തുകള്‍ക്ക് രോഗങ്ങള് കൂടുതലായി ഉണ്ടാവാറില്ലെങ്കിലും കോക്‌സിഡിയോസിസ്സ്, ഗിസാര്‍ഡ് വിരകള്, മുടന്ത് എന്നിവ ബാധിക്കാറുണ്ട്. ശാസ്ത്രീയമായ ചികിത്സകള്‍കൊണ്ട് ഇവ മാറ്റിയെടുക്കാം.


കേരളത്തില് ഓക്‌സിജന് ക്ഷാമമില്ല; അയല് സംസ്ഥാനങ്ങള്‍ക്ക് വിതരണം തുടരും: നേട്ടമായത് ഒരു വര്‍ഷക്കാലത്തെ ആസൂത്രണം\nകേരളത്തില് ഓക്‌സിജന് ക്ഷാമമില്ലെന്ന് കേന്ദ്ര സര്‍ക്കാര് സ്ഥാപനമായ പെട്രോളിയം ആന്റ് എക്‌സപ്ലോസീന് സേഫ്റ്റി ഓര്‍ഗനൈസേഷന് ( പെസോ).പെസോയും സംസ്ഥാന ആരോഗ്യ വകുപ്പും ചേര്‍ന്നാണ് കേരളത്തില് മെഡിക്കല് ഓക്‌സിജന് ലഭ്യത സജ്ജമാക്കിയത്. കേരളത്തില് നിലവില് കൊവിഡ് കേസുകള് ഉയര്‍ന്നാലും പ്രതിസന്ധിയെ മറികടക്കാനുള്ള സജ്ജീകരണങ്ങള് 24 മണിക്കൂറും ഉറപ്പാക്കിയിട്ടുണ്ടെന്ന് പെസോ ഡെപ്യൂട്ടി ചീഫ് കണ്‍ട്രോളര് പറഞ്ഞു. ഈ സാഹചര്യത്തില് അയല് സംസ്ഥാനങ്ങളിലേക്ക് ഓക്‌സിജന് വിതരണം തുടരാനാണ് തീരുമാനം. നിലവില് ദിവസം 204 ടണ് ഓക്‌സിജന് ഉല്‍പാദിപ്പിക്കാനുള്ള ശേഷി സംസ്ഥാനത്തിനുണ്ട്. ഇതുവരെയുള്ള […]\n24 April 2021 9:43 PM GMT\nകേരളത്തില് ഓക്‌സിജന് ക്ഷാമമില്ലെന്ന് കേന്ദ്ര സര്‍ക്കാര് സ്ഥാപനമായ പെട്രോളിയം ആന്റ് എക്‌സപ്ലോസീന് സേഫ്റ്റി ഓര്‍ഗനൈസേഷന് ( പെസോ).പെസോയും സംസ്ഥാന ആരോഗ്യ വകുപ്പും ചേര്‍ന്നാണ് കേരളത്തില് മെഡിക്കല് ഓക്‌സിജന് ലഭ്യത സജ്ജമാക്കിയത്.\nകേരളത്തില് നിലവില് കൊവിഡ് കേസുകള് ഉയര്‍ന്നാലും പ്രതിസന്ധിയെ മറികടക്കാനുള്ള സജ്ജീകരണങ്ങള് 24 മണിക്കൂറും ഉറപ്പാക്കിയിട്ടുണ്ടെന്ന് പെസോ ഡെപ്യൂട്ടി ചീഫ് കണ്‍ട്രോളര് പറഞ്ഞു. ഈ സാഹചര്യത്തില് അയല് സംസ്ഥാനങ്ങളിലേക്ക് ഓക്‌സിജന് വിതരണം തുടരാനാണ് തീരുമാനം. നിലവില് ദിവസം 204 ടണ് ഓക്‌സിജന് ഉല്‍പാദിപ്പിക്കാനുള്ള ശേഷി സംസ്ഥാനത്തിനുണ്ട്. ഇതുവരെയുള്ള കണക്കനുസരിച്ച് 98.61 ടണ് മെഡിക്കല് ഓക്‌സിജനേ ആവശ്യമുള്ളൂ.\nകേന്ദ്ര- സംസ്ഥാന സര്‍ക്കാരുകളുടെ രണ്ട് വകുപ്പുകള് ഒരുമിച്ച് പ്രവര്‍ത്തിച്ചതാണ് ഈ നേട്ടത്തിനു കാരണമായത്. ഒരു വര്‍ഷത്തിലേറെ നീണ്ട ആസൂത്രണപ്രവര്‍ത്തനങ്ങളാണ് ഇതിനായി പെസോയും സംസ്ഥാന ആരോഗ്യവകുപ്പും സംയുക്തമായി നടത്തിയത്.\n2020 മാര്‍ച്ച് 23 ന് ഓക്‌സിജന് പ്ലാന്റുകളുടെ ഓണ്‍ലൈന് മീറ്റിംഗ് പെസോ വിളിച്ചു. കേരളത്തിലുള്ള 11 എയര് സെപ്പറേഷന് യൂണിറ്റുകളില് അഞ്ചെണ്ണം പ്രവര്‍ത്തിച്ചിരുന്നില്ല. ഓക്‌സിജന് ആവശ്യമായി വരുമെന്നും ഈ ദൗത്യം ഏറ്റെടുക്കണമെന്നും അവരെ ബോധ്യപ്പെടുത്തി.\nഅങ്ങനെ ഓക്‌സിജന് പ്ലാന്റുകള് പ്രവര്‍ത്തിക്കാന് തുടങ്ങി. ഇതിനിടയില് ലോക്ഡൗണ് പ്രഖ്യാപിച്ചത് മൂലം ആവശ്യമായ യന്ത്രഭാഗങ്ങള് എത്തിക്കാനായില്ല. പെസോ ഇതിനു മുന്‍കൈയെടുക്കുകയും ആവശ്യമായ യന്ത്ര ഭാഗങ്ങള് ചെന്നൈയില് നിന്നും ഏത്തിക്കുകയും ചെയ്തു. മൂന്ന് മാസത്തിനുള്ളില് 11 എയര് സെപ്പറേഷന് യൂണിറ്റുകളും പ്രവര്‍ത്തിച്ചു തുടങ്ങി.\nഓക്‌സിജന് ഉല്‍പാദനം വിതരണം എന്നിവയുടെ ചുമതല പെസോയുടെ നോഡല് ഓഫീസര്‍ക്കും ഓക്‌സിജന് അളവിന്റെ ഡാറ്റ സംബന്ധിച്ച ചുമതല ആരോഗ്യവകുപ്പിന്റെ നോഡല് ഓഫീസര്‍ക്കും നല്‍കി. ആരോഗ്യവകുപ്പ് ദിവസേന ഓക്‌സിജന് ഓഡിറ്റ് റിപ്പോര്‍ട്ട് പെസോയ്ക്ക് കൈമാറി.\nകൊവിഡ് വ്യാപനം കണക്കിലെടുത്ത് ഓക്‌സിജന് സിലിണ്ടര് സപ്ലൈയും വര്‍ധിപ്പിച്ചു. വ്യവസായിക ആവശ്യത്തിന് ഉപയോഗിക്കുന്ന സിലിണ്ടറുകളെ മെഡിക്കല് സിലിണ്ടറുകളാക്കി. നൈട്രജന് സിലിണ്ടറുകളെയും ഓക്‌സിജന് സിലിണ്ടറുകളാക്കി മാറ്റി.


ടൊയോട്ട അർബൻ ക്രൂയിസർ പുറത്തിറക്കി. വില 8.40 ലക്ഷം രൂപയിൽ തുടങ്ങുന്നു – Smart Drive Online\nആറ് വേർഷനുകളിലാണ് ടൊയോട്ട അർബൻ ക്രൂയിസർ പുറത്തിറങ്ങിയത്. മൂന്നു വേരിയന്റുകളും രണ്ട് എഞ്ചിൻ ഓപ്ഷനുകളുമുള്ളതാണ് വാഹനം. മാരുതി ബ്രെസ്സയുടെ വിലയോട് ചേർന്നു നിൽക്കുന്ന വിലയാണ് അർബൻ ക്രൂയിസറിന്റേത്.\nടൊയോട്ട കിർലോസ്‌കർ മോട്ടോഴ്‌സിന്റെ (ടി കെ എം) ഏറ്റവും പുതിയ എസ് യു വി ആയ ടൊയോട്ട അർബൻ ക്രൂയിസർ ഇന്ത്യൻ വിപണിയിൽ അവതരിപ്പിക്കപ്പെട്ടു. യുവ തലമുറയിൽപെട്ട ഉപയോക്താക്കളുടെ ആവശ്യങ്ങൾ നിറവേറ്റുന്നതാണ് പുതിയ വാഹനം. പ്രീമിയം ഹാച്ച്ബാക്കായ ടൊയോട്ട ഗ്ലാൻസയുടെ വിജയത്തെത്തുടർന്ന് ടൊയോട്ട സുസുക്കി സഖ്യത്തിന് കീഴിൽ ഇന്ത്യയിൽ അവതരിപ്പിക്കുന്ന രണ്ടാമത്തെ മോഡലാണ് ടൊയോട്ട അർബൻ ക്രൂയിസർ.\nപുതിയ കരുത്തുറ്റ കെ സീരീസ് 1.5 ലിറ്റർ നാല് സിലിണ്ടർ പെട്രോൾ എഞ്ചിൻ സഹിതമാണ് അർബൻ ക്രൂയിസർ എത്തുന്നത്. മാനുവൽ ട്രാൻസ്മിഷൻ (എംടി), ഓട്ടോമാറ്റിക് ട്രാൻസ്മിഷൻ (എടി) എന്നിവയിൽ വാഹനം ലഭ്യമാണ്. മികച്ച ഇന്ധനക്ഷമത വാഹനം ഉറപ്പ് നൽകുന്നു. മാനുവൽ ട്രാൻസ്മിഷൻ പതിപ്പിന് 17.03 കിലോമീറ്റർ, ഓട്ടോമാറ്റിക് മോഡലിന് 18.76 കിലോ മീറ്റർ എന്നിങ്ങനെയാണ് കമ്പനി വാഗ്ദാനം നൽകുന്ന മൈലേജ്. ഇന്ന് ഉപയോക്താക്കൾ അവരുടെ കാറുകളിൽ ആഗ്രഹിക്കുന്ന എല്ലാ മുന്തിയ സവിശേഷതകളും ഈ കോംപാക്റ്റ് എസ്‌യുവി വാഗ്ദാനം ചെയ്യുന്നു. ടൊയോട്ടയുടെ പ്രശസ്തമായ ആഗോള നിലവാരത്തിലുള്ള വിൽപന, വിൽപനാനന്തര സേവനവും ലഭ്യമാണ് . സുരക്ഷിതത്വത്തിന് പ്രാഥമിക പരിഗണന നൽകുന്ന ടൊയോട്ട തങ്ങളുടെ പുതിയ എസ് യു വിയിൽ രണ്ട് ഫ്രണ്ട് എയർബാഗുകൾ, ഇബിഡി, എബിഎസ്, തുടങ്ങിയ സുരക്ഷാ സംവിധാനങ്ങളുണ്ട്. ഹിൽ ഹോൾഡ് കൺട്രോൾ, റിവേഴ്‌സ് പാർക്കിംഗ് ക്യാമറ, ഐസോഫിക്‌സ് ചൈൽഡ് സീറ്റ് നിയന്ത്രണ സംവിധാനം എന്നിവയും അർബൻ ക്രൂയിസറിലുണ്ട്.\n‘കോംപാക്റ്റ് എസ്‌യുവി സെഗ്‌മെന്റിലേക്കുള്ള ഞങ്ങളുടെ പ്രവേശനം ഈ സെഗ്‌മെന്റിന് വളരെയധികം ജനപ്രീതി നേടിയ സമയത്താണ്. അതുവഴി ഇന്നത്തെ യുവാക്കൾക്കിടയിൽ കൂടുതൽ സ്വീകാര്യത ലഭിക്കുന്നു. വർഷങ്ങളായി ബ്രാൻഡിനോട് വിശ്വസ്തത പുലർത്തുന്ന ഞങ്ങളുടെ ഉപയോക്താക്കൾക്ക് മികച്ച ഉൽപ്പന്നങ്ങളും സേവനങ്ങളും എത്തിക്കുന്നതിലാണ് ടികെഎം എല്ലായ്‌പ്പോഴും ശ്രദ്ധ കേന്ദ്രീകരിക്കുന്നത്. ടൊയോട്ട വാഹനവും ഞങ്ങളുടെ പ്രശസ്ത വിൽപ്പനാനന്തര സേവനവും വാങ്ങാനും അനുഭവിക്കാനും കൂടുതൽ ആളുകളെ പ്രാപ്തരാക്കുക എന്നതാണ് ഞങ്ങളുടെ ആഗ്രഹം. എക്കാലത്തെയും മികച്ച കാറുകൾ, മികച്ച സാങ്കേതികവിദ്യകൾ, പരിസ്ഥിതി സൗഹൃദ ഉൽപ്പന്നങ്ങൾ, സേവനങ്ങൾ എന്നിവ അവതരിപ്പിക്കുന്നതിന് ഞങ്ങൾ ഊന്നൽ നൽകും. സുസുക്കിയുമായുള്ള ഞങ്ങളുടെ സഖ്യം ഈ പാതയിലൂടെ മുന്നേറാൻ ഞങ്ങളെ സഹായിക്കുന്നു. ‘ ടികെഎം എംഡി മാസകാസു യോഷിമുര പറയുന്നു.\n‘വിലയും മുഴുവൻ സവിശേഷതകളും അറിയാതെ പോലും പ്രീ ബുക്കിങ്് നടത്തിയ ഉപഭോക്താക്കൾ നൽകിയ വിശ്വാസത്തിൽ ഞങ്ങൾ തീർച്ചയായും സന്തോഷിക്കുന്നു . ഞങ്ങളുടെ കൃതജ്ഞത പ്രകടിപ്പിക്കുന്നതിന് അർബൻ ക്രൂയിസർ മുൻകൂട്ടി ബുക്ക് ചെയ്ത ഉപയോക്താക്കൾക്ക് ഞങ്ങൾ ‘റെസ്‌പെക്റ്റ് പാക്കേജ്’ പ്രഖ്യാപിച്ചിട്ടുണ്ട്. ഇത് പ്രകാരം രണ്ട് വർഷം വരെ (അല്ലെങ്കിൽ 20,000 കി.മീ നേരത്തെ ഏതെങ്കിലുമൊന്ന്) സൗജന്യമായി മെയിന്റനൻസ് ലഭിക്കും . പെർഫോമൻസ്, കംഫർട്ട്, സൗകര്യം, സുരക്ഷ എന്നിങ്ങനെ എല്ലാ കാര്യങ്ങളിലും ഈ വാഹനം ആനന്ദിപ്പിക്കുമെന്ന് ഞങ്ങൾക്ക് ഉറപ്പുണ്ട്. വരും മാസങ്ങളിലും വർഷങ്ങളിലും എസ്‌യുവികളുടെ ആവശ്യം വർദ്ധിക്കുമെന്ന് ഞങ്ങൾ പ്രതീക്ഷിക്കുന്നു. ടൊയോട്ട അർബൻ ക്രൂയിസർ ഈ ആവശ്യം നിറവേറ്റുന്നതിൽ ഒരു പ്രധാന പങ്ക് വഹിക്കും’. ടികെഎം സെയിൽസ് ആൻറ് സർവീസ് സീനിയർ വൈസ് പ്രസിഡൻറ് നവീൻ സോണി പറഞ്ഞു,\n8.4 ലക്ഷം മുതൽ 11.30 ലക്ഷം വരെയാണ് വാഹനത്തിന്റെ വില. ഡ്യൂവൽ ടോൺ ഉള്ള എം ടി, എ ടി ഓപ്ഷനുകൾക്ക് 9.98 ലക്ഷം മുതൽ 11.55 ലക്ഷം വരെയാണ് വില. ബുക്കിങ്ങിനായി അടുത്തുള്ള ടൊയോട്ട ഷോറൂം, അല്ലെങ്കിൽ www.toyotabharat.com എന്ന വെബ്‌സൈറ്റ് സന്ദർശിക്കുക.


മാസ്കിലും ലാലേട്ടന്‍റെ മാസ് എന്‍ട്രി; വെെറലായി വീഡിയോ – Kairali News | Kairali News Live l Latest Malayalam News\nഅധികാരത്തിന്റെ സുഖശീതളിമയില് ചിലർ ധാര്‍മ്മിക ബോധം മറക്കുന്നു; കെ സുരേന്ദ്രനെതിരെ ഒളിയമ്പുമായി എം ടി രമേശ്\nഇതാണ് മാസ് എന്‍ട്രി.. പറഞ്ഞുവരുന്നത് സോഷ്യല് മീഡിയകളില് വെെറലാകുന്ന ലാലേട്ടന്‍റെ വീഡിയോയെക്കുറിച്ചാണ്. ദൃശ്യം ലൊക്കേഷനിലേക്ക് മോഹന്‍ലാലെത്തുന്നതിന്‍റെ വീഡിയോയാണ് സോഷ്യല് മീഡിയയില് വെെറലാകുന്നത്. മോഹന്‍ലാല് തന്നെയാണ് മാസ്‌ക് ധരിച്ച് പുറത്തിറങ്ങുന്ന വീഡിയോ ഒഫീഷ്യല് പേജില് പോസ്റ്റ് ചെയ്തിരിക്കുന്നത്.\nനേരത്തെ ദൃശ്യം ലൊക്കേഷനിലേക്ക് മോഹന്‍ലാല് തന്റെ പുതിയ ഇന്നോവ വെല്‍ഫയറില് വന്നിറങ്ങുന്ന വീഡിയോ വൈറലായിരുന്നു. മാസ്‌ക് ധരിച്ച് വാഹനത്തില് നിന്ന് പുറത്തിറങ്ങുന്ന മോഹന്‍ലാല് കൈ കൊണ്ട് മാസ്‌ക് മാറ്റി ലൊക്കേഷനിലെത്തുന്ന ദൃശ്യങ്ങളായിരുന്നു വീഡിയോയില് ഉണ്ടായിരുന്നത്.\nദൃശ്യം2ന്റെ ഹിന്ദി റീമേക്കില് വീണ്ടും ട്വിസ്റ്റ്..?\nഎനിക്ക് മോഹന്‍ലാല് കഴിഞ്ഞേ ഉള്ളൂ മറ്റാരും: ലാലേട്ടനോടുള്ള ആരാധന തുറന്നുപറഞ്ഞ് മീര ജാസ്മിന്\nഎന്നാല് മോഹന്‍ലാല് മാസ്‌ക് മാറ്റുന്ന രീതിയും മാസ്‌കില്ലാതെ നടന്നതും സാമൂഹ്യമാധ്യമത്തില് വിമര്‍ശിക്കപ്പെട്ടിരുന്നു. സര്‍ക്കാരിന്റെ കൊവിഡ് പ്രതിരോധ പ്രവര്‍ത്തനങ്ങളില് തുടക്കം മുതല് പ്രചാരകനായി നില്‍ക്കുന്ന മോഹന്‍ലാല് മാസ്‌ക് മാറ്റിയ രീതി തെറ്റായ സന്ദേശം നല്‍കുമെന്നും വിമര്‍ശനമുയര്‍ന്നിരുന്നു.\nഅതേസമയം ആരാധകര് വ്യാപകമായി ഈ വീഡിയോ ഷെയര് ചെയ്യുകയും ചെയ്തതിരുന്നു. ഇതിനു പിന്നാലെയാണ് മാസ്‌ക് ധരിച്ച് പുറത്തിറങ്ങുന്ന വീഡിയോ മോഹന്‍ലാല് തന്‍റെ ഒഫീഷ്യല് പേജില് പോസ്റ്റ് ചെയ്തിരിക്കുന്നത്.\nദൃശ്യത്തിന്റെ സ്റ്റില് ഫോട്ടോഗ്രഫര് ബെന്നറ്റ് എം വര്‍ഗീസ് ആണ് വീഡിയോ പകര്‍ത്തിയിരിക്കുന്നത്. കൊച്ചിയിലെ ആദ്യ ഘട്ട ചിത്രീകരണത്തിന് ശേഷം ദൃശ്യം സെക്കന്‍ഡ് തൊടുപുഴയില് പുരോഗമിക്കുകയാണിപ്പോള്. ജീത്തു ജോസഫ് രചനയും സംവിധാനവും നിര്‍വഹിക്കുന്ന ദൃശ്യം സെക്കന്‍ഡ് നിര്‍മ്മിക്കുന്നത് ആശിര്‍വാദ് സിനിമാസാണ്. മീന, മുരളി ഗോപി, സിദ്ദിഖ്, ആശാ ശരത് എന്നിവരും ചിത്രത്തിലുണ്ട്. സതീഷ് കുറുപ്പാണ് ക്യാമറ.\nTags: drishyam 2maskMOHANLALMovieViral Video\nഅദ്ദേഹം ഒരു അത്ഭുതമായിരുന്നു; എസ്പിബിയുടെ ഓര്‍മകളില് ഗായകന് ശ്രീനിവാസ്\nആരാധകരുടെ അര്‍ജുന് റെഡ്ഡിയുടെ പുതിയ ബിസിനസ് കണ്ടോ? September 25, 2021\nചിറയിൻകീഴിൽ വീണ്ടും വൻ ലഹരി മരുന്ന് വേട്ട; അഞ്ച് യുവാക്കളെ പൊലീസ് അറസ്റ്റ് ചെയ്തു September 25, 2021


K Chandrasekhar Rao slams UP CM Yogi Aadhithyanath over poll campaign in Hydrabad | വെള്ളപ്പൊക്കമുണ്ടായപ്പോൾ എത്താത്തവർ എന്തിന് തിരഞ്ഞെടുപ്പ് പ്രചാരണത്തിനായി തിരക്കിട്ട് എത്തുന്നു? യോഗിക്കെതിരെ കെസിആർ - Malayalam Oneindia\nUpdated: Sat, Nov 28, 2020, 23:29 [IST]\nഹൈദരാബാദ്: ജിഎച്ച്എംസി തിരഞ്ഞെപ്പ് പ്രചാരണത്തിനായി കൂടുതൽ നേതാക്കൾ ഹൈദരാബാദിലെത്തിയതിന് പിന്നാലെ പാർട്ടിയെ കടന്നാക്രമിച്ച് തെലങ്കാന രാഷ്ട്രസമിതി തലവൻ. വരാനിരിക്കുന്ന തിരഞ്ഞെടുപ്പിൽ വരും ദിവസങ്ങളിൽ താൻ ബിജെപിയ്ക്ക് ഭീഷണിയായി മാറുമെന്നും അദ്ദേഹം വ്യക്തമാക്കി. കേന്ദ്ര ആഭ്യന്തര മന്ത്രി അമിത് ഷാ, ബിജെപി ദേശീയ പ്രസിന്റ് ജെപി നഡ്ഡ, യുപി മുഖ്യമന്ത്രി യോഗി ആദിത്യനാഥ് എന്നിവരാണ് തിരഞ്ഞെടുപ്പ് പ്രചാരണത്തിനായി ഹൈദരാബാദിലേക്ക് എത്തിയത്.\nഹൈദരാബാദിൽ വലിയ വെള്ളപ്പൊക്കമുണ്ടായപ്പോൾ ഈ നേതാക്കൾ ഒരിക്കൽപ്പോലും അതിനെക്കുറിച്ച് ബോധവാന്മാരായിരുന്നില്ല. ജനങ്ങളുടെ വിളികൾക്ക് ഓടിയെത്തുകയോ ചെയ്തിട്ടില്ല. എന്നാൽ ഇപ്പോൾ തിരഞ്ഞെടുപ്പിൽ പ്രചാരണത്തിനായി അവർ തിരക്കിട്ട് എത്തുന്നു. ഇത്രയധികം പേരുമായി എത്തി എന്തിനാണ് അവർ ഈ മനുഷ്യനെ ആക്രമിക്കുന്നത്. ജിഎച്ച്എംസി തിരഞ്ഞെടുപ്പ് പ്രചാരണത്തിനിടെയാണ് കെ ചന്ദ്രശേഖര റാവു ബിജെപി നേതാക്കൾ വ്യാപകമായി ഹൈദരാബാദിലെത്തിയതിനെ അദ്ദേഹം വിമർശിച്ചത്.\nകോവിഡ് വ്യാപനത്തിനിടെ മാനദണ്ഡങ്ങൾ ലംഘിച്ച്, തെലങ്കാന രാഷ്ട്രസമിതി പ്രചാരണ റാലിക്ക് ഒരു ലക്ഷത്തോളം പേരെയാണ് അണിനിരത്തിയത്. അവരിൽ പലരും മാസ്കുകൾ ധരിക്കുകയോ സാമൂഹിക അകലം പാലിക്കുകയോ ചെയ്തിരുന്നില്ല. നേതാക്കളിൽ പലരും മാസ്ക് ധരിച്ചിരുന്നില്ല എന്നതും ശ്രദ്ധേയമാണ്.\nപുതിയ ചിന്തകളും ആശയങ്ങളുമുള്ള ഒരു രാഷ്ട്രീയ ബദൽ രാജ്യത്തിന് ആവശ്യമാണെന്ന് കെ ചന്ദ്രശേഖർ അഭിപ്രായപ്പെട്ടു. ഈ വർഷങ്ങളിൽ രാജ്യം ഭരിച്ച രണ്ട് രാഷ്ട്രീയ പാർട്ടികളും ജനങ്ങളുടെ അടിസ്ഥാന പ്രശ്നങ്ങൾ അഭിമുഖീകരിക്കുന്നതിലും പരിഹരിക്കുന്നതിലും പരാജയപ്പെട്ടു. ഇപ്പോഴും രാജ്യത്ത് ദാരിദ്ര്യവും വിശപ്പും, ആരോഗ്യ സംരക്ഷണവും, തൊഴിലില്ലായ്മയും കാർഷിക പ്രതിസന്ധിയുമുണ്ടെന്നും അദ്ദേഹം പറഞ്ഞു.\nബിജെപിയുടെ നയങ്ങൾ ചോദ്യം ചെയ്യാൻ ആരംഭിച്ചതോടെയാണ് ബിജെപി തന്നെ ലക്ഷ്യംവെക്കാൻ തുടങ്ങിയതെന്നും ആർ ചന്ദ്രശേഖർ ആരോപിച്ചു. എൽ‌ഐ‌സി സ്വകാര്യവൽക്കരിക്കുന്നതിനെക്കുറിച്ചും ഭെൽ, റെയിൽ‌വേ തുടങ്ങിയ പൊതുമേഖലാ സ്ഥാപനങ്ങളിലെ ഓഹരി വിറ്റഴിക്കലിനെക്കുറിച്ചും ഞാൻ ചോദ്യം ചെയ്യുന്നതിനാലാണ് അവർ എന്നെ ലക്ഷ്യമിടുന്നത്. ട്രേഡ് യൂണിയനുകളുടെ രാജ്യവ്യാപക പണിമുടക്കിനെ ഞാൻ ശക്തമായി പിന്തുണയ്ക്കുകയും കാർഷികമേഖലയിലെ നിയമനിർമ്മാണത്തെ എതിർക്കുകയും ചെയ്തു. അതുകൊണ്ടാണ് അവർ എന്നെയും ജനങ്ങളോടുള്ള എന്റെ പ്രതിബദ്ധതയെയും ഭയപ്പെടുന്നത്, "അദ്ദേഹം പറഞ്ഞു.\nജിഎച്ച്എംസി തെരഞ്ഞെടുപ്പിൽ ബിജെപിയ്ക്ക് വേണ്ടിയെത്തിയ ഉത്തർപ്രദേശ് മുഖ്യമന്ത്രി യോഗി ആദിത്യനാഥിന്റെ പ്രചാരണത്തെയും ടിആർഎസ് തലവൻ പരിഹസിച്ചു. ഒരു സഹ മുഖ്യമന്ത്രിയെന്ന നിലയിൽ ഞാൻ അദ്ദേഹത്തെ സ്വാഗതം ചെയ്യുന്നു. എന്നാൽ ഇവിടെ വികസനത്തെക്കുറിച്ച് സംസാരിക്കാൻ അദ്ദേഹത്തിന് എന്ത് ധാർമ്മിക അധികാരമാണുള്ള്? വികസനത്തിന്റെ കാര്യത്തിൽ അദ്ദേഹത്തിന്റെ സംസ്ഥാനം 28 ആം സ്ഥാനത്താണ്, അതേസമയം തെലങ്കാന അഞ്ചാം സ്ഥാനത്താണെന്നും, "അദ്ദേഹം ഓർമ്മിപ്പിക്കുന്നു.\nതിരഞ്ഞെടുപ്പ് പ്രചാരണം അവസാനിച്ചയുടൻ ഈ ദേശീയ നേതാക്കൾ അപ്രത്യക്ഷമാകുമെന്ന് പറഞ്ഞ കെസിആർ തെലങ്കാനയിൽ ഞാൻ എന്നെന്നേക്കുമായി തുടരുമെന്നും അദ്ദേഹം വ്യക്തമാക്കി. "ജിഎച്ച്എംസി തിരഞ്ഞെടുപ്പിന് ശേഷവും ഞങ്ങൾ നിങ്ങളോടൊപ്പം ഉണ്ടായിരിക്കുകയും നിങ്ങളുടെ ആവശ്യങ്ങൾ നിറവേറ്റുകയും ചെയ്യും," അദ്ദേഹം പറഞ്ഞു.\nഹൈദരാബാദിൽ അടുത്തിടെയുണ്ടായ വെള്ളപ്പൊക്കത്തിൽ ദുരിതമനുഭവിക്കുന്ന പാവപ്പെട്ടവർക്ക് പതിനായിരം രൂപയുടെ ധനസഹായം വിതരണം ചെയ്യുന്നതിൽ തടസ്സങ്ങൾ സൃഷ്ടിച്ചതിന് പ്രതിപക്ഷ പാർട്ടികളയും അദ്ദേഹം വിമർശിച്ചിരുന്നു. നഗരത്തിലെ വെള്ളപ്പൊക്ക ദുരിതാശ്വാസത്തിനായി സംസ്ഥാന സർക്കാർ 650 കോടി രൂപ ചെലവഴിച്ചെങ്കിലും മോദി സർക്കാർ ഒരു പൈസ പോലും നൽകിയിട്ടില്ലെന്നും അദ്ദേഹം വിമർശിച്ചു.\nയോഗി ആദിത്യനാഥ് election amit shah bjp കെ ചന്ദ്രശേഖര റാവു JP Nadda modi government central government കേന്ദ്രസർക്കാർ hyderabad തിരഞ്ഞെടുപ്പ് അമിത് ഷാ ബിജെപി ഹൈദരാബാദ് politics\nK Chandrasekhar Rao slams UP CM Yogi Aadhithyanath over poll campaign in Hydrabad


നെയ്യാറ്റിന്‍കര ഗോപന്‍റെ ആറാട്ട് തുടങ്ങി; ഫസ്റ്റ് ലുക് ഏറ്റെടുത്ത് സോഷ്യൽ മീഡിയ | Aaraattu First look out | Madhyamam\ndate_range6Dec 2020 1:27 PM GMT\nനെയ്യാറ്റിന്‍കര ഗോപന്‍റെ ആറാട്ട് തുടങ്ങി; ഫസ്റ്റ് ലുക് ഏറ്റെടുത്ത് സോഷ്യൽ മീഡിയ\nബി ഉണ്ണികൃഷ്ണൻ സംവിധാനം ചെയ്യുന്ന മോഹൻലാൽ ചിത്രം ആറാട്ടിന്റെ ഫസ്റ്റ് ലുക്ക് പോസ്റ്റര് പുറത്തിറങ്ങി. ഉദയകൃഷ്ണയാണ് ചിത്രത്തിന് തിരക്കഥയൊരുക്കുന്നത്. നെയ്യാറ്റിന്‍കര ഗോപന് എന്ന കഥാപാത്രമായാണ് ചിത്രത്തിൽ മോഹന്‍ലാല് എത്തുന്നത്. 'നെയ്യാറ്റിന്‍കര ഗോപന്‍റെ ആറാട്ട്' എന്നാണ് സിനിമയുടെ മുഴുവന് ടൈറ്റില്.\nകറുത്ത കാറില് നിന്ന് മോഹന്‍ലാൽ പുറത്തിറങ്ങുന്നതാണ് പോസ്റ്ററിലുള്ളത്. 'വില്ലൻ' എന്ന സിനിമയ്ക്ക് ശേഷം ബി ഉണ്ണികൃഷ്ണനും മോഹന്‍ലാലും ഒരുമിക്കുന്ന ചിത്രം കൂടിയാണിത്. ശ്രദ്ധ ശ്രീനാഥ് ആണ് ചിത്രത്തിൽ നായിക. നെടുമുടി വേണു, സായ്കുമാർ, സിദ്ദിഖ്, വിജയരാഘവൻ, ജോണി ആന്റണി, ഇന്ദ്രൻസ്, രാഘവൻ, നന്ദു, ബിജു പപ്പൻ, ഷീല, സ്വാസിക, മാളവിക, രചന നാരായണൻകുട്ടി തുടങ്ങിയവരാണ് മറ്റു താരങ്ങൾ. പതിനെട്ട് കോടി രൂപ ബഡ്ജറ്റിലാണ് ചിത്രം നിര്‍മ്മിക്കുന്നത്. 2255 നമ്പറുള്ള കറുത്ത വിന്‍റേജ് ബെൻസ് കാറായിരിക്കും സിനിമയിൽ മോഹൻലാൽ ഉപയോഗിക്കുക.\nനെയ്യാറ്റിന്‍കരയില് നിന്നും ഒരു പ്രത്യേക കാര്യം നിര്‍വ്വഹിക്കാനായി പാലക്കാട്ടെ ഒരു ഗ്രാമത്തില് ഗോപൻ എത്തുന്നതും തുടര്‍ന്നുള്ള സംഭവങ്ങളുമാണ് ചിത്രത്തിന്‍റെ പ്രമേയം. ക്യാമറ: വിജയ് ഉലകനാഥ്, എഡിറ്റർ: സമീർ മുഹമ്മദ്. സംഗീതം: രാഹുൽ രാജ്. കലാസംവിധാനം: ജോസഫ് നെല്ലിക്കൽ. വസ്ത്രാലങ്കാരം: സ്റ്റെഫി സേവ്യർ. പാലക്കാടിനു പുറമേ, ഹൈദരാബാദിലും ചിത്രത്തിന്റെ ഏതാനും ഭാഗങ്ങൾ ചിത്രീകരിക്കുന്നുണ്ട്.\nTAGS:Aaraattu Mohanlal movie news\nNews Summary - Aaraattu First look out


ഇന്ത്യന് യാത്രികര്‍ക്ക് അമേരിക്കയില് വിലക്ക് - Malayali Express\nവാഷിങ്ടണ്: കോവിഡ് മഹാമാരിയുടെ പശ്ചാത്തലത്തില് ഇന്ത്യയില് നിന്നുള്ള യാത്രികര്‍ക്ക് അമേരിക്ക വിലക്കേര്‍പ്പെടുത്തി. മെയ്4നാല് മുതല് വിലക്ക് പ്രാബല്യത്തില് വരുമെന്നും കോവിഡ് വ്യാപന സാഹചര്യത്തിലാണ് നടപടിയെന്നും വൈറ്റ് ഹൗസ് അറിയിച്ചു.\n‘സെന്റര്‍സ് ഫോര് ഡിസീസ് കണ്‍ട്രോള് ആന്‍ഡ് പ്രിവന്‍ഷന്റെ ഉപദേശപ്രകാരം ഭരണകൂടം ഇന്ത്യയില് നിന്നുള്ള യാത്ര നിയന്ത്രിക്കും’ വൈറ്റ്ഹൗസ് പ്രസ് സെക്രട്ടറി ജെന് സാകി പ്രസ്താവനയില് വ്യക്തമാക്കി .\nഅതെ സമയം കഴിഞ്ഞ ദിവസം ഇന്ത്യയിലുള്ള അമേരിക്കന് പൗരന്മാരോട് ഉടന് രാജ്യം വിടാന് യു.എസ്.സര്‍ക്കാര് നിര്‍ദേശിച്ചിരുന്നു. ഇന്ത്യയിലേക്കുള്ള യാത്ര ഒഴിവാക്കണമെന്നും ഇന്ത്യയിലുള്ളവര് ഉടന് മടങ്ങിവരണമെന്നുമുള്ള നിര്‍ദേശമാണ് ഡിപ്പാര്‍ട്ട്മെന്റ് ഓഫ് സ്റ്റേറ്റ് പുറപ്പെടുവിച്ചിരിക്കുന്നത്.\nകോവിഡ് രോഗബാധിതരെ ചികിത്സിക്കാന് ഏറ്റവും പരിമിതമായ സൗകര്യങ്ങളാണ് നിലവില് ഇന്ത്യയിലു ള്ളതെന്നും താല്പര്യമുള്ള എല്ലാവര്‍ക്കും യാത്രാസൗകര്യം ക്രമീകരിച്ചിട്ടുണ്ടെന്നും ഇന്ത്യയില്‍നിന്നു നേരിട്ട് ദിവസവും പാരീസ്, ഫ്രാങ്ക്ഫര്‍ട്ട് വഴി വിമാനസര്‍വീസ് ഉണ്ടായിരിക്കുമെന്നും അറിയിപ്പില് വ്യക്തമാക്കുന്നു .\nഅതെ സമയം യു.കെ, പാകിസ്താന്, ഇറ്റലി, ജര്‍മനി, ഫ്രാന്‍സ്, യുഎഇ, സിംഗപ്പൂര് തുടങ്ങിയ രാജ്യങ്ങള് നേരത്തെ തന്നെ ഇന്ത്യയില് നിന്നുള്ള യാത്രക്ക് വിലക്കേര്‍ക്കേര്‍പ്പെടുത്തിയിട്ടുണ്ട്. കൂടാതെ ന്യൂസിലന്‍ഡ് , കാനഡ, ഹോങ്കോങ് എന്നീ രാജ്യങ്ങള് ഇന്ത്യയുമായുള്ള വിമാന സര്‍വീസുകള് താത്കാലിമായി നിര്‍ത്തിവച്ചിട്ടുണ്ട് .\nആരോഗ്യപ്രവര്‍ത്തകര്‍ക്കുള്ള ഇന്‍ഷുറന്‍സ് പദ്ധതി ആറുമാസത്തേക്ക് കൂട്ടി നീട്ടി\nകോട്ടയം ജനറല് ആശുപ്രതിയില് 15 പേര് കോവിഡ് ബാധിച്ചുമരിച്ചെന്ന് വ്യാജപ്രചാരണം: യുവാവ് അറസ്റ്റില്


ഇംഗ്ലണ്ടിലെ ഫുട്ബോൾ ആരവങ്ങൾക്ക് ഇന്ന് തുടക്കം, കമ്മ്യൂണിറ്റി ഷീൽഡിനായി സിറ്റിയും ലിവർപൂളും | Fanport | Community Shield News Malayalam\nHome Football Community Shield ഇംഗ്ലണ്ടിലെ ഫുട്ബോൾ ആരവങ്ങൾക്ക് ഇന്ന് തുടക്കം, കമ്മ്യൂണിറ്റി ഷീൽഡിനായി സിറ്റിയും ലിവർപൂളും\nഇംഗ്ലണ്ടിലെ ഫുട്ബോൾ സീസണ് ഇന്ന് തുടക്കമാകും. ഇന്ന് വെംബ്ലിയിൽ വെച്ച് നടക്കുന്ന കമ്മ്യൂണിറ്റി ഷീൽഡ് മത്സരത്തോടെ ആകും ഫുട്ബോൾ ആരവങ്ങൾക്ക് തുടക്കമാവുക. കഴിഞ്ഞ സീസണിൽ ലീഗ് കിരീടത്തിനായി ഇഞ്ചോടിഞ്ച് പോരാട്ടം നടത്തിയ മാഞ്ചസ്റ്റർ സിറ്റിയും ലിവർപൂളുമാണ് സീസണിലെ ആദ്യ കിരീടത്തിനായി ഇറങ്ങുന്നത്.\nലീഗ് ചാമ്പ്യന്മാരും എഫ് എ കപ്പ് ചാമ്പ്യന്മാരുമാണ് കമ്മ്യൂണിറ്റി ഷീൽഡിൽ കളിക്കാറ് എങ്കിലും കഴിഞ്ഞ സീസണിൽ രണ്ട് കിരീടങ്ങളും നേടിയത് മാഞ്ചസ്റ്റർ സിറ്റി ആയിരുന്നു. അതിനാലാണ് ലീഗിൽ രണ്ടാമത് ഫിനിഷ് ചെയ്ത ലിവർപൂൾ കമ്മ്യൂണിറ്റി ഷീൽഡ് കളിക്കുന്നത്. 2006ന് ശേഷം ലിവർപൂളിന്റെ ആദ്യ കമ്മ്യൂണിറ്റി ഷീൽഡ് മത്സരമാണിത്.\nഅഗ്വേറൊയും ജീസുസും ഇല്ലാതെ ആകും മാഞ്ചസ്റ്റർ സിറ്റി ഇന്ന് ഇറങ്ങുക. പുതിയ സൈനിംഗ് റോഡ്രി സിറ്റിക്കായി ഇന്ന് അരങ്ങേറിയേക്കും. ലിവർപൂൾ നിരയിൽ സലായും ഫർമീനോയും അലിസണും തിരിച്ച് എത്തിയിട്ടുണ്ട്. പക്ഷെ മാനെ കളിക്കില്ല. ഇന്ന് രാത്രി 7.30നാണ് മത്സരം നടക്കുക.\nPrevious articleപോഗ്ബ മാഞ്ചസ്റ്റർ യുണൈറ്റഡ് വിടില്ല എന്ന് ഒലെയുടെ ഉറപ്പ്!!\nNext articleഅരങ്ങേറ്റത്തിൽ സെയ്നിയുടെ സൂപ്പർ പ്രകടനം, പ്രശംസയുമായി കോഹ്‌ലി


അസംബ്ലിയിലെ ബില്ലും ഉമ്മൻചാണ്ടിയുടെ നിർദേശവും |\nഅസംബ്ലിയിലെ ബില്ലും ഉമ്മൻചാണ്ടിയുടെ നിർദേശവും\nകെ.ആർ. ഗൗരിയമ്മയെക്കുറിച്ചുള്ള കെ. വേണുവിന്റെ ഓർമകൾ തുടരുന്നു. ഗൗരിയമ്മ നിയമസഭയിൽ അവതരിപ്പിച്ച ബില്ലും കൊടുങ്ങല്ലൂരിലെ തന്റെ സ്ഥാനാർഥിത്വവും തോൽവിയുമെല്ലാം തുറന്നെഴുതുന്നു\n#കെ. വേണു kvenu.olari@gmail.com\nJun 5, 2021, 07:40 PM IST\nഉമ്മൻ ചാണ്ടിയുടെ നിർദേശത്തോടുള്ള എന്റെ പ്രതികരണവും ഉടൻതന്നെ ഉണ്ടായി. ക്രീമിലെയർ പ്രശ്നം സജീവമായി നിൽക്കുന്ന കാലമായിരുന്നു അത്. പിന്നാക്കവിഭാഗങ്ങളിലെ മേൽത്തട്ടിനെ (ക്രീമിലെയർ) ഒഴിവാക്കിക്കൊണ്ടേ സാമൂഹികസംവരണം നടത്താവൂ എന്ന സുപ്രീംകോടതി വിധിയായിരുന്നു വിവാദ വിഷയം. ഈ വിധിയെ മറികടക്കാനായി ഗൗരിയമ്മ അസംബ്ലിയിൽ ഒരു ബിൽ അവതരിപ്പിച്ചിരുന്നു. കേരളത്തിലെ സർക്കാർ ജീവനക്കാർക്കും വിദ്യാർഥികൾക്കുമെല്ലാം സാമൂഹിക സംവരണം അനുവദിക്കുന്നത് നേരത്തേ ഇവിടെ നിലവിലുള്ള നിയമപ്രകാരം ആയിരിക്കണം എന്നായിരുന്നു ആ ബില്ലിന്റെ ഉള്ളടക്കം. ഗൗരിയമ്മ ഒറ്റ എം.എൽ.എ. ആയിരുന്നത് കൊണ്ടായിരിക്കാം ആ ബിൽ പരിഗണനയ്ക്കെടുത്തില്ല. യു.ഡി.എഫ്. മുൻെെകയെടുത്ത് പ്രസ്തുത ബിൽ അസംബ്ലിയിൽ പാസാക്കിയെടുക്കുകയാണെങ്കിൽ ഉമ്മൻ ചാണ്ടിയുടെ നിർദേശം പരിഗണിക്കാമെന്ന് മറുപടി നൽകുന്നതായിരിക്കും നല്ലതെന്ന് ഞാൻ പറഞ്ഞപ്പോൾ ഗൗരിയമ്മയ്ക്ക് അത് ഏറെ ഇഷ്ടപ്പെട്ടതായി തോന്നി. ഉടനെത്തന്നെ അവർ അത് ഉമ്മൻ ചാണ്ടിയെ അറിയിക്കുകയും ചെയ്തു. ഏതാനും ദിവസങ്ങൾക്കുള്ളിൽ യു.ഡി.എഫിന് വേണ്ടി കെ.എം. മാണിയാണ് മാറ്റങ്ങളെന്നും വരുത്താതെ ആ ബിൽ അസംബ്ലിയിൽ അവതരിപ്പിച്ചത്. യു.ഡി.എഫിനോടൊപ്പം എൽ.ഡി.എഫിലെ സി.പി.എം. ഒഴിച്ചുള്ള പാർട്ടികളെല്ലാം ബില്ലിനെ പിന്തുണയ്ക്കുകയും ചെയ്തു. ജെ.എസ്.എസിനെ സംബന്ധിച്ചിടത്തോളം ഇത് വലിയൊരു രാഷ്ട്രീയനേട്ടം തന്നെ ആയിരുന്നു.\nസംസ്ഥാനസമ്മേളനത്തിനുശേഷം അജിത ഗൗരിയമ്മയോടൊപ്പം ചില പരിപാടികളിൽ പങ്കെടുത്തിരുന്നുവെങ്കിലും പിന്നീട് പിൻവാങ്ങുകയായിരുന്നു; പ്രത്യേകിച്ച് രാഷ്ടീയ കാരണമൊന്നും പറയാതെ. യു.ഡി.എഫ്. ബന്ധം ചർച്ച ചെയ്യാൻ തുടങ്ങിയപ്പോൾ അതിന്റെ പേരിൽത്തന്നെ സെക്രട്ടറിമാരിൽ ഒരാളായിരുന്ന പുരുഷോത്തമൻ പാർട്ടി വിട്ടുപോയി. തിരഞ്ഞെടുപ്പു രാഷ്ട്രീയത്തിൽ പങ്കെടുക്കുകയില്ലെന്ന് ആരംഭത്തിൽ തീരുമാനിച്ചിരുന്ന എന്റെ ചിന്തകൾ മറ്റൊരു ദിശയിലാണ് തിരിഞ്ഞത്. ജെ.എസ്.എസുമായി ബന്ധപ്പെട്ടോ അല്ലാതെയോ ഉള്ള റിപ്പോർട്ടുകളിൽ എന്നെ പരാമർശിക്കുമ്പോൾ മുൻ നക്സലൈറ്റ് എന്ന് വിശേഷിപ്പിക്കുന്നത് പത്രങ്ങൾ സ്ഥിരം ശൈലിയാക്കിയിരുന്നു. ആ മുദ്ര ഒഴിവാക്കി കിട്ടാനായി സാഹചര്യങ്ങൾക്കനുസരിച്ച് മുൻ തീരുമാനത്തിൽ മാറ്റം വരുത്തുന്നതിനെക്കുറിച്ചാണ് ചിന്തിക്കാൻ തുടങ്ങിയത്.\nഅക്കാലത്ത് കോൺഗ്രസിൽ എ.കെ. ആന്റണിയുടെ അടുത്ത സഹചാരിയായിരുന്ന ചെറിയാൻ ഫിലിപ്പുമായി എനിക്ക് സുഹൃദ് ബന്ധമുണ്ടായിരുന്നു. ഒരിക്കൽ ഞങ്ങൾ തമ്മിൽ കാണാനിടയായപ്പോൾ ജെ.എസ്.എസ്. ബാനറിൽ മത്സരിച്ചു കൂടെ എന്നും ഏതെങ്കിലും മണ്ഡലത്തിൽ താത്‌പര്യമുണ്ടോ എന്നും ചോദിക്കുകയുണ്ടായി. തീരുമാനം എടുത്തിട്ടില്ലെന്നും അഥവാ മത്സരിക്കുകയാണെങ്കിൽ ജന്മനാടായ കൊടുങ്ങല്ലൂരിൽ മാത്രമേ മത്സരിക്കൂ എന്നും ഞാൻ പറയുകയുണ്ടായി. ഇടതു കോട്ടയായ കൊടുങ്ങല്ലൂരിൽത്തന്നെ വേണോ എന്ന് ചെറിയാൻ ചോദിച്ചപ്പോൾ ജയിക്കാനല്ല മത്സരിക്കുന്നതെന്നും പറഞ്ഞു.\nആ വർഷം (’95) അവസാനമായപ്പോഴേക്കും അടുത്ത നിയമസഭാ തിരഞ്ഞെടുപ്പിനെക്കുറിച്ചുള്ള ചർച്ചകൾ ആരംഭിച്ചുകഴിഞ്ഞിരുന്നു. ഗൗരിയമ്മ ജെ.എസ്.എസിന് കിട്ടേണ്ട സീറ്റുകളെക്കുറിച്ച് യു.ഡി.എഫ്. നേതാക്കളുമായി ചർച്ച ആരംഭിച്ചിരുന്നു. ആ സമയത്ത് ജെ.എസ്.എസ്. യു.ഡി.എഫിലെ ഘടകകക്ഷി ആയിരുന്നില്ല. യു.ഡി.എഫിനൊപ്പം നിൽക്കുന്ന ഒരു പാർട്ടി എന്ന ബന്ധമാണു നിലനിർത്തിയിരുന്നത്. ഗൗരിയമ്മയുടെ അരൂർ മണ്ഡലത്തിൽ യു.ഡി.എഫ്. പിന്തുണ ഇല്ലാതെത്തന്നെ അവർക്കു ജയിക്കാൻ കഴിയുമെന്നുള്ള ആത്മവിശ്വാസം ഉണ്ടായിരുന്നു. ആ സീറ്റു കൂട്ടാതെ അഞ്ചിൽ കുറയാത്ത സീറ്റുകൾ ലഭിക്കുമെന്നായിരുന്നു ധാരണ. തിരഞ്ഞെടുപ്പു പ്രഖ്യാപനത്തെത്തുടർന്ന് സീറ്റുവിഭജന തീരുമാനങ്ങൾ വന്നപ്പോൾ ജെ.എസ്.എസിന് ആകെ അഞ്ചു സീറ്റാണ് യു.ഡി.എഫ്. അനുവദിച്ചത്. മണ്ഡലങ്ങളുടെ പട്ടികയിൽ കൊടുങ്ങല്ലൂർ ജെ.എസ്.എസിന്റെ കണക്കിൽ വരുകയും അവിടത്തെ സ്ഥാനാർഥി ഞാനായിരിക്കും എന്ന തീരുമാനം ഉൾപ്പെട്ടതും ഗൗരിയമ്മയെ അസ്വസ്ഥയാക്കുകയുണ്ടായി. രാഷ്ട്രീയ കേന്ദ്രങ്ങളുമായി ബന്ധം സ്ഥാപിക്കാൻ താത്‌പര്യപ്പെടുന്ന ആളല്ല ഞാൻ എന്ന് അവർ മനസ്സിലാക്കിയിരുന്നതുകൊണ്ട് എന്നെ സംശയിച്ചിരുന്നില്ലെന്നാണ് തോന്നിയത്. ഗൗരിയമ്മയുമായി നേരിട്ടു സംസാരിക്കാൻ അവസരം കിട്ടിയ ആദ്യ സന്ദർഭത്തിൽത്തന്നെ ചെറിയാൻ ഫിലിപ്പുമായി ഉണ്ടായ സംസാരത്തെക്കുറിച്ച് ഞാൻ പറഞ്ഞു. അവർക്കത് മുഴുവൻ ബോധ്യപ്പെട്ടതായി തോന്നിയില്ല. തൃശ്ശൂരിലെ കോൺഗ്രസ് നേതൃത്വത്തിനും അവരറിയാതെ ജില്ലയിലെ ഒരു മണ്ഡലത്തിൽ സ്ഥാനാർഥിനിർണയം നടന്നത് ഉൾക്കൊള്ളാൻ പ്രയാസമായിരുന്നു. നക്സലൈറ്റു രാഷ്ട്രീയത്തിൽ സജീവമായിരുന്ന് തിരഞ്ഞടുപ്പ് ബഹിഷ്കരണം പ്രചരിപ്പിച്ചിരുന്ന ഒരാൾ മൂന്നാലു വർഷത്തിനുള്ളിൽ തിരഞ്ഞെടുപ്പിൽ സ്ഥാനാർഥിയായി പ്രത്യക്ഷപ്പെട്ടാൽ ജനങ്ങൾ എങ്ങനെയാണ് പ്രതികരിക്കുക എന്ന ആശങ്ക ബന്ധപ്പെട്ടവർക്കെല്ലാം ഉണ്ടായിരുന്നു. യു.ഡി.എഫിന്റെ കൊടുങ്ങല്ലൂർ മണ്ഡലം കമ്മിറ്റിയുടെ ആദ്യ മീറ്റിങ്ങിൽ ഞാനിക്കാര്യം വിശദീകരിച്ചു ബോധ്യപ്പെടുത്താൻ ശ്രമിക്കുകയുണ്ടായി. അവിടെ പാർലമെന്റ് സ്ഥാനാർഥിയായിരുന്ന പി.സി. ചാക്കോയെ ഗൗരിയമ്മ ബന്ധപ്പെട്ട് എനിക്കുവേണ്ട സഹായങ്ങൾ ചെയ്യണമെന്ന് ആവശ്യപ്പെട്ടിരുന്നു. ആവശ്യമായ പോസ്റ്ററുകളെല്ലാം പ്രിന്റ് ചെയ്യാൻ ഏർപ്പാട് ചെയ്തത് ചാക്കോ ആയിരുന്നു. മണ്ഡലം കമ്മിറ്റിയെ ചലിപ്പിക്കുകയും ചെയ്തിരുന്നു.\nദിവസേന ജനങ്ങളെ സമീപിച്ച് വോട്ടു ചോദിക്കുന്ന ജോലിയാണ് സ്ഥാനാർഥിയെന്ന നിലയ്ക്ക് എനിക്ക് ചെയ്യാനുണ്ടായിരുന്നത് അതിനുള്ള വണ്ടിച്ചെലവുപോലും എടുക്കാനുള്ള സാമ്പത്തികശേഷി എനിക്കുണ്ടായിരുന്നില്ല. പതിവ് പ്രവർത്തനം ഒരു വിധം നീങ്ങിക്കൊണ്ടിരിക്കുമ്പോൾ ഒരു ദിവസം എന്റെ കാറിന് മുന്നിൽ മറ്റൊരു കാർ കയറ്റിനിർത്തുന്നതു കണ്ടു. എന്താണ് കാര്യം എന്ന് അന്വേഷിക്കുമ്പോഴേക്കും ആ കാറിൽനിന്ന് ഗൗരിയമ്മ തല പുറത്തേക്കിട്ട് കൈകൊണ്ട് എന്നെ വിളിക്കുകയായിരുന്നു. ആ വണ്ടിയിൽ അവരോടൊപ്പം ഇരുത്തി പ്രവർത്തനത്തെക്കുറിച്ച് ചോദിച്ചറിയുകയും ചില ഉപദേശങ്ങൾ തരുകയും അവസാനം ഒരു പൊതിക്കെട്ട് ഒരു സഞ്ചിയിലാക്കി തരുകയും ചെയ്തു, കുറച്ചു പണമാണെന്ന് പറഞ്ഞുകൊണ്ട്. കടബാധ്യതയിൽപ്പെടാതെ ഞാൻ രക്ഷപ്പെട്ടത് ഗൗരിയമ്മയുടെ ആ ഇടപെടൽ കൊണ്ടാണ്. തൃശ്ശൂരിലെ പ്രസ് ക്ലബ്ബ് പുതിയ സ്ഥാനാർഥികൾക്കായി നടത്തുന്ന മീറ്റ് ദ പ്രസ് പരിപാടിയിലേക്ക് ഒരുദിവസം എന്നെ ക്ഷണിക്കുകയുണ്ടായി. സാമ്പത്തികമായി പിന്നാക്കം നിൽക്കുന്ന സവർണ വിഭാഗങ്ങൾക്ക് പത്തുശതമാനം സംവരണം എന്ന നയതീരുമാനം യു.ഡി.എഫ്. പ്രഖ്യാപിച്ച സന്ദർഭമായിരുന്നു അത്. ഞാനാകട്ടെ ഈ സാമ്പത്തികസംവരണം സാമൂഹിക സംവരണത്തെ ദുർബലപ്പെടുത്തുന്നതും അതുകൊണ്ട് എതിർക്കപ്പെടണ്ടതും ആണെന്ന് എല്ലാ വേദികളിലും പ്രചരിപ്പിച്ചു കൊണ്ടിരുന്ന ആളും. എന്റെ ഈ നിലപാടിനെക്കുറിച്ച് അറിയാവുന്ന പത്രക്കാർ യു.ഡി.എഫ്. നിലപാടുമായുള്ള വൈരുധ്യത്തെക്കുറിച്ച് ചോദിക്കുമെന്നും പാർട്ടി തീരുമാനം വന്നിട്ടില്ലെന്നോ മറ്റോ പറഞ്ഞ് ഒഴിഞ്ഞു മാറണമെന്നും പലരും ഉപദേശിച്ചിരുന്നു.\nപത്രക്കാർ അതുതന്നെ ചോദിക്കുകയും ഞാൻ മുൻ നിലപാടിൽ ഉറച്ചു നിൽക്കുന്നു എന്ന് മറുപടി നൽകുകയും ചെയ്തു. എല്ലാ പത്രങ്ങളും അത് റിപ്പോർട്ടു ചെയ്തു. ഒരു പ്രമുഖ പത്രം ‘സാമ്പത്തിക സംവരണത്തെ കെ. വേണു ശക്തമായി എതിർക്കുന്നു’ എന്ന തലക്കെട്ടോടു കൂടിയ ബോക്സ് ന്യൂസ് തന്നെ നൽകി. ഇടതുപക്ഷക്കാർ ആ ബോക്സ് ന്യൂസ് മാത്രം കോപ്പികളെടുത്ത് എല്ലാ സവർണ വീടുകളിലും എത്തിക്കുകയും ചെയ്തു. സവർണർ പൊതുവിൽ യു.ഡി.എഫിന് വോട്ടുചെയ്യുന്നവരാണ് അവരിൽ ഒരു വിഭാഗത്തെയെങ്കിലും എന്റെ നിലപാടുകൾ എതിരായി സ്വാധീനിച്ചിട്ടുണ്ടാകാം. എന്റെ കടുംബക്കാരും അയൽക്കാരുമായവർ സ്വാഭാവികമായും രാഷ്ട്രീയംനോക്കാതെ എനിക്കു വോട്ടുചെയ്യുമായിരുന്നവർ ഈ പ്രസ്താവന നിമിത്തം വോട്ടുചെയ്തില്ലെന്ന് പിന്നീട് പറയുകയുണ്ടായി. സവർണർക്ക് എതിരായി ഞാൻ അനുകൂലിച്ച പിന്നാക്കക്കാരുടെ വോട്ടും എതിക്ക് കിട്ടിയില്ലെന്നതാണ് യാഥാർഥ്യം. ഇടതുപക്ഷത്തിന്റെ രാഷ്ട്രീയ വോട്ടുബാങ്കാണ് കേരളത്തിലെ പിന്നാക്കക്കാർ പൊതുവിൽ. വ്യക്തിപരമായി എനിക്കു കിട്ടുമായിരുന്ന അധിക വോട്ടിലും കൂടുതൽ സവർണ വോട്ടുകൾ എനിക്ക് നഷ്ടപ്പെടുകയാണുണ്ടായത്. മുൻ തിരഞ്ഞെടുപ്പിൽ യു.ഡി.എഫ്. സ്ഥാനാർഥിക്ക് ലഭിച്ചതിലും കുറവ് വോട്ടാണ് എനിക്കു ലഭിച്ചത്. ആ തിരഞ്ഞെടുപ്പ് അനുഭവത്തിൽ ഏറ്റവും പ്രധാനം എന്റെ ധാരണയിൽവന്ന ഒരു പൊളിച്ചെഴുത്താണ്. എന്നെപ്പോലെ കമ്യൂണിസ്റ്റ് പശ്ചാത്തലം ഉണ്ടായിരുന്നവർ പൊതുവിൽ കരുതുന്നത് കോൺഗ്രസ് ഒരു ബൂർഷ്വാ പാർട്ടിയാണെന്നാണ്. സമ്പന്നരുടെ പാർട്ടി എന്നർഥം. വോട്ടു ചോദിക്കാൻ എല്ലാ വീടുകളിലും കയറിയിറങ്ങിയപ്പോൾ കണ്ട കാഴ്ച മറ്റൊന്നാണ്. ദരിദ്രവിഭാഗങ്ങൾ തിങ്ങിപ്പാർത്തിരുന്ന എല്ലാ മേഖലകളിലും കോൺഗ്രസ് പ്രവർത്തകർക്കുണ്ടായിരുന്ന ബന്ധങ്ങളും സ്വാധീനവും തികച്ചും ജനകീയമായിരുന്നു. രണ്ടുമുന്നണികളുടെയും സാമൂഹികാടിത്തറ ഏറക്കുറെ സമാസമമാണ്. ചെറിയ വോട്ടു വ്യത്യാസത്തിലാണ് അവർ മാറിമാറി അധികാരത്തിൽ വരുന്നത്. ഗൗരിയമ്മ മാത്രമാണ് അരൂരിൽനിന്ന് ജയിച്ച് അസംബ്ലിയിലെത്തുന്നത്. തനതായ സാമൂഹികാടിത്തറ ശക്തിപ്പെടുത്തിയാലേ പാർട്ടിക്ക് നിലനിൽക്കാനാവൂ എന്ന് എല്ലവർക്കും ബോധ്യമായി. സംഘടനാ പ്രവർത്തനങ്ങൾ വിപുലീകരിക്കുന്നതോടൊപ്പം പ്രവർത്തകരുടെ രാഷ്ട്രീയ വിദ്യാഭ്യാസത്തിനുള്ള പദ്ധതികളും തീരുമാനിച്ചു. ഞാനുൾപ്പെടെ ഏതാനും പേരെ പഠനക്ലാസുകൾ നടത്താൻ ചുമതലപ്പെടുത്തി. തിരഞ്ഞെടുപ്പിന് മുമ്പുതന്നെ രാഷ്ട്രീയ വിശദീകരണ യോഗങ്ങളിൽ ഞാൻ പങ്കെടുക്കുമ്പോൾ വർഗസമരവും സാമൂഹികനീതിക്കു വേണ്ടിയുള്ള സമരവും ഒരുമിപ്പിച്ച് കൊണ്ടുപോകുന്ന ജെ.എസ്.എസ്. രാഷ്ട്രീയത്തിന്റെ പ്രധാന്യവും പുതുമയുംവിശദീകരിക്കാറുണ്ട്. അത് കേട്ടിട്ടുള്ള പലരും ക്ലാസെടുക്കാൻ ഞാൻ തന്നെ ചെല്ലണമെന്ന് ആവശ്യപ്പെടാൻ തുടങ്ങി. ആലപ്പുഴ, കൊല്ലം ജില്ലകളിലെ മിക്ക പഞ്ചായത്തു കമ്മിറ്റികളും ഈ ആവശ്യം ആവർത്തിച്ചുകൊണ്ടിരുന്നു. ഒരു ദിവസവും ഒഴിവില്ലാത്ത വിധം ഞാൻ ക്ലാസെടുക്കേണ്ടി വന്നു. ഗൗരിയമ്മയ്ക്കു ചുറ്റും കൂടിയിരുന്ന ഉപജാപകസംഘം ഇതിൽ അസ്വസ്ഥരായിരുന്നു. പാർട്ടിക്കുള്ളിൽ എന്റെ സ്വാധീനം വർധിക്കുകയാണെന്നും ഇങ്ങനെ പോയാൽ ഞാൻ പാർട്ടി പിടിച്ചെടുക്കു മെന്നും മറ്റും ഗൗരിയമ്മയ്ക്ക് ഓതിക്കൊടുക്കാൻ തുടങ്ങി. എന്നെ തടയിടാനെന്ന പേരിൽ ഞാൻ മറ്റു ജില്ലകളിൽ ക്ലാസെടുക്കാൻ പോകുന്നതിന് സംസ്ഥാനകമ്മിറ്റിയുടെ അനുവാദം വാങ്ങണമെന്ന ഒരു പുതിയചട്ടം ഗൗരിയമ്മ പ്രഖ്യാപിച്ചു. പ്രസിഡന്റ് കുമാരപിള്ള, സെക്രട്ടറി പി. രാമകൃഷ്ണൻ തുടങ്ങിയ മറ്റു നേതാക്കന്മാരെല്ലാം ഈ ഉപജാപകസംഘത്തിന്റെ നീക്കങ്ങളിൽ അസ്വസ്ഥരായിരുന്നു. അവർ എനിക്കെതിരായ\nനീക്കങ്ങളെ എതിർത്തുവെങ്കിലും പ്രയോജനമുണ്ടായില്ല. ഗൗരിയമ്മയും അവർക്കുചുറ്റുമുള്ളവരും ഒരു വശത്തും ബാക്കിയുള്ള പ്രധാനനേതാക്കന്മാരെല്ലാം മറുവശത്തും എന്ന രീതിയിൽ നേതൃത്വം രണ്ടു ചേരിയായി മാറി. ആ അവസ്ഥയിൽ സംഘടനയ്ക്ക് മുന്നോട്ടു പോകാനാവില്ലെന്ന് വ്യക്തമായിരുന്നു. ഈ സാഹചര്യത്തിലാണ് വൈസ് പ്രസിഡന്റ് ഡോ. രാധാകൃഷ്ണന്റെ മുൻെെകയിൽ അദ്ദേഹത്തിന്റെ നാടായ കായംകുളത്ത് വിളിച്ചുചേർത്ത പത്രസമ്മേളനത്തിൽ വെച്ച് പ്രസിഡന്റുമാരും സെക്രട്ടറിമാരും ഉൾപ്പെടെ ആറ് പ്രധാന ഭാരവാഹികൾ ജെ.എസ്.എസിൽനിന്ന് രാജിവെച്ചതായി പ്രഖ്യാപിച്ചത്. ഒട്ടേറെ നിയമ നിർമാണങ്ങൾക്ക് സമർഥമായ നേതൃത്വം നൽകുകയും ശക്തയായ ഭരണാധികാരി എന്ന് തെളിയിക്കുകയും ചെയ്ത ഗൗരിയമ്മ കേരളത്തിന്റെ രാഷ്ട്രീയചരിത്രത്തിൽ തന്റേതായ ഇടംനേടിക്കഴിഞ്ഞിട്ടുണ്ട്. എന്നാൽ, സംഘടന കെട്ടിപ്പടുക്കുന്നതിലും നേതൃത്വം നൽകുന്നതിലും അനുഭവസമ്പത്ത് ഒട്ടുമില്ലാതിരുന്നതുകൊണ്ട് ജെ.എസ്.എസിനെ മുന്നോട്ടു കൊണ്ടുപോകുന്നതിൽ അവർ പരാജയപ്പെടുകയായിരുന്നു. നേതൃപാടവം ഉണ്ടായിരുന്നുവെങ്കിൽ കേരളത്തിൽ മോശമല്ലാത്ത രാഷ്ടീയ സാന്നിധ്യം ഉറപ്പിക്കാർ അവർക്കു കഴിയുമായിരുന്നു. ഒരു നാമമാത്ര സംഘടനയുമായിട്ടാണ് അവർ കാലം കഴിച്ചത്. ഞങ്ങൾ പിരിഞ്ഞതിനുശേഷം വർഷങ്ങൾ കഴിഞ്ഞ് അവരുടെ അടുത്ത അനുയായി ആയ ഒരു ചെറുപ്പക്കാരൻ എന്നെ വിളിച്ച് ജെ.എസ്.എസ്. പുനഃസംഘടിപ്പിക്കാൻ സഹായിക്കുമോ എന്നു ചോദിക്കുകയുണ്ടായി. ഞാൻ ഒഴിഞ്ഞുമാറുകയാണ് ചെയ്തത്. ഗൗരിയമ്മയെപ്പോലുള്ള ഒരു സവിശേഷ വ്യക്തിത്വവുമായി സഹകരിച്ചു പ്രവർത്തിക്കാൻ കഴിഞ്ഞതിൽ എനിക്കിപ്പോൾ ചാരിതാർഥ്യമുണ്ട്.